ഗുസാരിഷില് ഐശ്വര്യയുടെ പുകവലി രംഗം? | Aishwarya Rai, Smoking, Guzaarish, Hritik Roshan, ഐശ്വര്യ റായ്, ഋത്വിക് റോഷന്, ഗുസാരിഷ്, പുകവലി, - Malayalam Filmibeat\n» ഗുസാരിഷില് ഐശ്വര്യയുടെ പുകവലി രംഗം?\nഗുസാരിഷില് ഐശ്വര്യയുടെ പുകവലി രംഗം?\nPublished: Wednesday, September 29, 2010, 12:50 [IST]\nഐശ്വര്യറായിയും ഹൃത്വിക് റോഷനും തകര്‍ത്ത് അഭിനയിച്ച സഞ്ജയ് ലീലാ ബന്‍സാലിയുടെ ഗുസാരിഷ് പകക്കുരുക്കില്.\nചിത്രത്തിന്റെ ട്രെയ്‌ലര് പുറത്തിറങ്ങല് ചടങ്ങിന് പിന്നാലെയാണ് ചിത്രത്തിലെ പുകവലി പ്രശ്‌നമായി മാറിയിരിക്കുന്നത്. നായികയായ ഐശ്വര്യയുടെ പുകവലിയാണ് പ്രശ്‌നമായിരിക്കുന്നത്.\nലോകമൊട്ടുക്കും അരാധകരുള്ള എല്ലാവരും ശ്രദ്ധിക്കുന്ന സുന്ദരി ഐശ്വര്യ പുകവലിയെ പ്രമോട്ട് ചെയ്യുന്ന തരത്തില് അഭിനയിച്ചതാണ് പുകവലിനിരോധന സംഘടനകളെ ചൊടിപ്പിച്ചിരിക്കുന്നത്.\nഐശ്വര്യയുടെ ആരോഗ്യകരമല്ലാത്ത ഈ സമീപനം ശരിയല്ലെന്നാണ് അവര് പറയുന്നത്. ഇതുമാത്രമല്ല പ്രശ്‌നം, ചിത്രത്തില് ഐശ്വര്യ ഒരു നഴ്‌സിന്റെ വേഷമാണ് ചെയ്യുന്നത്, ഒരു നഴ്‌സ് പുകവലിക്കുന്നതിലെ അനൗചിത്യവും എതിര്‍ക്കുന്നവര് ചൂണ്ടിക്കാണിക്കുന്നുണ്ട്.\nഎന്നാല് ചിത്രത്തിന്റെ നിര്‍മ്മാണപങ്കാളിയായ യുടിവിയുടെ സിദ്ധാര്‍ത്ഥ് റോയ് കപൂര് പറയുന്നത് ഇത് ഒരു പ്രശ്‌നമായി ഊതിപ്പെരുപ്പിക്കുകയാണെന്നാണ്. കാരണം ചിത്രത്തിലെ യഥാര്‍ത്ഥ രംഗത്തില് ഐശ്വര്യ പുകവലിക്കുന്നില്ല. അത് വെറുമൊരു കോമിക് രംഗം മാത്രമാണ്.\nപുകവലിക്കാന് ശ്രമിക്കുന്നതായുള്ള ഒരു കോമഡി. അത് പുകവലിയെ പ്രമോട്ട് ചെയ്യുമെന്ന് പറയാനാവുന്നതുമല്ല. അതുപോലെ ചിത്രത്തിന് ക്ലീന് ഇമേജുള്ള സര്‍ട്ടിഫിക്കറ്റാണ് ലഭിച്ചിരിക്കുന്നതെന്നും അദ്ദേഹം പറയുന്നു.\nആഷ് ഒരുതരത്തിലും പുകവലിയെ മഹത്വവല്‍ക്കരിക്കുന്ന ഒരു സീനും ഗുസാരിഷില് ചെയ്യുന്നില്ല. അത് ചിത്രം കണ്ട് മനസിലാക്കാമെന്നാണ് കപൂര് പറയുന്നത്.\nഭഗുസാരിഷിലെ നായിക ഒരു പുകവലിക്കാരിയല്ല, നിങ്ങള് സിനിമകണ്ട് മനസിലാക്കൂ പുകവലിക്കാന് ശ്രമിക്കുമ്പോള് എനിക്കെന്താണ് സംഭവിക്കുന്നതെന്ന്. ആകെ ചുമച്ച് കണ്ണീരൊലിപ്പിക്കുന്ന അവസ്ഥയാണിത്. ഇതുകാണുമ്പോള് പ്രേക്ഷകര് അത് തിരസ്‌കരിക്കുകയേയുള്ളൂ- ആരോപണത്തോട് ഐശ്വര്യ പ്രതികരിക്കുന്നതിങ്ങനെയാണ്.\nRead more about: aishwarya rai ഋത്വിക് റോഷന് ഐശ്വര്യ റായ് ഗുസാരിഷ് പുകവലി guzaarish hritik roshan smoking\nStory first published: Wednesday, September 29, 2010, 12:50 [IST]


നിലാ പക്ഷികൾ – ഭാഗം 01\nതിളക്കമുള്ള ഒരു മഞ്ഞ ഷിഫോൺ സാരിയാണ് അവർ ഉടുത്തിരുന്നത്. അവൾ റോഡ് മുറിച്ചു കടക്കാനായി ഇരുവശവും നോക്കിയപ്പോൾ കാറിൽ ഇരിക്കുന്ന മെൽവിനെ ശ്രദ്ധിച്ചു. തന്നെയാണ് നോക്കുന്നത് എന്നറിഞ്ഞ മെൽവിൻ ഒന്ന് പതറി. അവൾ റോഡ് മുറിച്ചു അപ്പുറത്തേക്ക് കടന്നു. തട്ടുകടയായിരുന്നു അവളുടെ ലക്ഷ്യം. മല്ലുസ്റ്റോറീസ്.നെറ്റ് അവൾ കടയിൽ നിന്നും ദോശ മേടിച്ചു ബെഞ്ചിൽ ചാരി നിന്ന് കഴിക്കാൻ തുടങ്ങി. മെൽവിൻറെ മനസിലെ കന്യകയുടെ അതെ രൂപ ഭംഗി പക്ഷെ അൽപം നിറം കുറവാണ് എന്ന് മാത്രം. അവൾ വീണ്ടും കാറിലേക്ക് നോക്കി. മെൽവിൻ പെട്ടന്നു മുഖം തിരിച്ചു.\nകുടുംബ കമ്പികഥകൾ, ഗ്രൂപ്പ് കമ്പികഥകൾ, നിഷിദ്ധ സംഗമ കഥകൾ, ഫെറ്റിഷ് കമ്പികഥകൾ, വെടി കഥകൾ\nKambi Stories, Kambikadhakal, Kambikathakal, Mallu Stories, Mallustories, Nilapakshikal, Varun Stories


Echmuvodu Ulakam / എച്മുവോട് ഉലകം: തെറിയനുഭവങ്ങള്\nഅച്ഛനുമമ്മയും തമ്മില് വഴക്കുണ്ടാവുമായിരുന്നു. ' കഴുവേറീടെ മോളെ ' എന്നതിനപ്പുറം ഒരു ചീത്ത വാക്ക് അച്ഛന് അമ്മയെ വിളിച്ചിരുന്നില്ല. കാരണം അച്ഛന് വാക്കുകളുടെ ക്ഷാമമുണ്ടായിട്ടല്ല, വാക്കുകളുടെ കലഹത്തിനേക്കാള് ശാരീരികമായ കലഹമായി അതു മാറുവാന് ഒട്ടും സമയം വേണ്ടി വന്നിരുന്നില്ലല്ലോ.\nഎന്തായാലും ഞങ്ങള് മൂന്നു മക്കളും തെറികളൊന്നും പഠിച്ചില്ല.\nഅമ്മ ജീവിതത്തിലിന്നു വരെ ഒരു ചീത്ത വാക്കുപയോഗിക്കുന്നത് ഞാന് കേട്ടിട്ടില്ല. 'അസത്ത്, അശ്രീകരം, ചെളുക്ക, ചേട്ട.. ..' ഇതില്‍ക്കൂടുതല് ഒരു വാക്കു പോലും പറയാനറിയാത്ത ജീവിതമാണ് എന്റെ അമ്മയുടേത്. ചെളുക്ക എന്നാല് മീന് ചെകിള . അതെങ്ങനെയാണ് ഭയങ്കര ചീത്ത വാക്കായി അമ്മ കരുതിയിരുന്നത് എന്നെനിക്കിന്നും അറിയില്ല.\nഅമ്മീമ്മ അതിഭയങ്കരമായ കോപം വരുമ്പോള് ' പട്ടി 'എന്ന് പറയുമായിരുന്നു. അത് മറ്റാരേയും കേള്‍പ്പിച്ചല്ല... എന്നാലും പല്ലുകള്‍ക്കിടയില് അങ്ങനെ പിറുപിറുക്കുമായിരുന്നു. പട്ടിയെ സംബന്ധിച്ച് അമ്മീമ്മയ്ക്ക് ലിംഗഭേദമുണ്ടായിരുന്നില്ല.\nഎനിക്കറിയാവുന്നതും ഇതൊക്കെയാണ് .. പിന്നെ പന്നി എന്ന ജീവിയേയും അറിയാം.\nഅതുകൊണ്ട് കണ്ണ് പൊട്ടുന്ന കാതടപ്പിക്കുന്ന ഒച്ച നിലപ്പിക്കുന്ന തെറികള്‍ക്കിരയാകുമ്പോള് ഞാന് അസ്തപ്രജ്ഞയായി നിന്നു പോകും.\nഭാര്യയായി ജീവിയ്ക്കണമെങ്കില് തെറികള് കാണാതെ പഠിയ്ക്കണമെന്ന ജീവിത പരിതസ്ഥിതിയെ സങ്കല്‍പിക്കാന് കഴിയുന്നുണ്ടോ ? അങ്ങനെ ജീവിക്കുന്നവരുണ്ട്. കാരണം ഭര്‍ത്താവിന്റെ ലൈംഗികത ഉണരുന്നത് ആ വാക്കുകളിലാണ്. അപ്പോള് കുടുംബ ജീവിതം നന്നായിരിക്കാന് , കുട്ടികള്‍ക്ക് മനസ്സമാധാനത്തോടെ ജീവിയ്ക്കാന്, അങ്ങനെ എന്തിനൊക്കെയോ വേണ്ടി തെറികള് മന:പാഠമാക്കേണ്ടി വരുന്നു. ദിവസം തോറും പുതിയ തെറികള് പഠിക്കുന്നു. കിടയ്ക്കക്കടിയില് മന:പാഠമാക്കേണ്ട തെറി വാക്കുകളുടെ ശേഖരമിരിക്കുന്നു. ആ കിടപ്പറ ജീവിതത്തിന്റെ അറപ്പിനെയും കയ്പിനേയും പിന്നീട് പേസ്റ്റും ബ്രഷുമിട്ട് പല്ലു തേച്ചും കുലുക്കുഴിഞ്ഞും തുപ്പിക്കളയുന്നു.\nഭര്‍ത്താവിനെ വശീകരിയ്ക്കാന് കിടപ്പറയില് ഭാര്യ പാലിയ്‌ക്കേണ്ട നിയമങ്ങള് എഴുതി പിടിപ്പിക്കുന്നവര്‍ക്ക് ഒരിയ്ക്കലും കാണാനോ രേഖപ്പെടുത്താനോ കഴിയാത്ത കടും നൊമ്പരങ്ങളുടെ ചിത്രമാണത്.\nതെറി അതിഭയങ്കരമായി ഒതുക്കാനുള്ള ഭയപ്പെടുത്താനുള്ള ഒരു ആയുധമാണെന്ന് എനിക്ക് അറിയാം. ചിലപ്പോള് ഒന്നും പറയാന് അറിയാത്തതില്, ചെകിട് തരിയ്ക്കുന്നതു പോലെ പച്ചത്തെറി പറയാന് കഴിയാത്തതില് അതിയായ സങ്കടവും തോന്നിയിട്ടുണ്ട്.\nഈയിടെയും ഒരു തെറിയഭിഷേകത്തിന്റെ അതീവ വേദനാജനകമായ അനുഭവമുണ്ടായി.. . എനിക്കറിയാവുന്ന ചീത്ത വാക്കുകള് ഒന്നിനും തികയുമായിരുന്നില്ല. പിന്നെ നമ്മള് ഒരു കാലത്ത് ഒത്തിരി സ്‌നേഹിക്കുകയും ആദരിക്കുകയും ഭക്ഷണമുണ്ടാക്കി വിളമ്പുകയും ഒക്കെ ചെയ്ത് സ്വന്തമെന്ന് കരുതിയവര് അങ്ങനെ പെരുമാറുമ്പോള് .... നമ്മുടെ തൊണ്ടയില് പൂട്ടു വീഴുന്നതും സ്വാഭാവികം. അറപ്പ് പ്രകടിപ്പിയ്ക്കാന് ഒന്ന് കാര്‍ക്കിച്ചു തുപ്പുകയും അല്‍പം ഒച്ചയുണ്ടാക്കുകയും ഒടുവില് ഒരു ചമ്മിയ ചിരി ചിരിച്ച് ചുറ്റും പരിഭ്രമിച്ച് നോക്കുകയും ചെയ്യുക മാത്രമാണ് എനിക്ക് സാധിച്ച ചില്ലറ പ്രതിരോധം..\nഎന്നാലും 'നീ കടന്നു പോടാ 'എന്ന് പറഞ്ഞു നോക്കി. പക്ഷെ, ബലം പോരായിരുന്നു. അതുകൊണ്ടാണ് എനിക്ക് പോലീസ് സ്റ്റേഷനിലും കയറേണ്ടി വന്നത്. പോലീസ് സ്റ്റേഷന് മനുഷ്യര് കയറിപ്പോകാന് പാടില്ലാത്ത ഇടമാണെന്ന വിചാരം എനിക്കൊരിയ്ക്കലും ഉണ്ടായിട്ടുമില്ലെന്ന് കരുതിക്കൊള്ളൂ.\nഫോണിലൂടെ ഉണ്ടായ ഒരു തെറിയനുഭവവും മറക്കാന് കഴിയില്ല. ആദ്യമാദ്യം അയാള് പറയുന്നത് തെറിയാണെന്ന് പോലും എനിക്ക് മനസ്സിലായില്ല. തനി തിരുവനന്തപുരം ശൈലിയായിരുന്നു. കുറച്ച് സമയം കഴിഞ്ഞപ്പോള് അയാള് മദ്യപിച്ച് സംസാരിക്കുകയാണെന്ന് ഞാന് കരുതി. എന്റെ കൂട്ടുകാരന് ഫോണ് കൈമാറിയപ്പോഴാണ് കാര്യം വ്യക്തമായത്. ആ വാക്കുകളുടെ വഴുവഴുപ്പ് ഇന്നും ചെവിയിലുണ്ട്.\nഒരിയ്ക്കലും ഒരു ചീത്ത വാക്കു പറയാത്ത ഒരാളാണ് എന്റെ കൂട്ടുകാരന്... ഞങ്ങള് രൂക്ഷമായി വഴക്കിടുമ്പോള് ഇംഗ്ലീഷില് മാത്രം ക്ഷോഭിക്കുന്ന ആള്. കാരണം വളരെ ലളിതമാണ്.. കൂട്ടുകാരന്റെ വാക്കുകളില് പറഞ്ഞാല്...\n'ഞാന് തിരുവനന്തപുരം എന്‍ജിനീയറിംഗ് കോളേജില് പഠിച്ചവനാണ്. മലയാളത്തിലെ ഒരുമാതിരി കല്ലുവെച്ച വാക്കുകള് ഒക്കെ എനിക്കറിയാം. അബദ്ധത്തില് ഒരു വാക്കു വായില് നിന്നു വീണുപോയാല് , എനിക്ക് നാളെയും നിന്റെ മുഖത്ത് നോക്കേണ്ടേ? '\nതെറികള് അറിയുന്നവര്‍ക്ക്, അത് കൂസലെന്യേ ഉപയോഗിക്കാന് കഴിയുന്നവര്‍ക്ക്, അറിഞ്ഞാലും ഒന്നും പറയാത്തവര്‍ക്ക്, തെറികളേ അറിയാത്തവര്‍ക്ക് , തെറികള് കേള്‍ക്കുക മാത്രം ചെയ്യുന്നവര്‍ക്ക് .. അവര്‍ക്ക് എല്ലാവര്‍ക്കുമായി ഞാനീ പോസ്റ്റ് സമര്‍പ്പിക്കുന്നു.\nതെറികള് പ്രപഞ്ചത്തിലെ ഏതു ഭാഷയുടേയും അവിഭാജ്യഘടകമാണെന്ന തിരിച്ചറിവോടെ..\nPosted by Echmukutty at 9:23 AM\nമറ്റൊരു തരത്തിൽ ആയുധങ്ങളാണ് .\nപ്രത്യേകിച്ച് മറ്റൊരുതരത്തിൽ കരുത്ത് കുറഞ്ഞവർക്ക് ...\nപബ്ലിക്കായി പറഞ്ഞിലിങ്കിലും ഉള്ളിൽ പറഞ്ഞാലും മാനസിക\nക്ഷോപങ്ങൾ കുറക്കാനും തെറി സഹായിക്കും ..അതുകൊണ്ട് കുറച്ച്\nതെറികളെങ്കിലും പഠിച്ചിരിക്കണം കേട്ടോ\nഇന്നലെ ഒരു ഗാന സന്ധ്യ..\nഒരു ജീവിതം കൊടുക്കലെന്ന അറപ്പിയ്ക്കല്...\nആണ്‍കോലമാടുന്ന പെണ്ണാകാരങ്ങള് ...\nനീലിച്ചു കറുത്ത നിശീഥിനികളുടെ ഉറ്റ തോഴി\nകണക്ടോം എന്ന ചിത്ര വിസ്മയം\nചിക്കന് കറി എന്ന സ്‌നേഹം ...\nവീണ്ടും ജെ എന് യൂ...\nഎന്റെ അച്ഛനും അമ്മയുമാണ്\nകരിമ്പടത്തിനുള്ളില് നുഴഞ്ഞു കേറുന്ന സ്വപ്നങ്ങള്\nസുഖമെന്ന കെണി...സുഖമെന്ന ആര്‍ത്തി\nഎല്ലാ നിയമ പരിരക്ഷയുമുണ്ട് നമ്മള് പെണ്ണുങ്ങള്‍ക്ക...\nകുറച്ച് ഹല്‍വ... ഹല്‍വ മാത്രം...\nഎനിക്ക് ചോറുണ്ണാന് കൊതിയാവുന്നു, അമ്മേ...\nജെ എന് യൂ എനിക്ക് പ്രിയപ്പെട്ട ഒരു ക്യാമ്പസ്സാണ്....\nധന വരുമാനത്തിന്റെ സ്വപ്നയാഥാര്‍ഥ്യങ്ങള്\nപ്ലാസ്റ്റിക് തിന്നു മരിച്ച മ്ലാവുകള്... ആനകള് .....\nപുടവത്തുമ്പുകളില് ഒതുക്കിവെച്ച വിപ്ലവങ്ങള്\nനൂതന് ഗോപാലെന്ന പൊട്ടിച്ചിരി...\nമദ്യമെന്ന സൌന്ദര്യം..... അനുഭൂതി …പിന്നെ ....\nഇത്രയും കാലത്തിനിടയില് ഇങ്ങനെ ഒരു പിറന്നാള്\nകഥ വന്ന വഴി\nചില കാലങ്ങളില് ചില മനുഷ്യര്‍ക്ക്\nദുരന്തങ്ങള് ക്ഷണിച്ചു വരുത്തുന്ന ഭരണ പരിഷ്‌ക്കാരങ...\nചില തട്ടുകട വിചാരങ്ങള്\nതുണിക്കഷണങ്ങളുടെ വിചിത്ര നിലപാടുകള്\nതീയില് പൊള്ളിയുയരുന്ന ചില ജീവിതമുദ്രകള്\nഎതിര്‍വരയറിയാത്ത മസ്തിഷ്‌ക്കമച്ചികള് ....\nദൈവപുത്രനു വീഥിയൊരുക്കുവാന് സ്‌നാപക യോഹന്നാന് വന...\nചുപ്പരാമ, ഒനക്ക് പൈത്യമാക്കും...\nഇത് ഒരു ബിസിനസ് പ്രോപ്പോസലാണ്..\nതറവാടിന്റെ ഐശ്വര്യം ....\nഭക്ഷണമെന്ന സ്‌നേഹം ... ഭക്ഷണമെന്ന നന്ദി.. ഭക്ഷണമെന...


twenty4news.com – Page6– News24x7Malayalam\nകേന്ദ്ര പൊതുമേഖലാ സ്ഥാപനമായ ഹൈദരാബാദിലെ ഇലക്‌ട്രോണിക്‌സ് കോര്‍പ്പറേഷന് ഓഫ് ഇന്ത്യ ലിമിറ്റഡില് ടെക്‌നിക്കല് ഓഫീസര് തസ്തികയില് കരാര് നിയമനത്തിന് അപേക്ഷകള് ക്ഷണിച്ചു. ആകെ 300 ഒഴിവുകളാണുള്ളത്. (ജനറല് 136, ഇഡബ്ല്യുഎസ്-77, ഒബിസി-50, എസ്‌സി/എസ്ടി-22). ഒരു വര്‍ഷത്തേക്കാണ് നിയമനം.5വര്‍ഷം വരെ സേവനകാലയളവ് നീട്ടികിട്ടാവുന്നതാണ്. […]\nതിരുവനന്തപുരം: വര്‍ധിച്ചു വരുന്ന പച്ചക്കറി വില വര്‍ധന ( Vegetable price hike ) ജനങ്ങളുടെ സമാധാനം കെടുത്തുന്നതാണ്. കേരളത്തില് ഒരു വര്‍ഷം കൊണ്ട് ഉണ്ടായ പച്ചക്കറി വിലയിലെ വര്‍ദ്ധനവ് അതിരൂക്ഷം എന്നാണ് റിപ്പോര്‍ട്ടുകള് വ്യക്തമാക്കുന്നത്. സംസ്ഥാന സാമ്ബത്തിക സ്ഥിതി വിവര വകുപ്പിന്റെ റിപ്പോര്‍ട്ട് […]\nOmicron | സംസ്ഥാനത്ത്2പേർക്ക് കൂടി ഒമിക്രോണ് ; സ്ഥിരീകരിച്ചതായി മന്ത്രി വീണ ജോർജ്\nതിരുവനന്തപുരം: സംസ്ഥാനത്ത്2പേര്‍ക്ക് കൂടി ഒമിക്രോണ് ( Omicron ) സ്ഥിരീകരിച്ചതായിആരോഗ്യ വകുപ്പ് മന്ത്രി വീണാ ജോര്‍ജ്( Minister Veena George ) അറിയിച്ചു. യു എ ഇ.യില് (UAE) നിന്നും എറണാകുളത്ത് എത്തിച്ചേര്‍ന്ന ഭര്‍ത്താവിനും (68) ഭാര്യയ്ക്കുമാണ് (67) ഒമിക്രോണ് സ്ഥിരീകരിച്ചത്. […]\nലുലു മാൾ ഇനി തിരുവനന്തപുരത്തും; 15000 പേർക്ക് തൊഴിലവസരം,ജില്ലയിലെ 600 പേർക്ക് ജോലി


പത്തനംതിട്ടയില് ടിപ്പറും ബൈക്കുകളും കൂട്ടിയിടിച്ച് രണ്ടു മരണം | VygaNews\nപത്തനംതിട്ടയില് ടിപ്പറും ബൈക്കുകളും കൂട്ടിയിടിച്ച് രണ്ടു മരണം\nപത്തനംതിട്ട: റാന്നി തിയ്യാടിക്കലില് ബൈക്കുകളും ടിപ്പര് ലോറിയും കൂട്ടിയിടിച്ചുണ്ടായ അപകടത്തില് രണ്ടു പേര് മരിച്ചു. വെളളിയറി സ്വദേശി...\nപത്തനംതിട്ട: റാന്നി തിയ്യാടിക്കലില് ബൈക്കുകളും ടിപ്പര് ലോറിയും കൂട്ടിയിടിച്ചുണ്ടായ അപകടത്തില് രണ്ടു പേര് മരിച്ചു. വെളളിയറി സ്വദേശികളായ അമല്, ശരണ് എന്നിവരാണ് മരിച്ചത്. അപകടത്തില് മൂന്നു പേര്‍ക്ക് പരിക്കേറ്റു. ഇവരില് ഒരാളുടെ നിലഗുരുതരമാണ്.\nവെള്ളിയാഴ്ച രാത്രി പത്തരയോടെയായിരുന്നു അപകടം. വെള്ളിയൂര് ക്ഷേത്രത്തിലെ ഉത്സവത്തിനായാണ് അഞ്ചു പേരടങ്ങുന്ന സംഘം രണ്ടു ബൈക്കുകളിലായി പോയത്. പരിക്കേറ്റവര് കോലഞ്ചേരി സ്വകാര്യ മെഡിക്കല് കോളേജില് ചികിത്സയിലാണ്.\nKeywords: Accident, Death,Pathnamthitta\nVygaNews: പത്തനംതിട്ടയില് ടിപ്പറും ബൈക്കുകളും കൂട്ടിയിടിച്ച് രണ്ടു മരണം


നിങ്ങള് വരുത്തിയ നഷ്ടം അതേകാര്യം അനുഭവിക്കുന്നത് വരെ നിങ്ങള്‍ക്ക് ഒരിക്കലും മനസിലാവില്ല- ഭാവന – NavaKerala News\nHome/Cinema/നിങ്ങള് വരുത്തിയ നഷ്ടം അതേകാര്യം അനുഭവിക്കുന്നത് വരെ നിങ്ങള്‍ക്ക് ഒരിക്കലും മനസിലാവില്ല- ഭാവന\nCinemaEditor's ChoiceKerala NewsLatest NewsLocal NewsMovieNationalNews\nമലയാളികൾ ഏറ്റവും പ്രയിപ്പെട്ട നടിയാണ് ഭാവന. നമ്മൾ എന്ന സിനിമയിൽ തുടങ്ങി ഭാവനയുടെ വളർച്ച മലയാളികൾ കണ്ടതാണ്. ഇപ്പോൾ ഭാവനയുടെ ഇൻസ്റ്റഗ്രാം പോസ്റ്റിലെ വിഷയമാണ് ഏറെ ചർച്ചയാകുന്നത്.\nമറ്റൊരാൾക്ക് നിങ്ങൾ വരുത്തിയ നഷ്ടം അതേകാര്യം അനുഭവിക്കുന്നത് വരെ നിങ്ങൾക്ക് ഒരിക്കലും മനസിലാവില്ല എന്നാണ് ഭാവനയുടെ ഇൻസ്റ്റഗ്രാം പോസ്റ്റിലുള്ളത്. ഗായികമാരായ സിതാരയും സയനോരയും ഉൾപ്പെടെ ഭാവനയുടെ സുഹൃത്തുക്കൾ പോസ്റ്റിന് പിന്തുണയുമായി എത്തിയിട്ടുണ്ട്.\n‘മറ്റൊരാൾക്ക് നിങ്ങൾ വരുത്തിയ നഷ്ടം അതേകാര്യം അനുഭവിക്കുന്നത് വരെ നിങ്ങൾക്ക് ഒരിക്കലും മനസിലാവില്ല, അതിനാണ് ഞാനിവിടെയുള്ളത്- കർമ്മ’, എന്ന പോസ്റ്റാണ് ഭാവന ഷെയർ ചെയ്തിരിക്കുന്നത്. താരത്തിന്റെ സോഷ്യൽമീഡിയ പോസ്റ്റുകളും ഫോട്ടോകളും ഏറെ ഇഷ്ടത്തോടെയാണ് ആരാധകർ ഏറ്റെടുക്കാറുള്ളത്. വിവാഹശേഷം ഭർത്താവ് നവീനൊപ്പം ബെംഗളൂരുവിലാണ് ഭാവനയിപ്പോൾ.\nകേരളത്തിൽ 4167 പേര്‍ക്ക് കൂടി കോവിഡ്,12 മരണം,3849 പേര്‍ക്ക് സമ്പര്‍ക്കത്തിലൂടെ രോഗം.\nപാലക്കാട് ജില്ലാ ആശുപത്രിയിൽ ഗുരുതര പിഴവ്, കോവിഡ് രോഗിയുടെ മൃതദേഹം മാറി നൽകി.


മലബാർ എക്സ്പ്രസിലെ തീപിടിത്തം; പാർസൽ ഉദ്യോഗസ്ഥനെ സസ്പെൻഡ് ചെയ്തു |\nSunday, January 17, 2021 12:16 PM IST\nകാസർഗോഡ്: മലബാർ എക്സ്പ്രസിന്‍റെ ലഗേജ് വാനിൽ തീപിടിത്തമുണ്ടായ സംഭവത്തിൽ കാസർഗോഡ് സ്റ്റേഷനിലെ പാർസൽ ഉദ്യോഗസ്ഥനെ സസ്പെൻഡ് ചെയ്തു. ബൈക്ക് ലോഡ് ചെയ്യുന്നതിന്‍റെ ചുമതലയുള്ള പാർസൽ ക്ലർക്കിനെയാണ് പാലക്കാട് ഡിവിഷൻ സസ്പെൻഡ് ചെയ്തത്.\nബൈക്കുകളില് നിന്നാണ് തീപിടിച്ചതെന്നാണ് പ്രാഥമിക നിഗമനം. ബൈക്കുകള് ലോഡ് ചെയ്യുമ്പോള് പെട്രോള് പൂര്‍ണമായും നീക്കംചെയ്യണമെന്നാണ് നിയമം. ഇതില് വീഴ്ച സംഭവിച്ചിട്ടുണ്ടെന്നാണ് സംശയിക്കുന്നത്.\nഞായറാഴ്ച രാവിലെ 7.45നാണ് സംഭവം. യാത്രക്കാരാണ് പുക ഉയരുന്നത് ആദ്യം കാണുന്നത്. ഉടന് തന്നെ ചങ്ങല വലിച്ച് റെയില്‍വേ അധികൃതരെ വിവരമറിയിക്കുകയായിരുന്നു. തീപിടിച്ച ബോഗി മറ്റ് കോച്ചുകളില് നിന്ന് പെട്ടെന്ന് തന്നെ വേര്‍പ്പെടുത്തി. അരമണിക്കൂറിനുള്ളില് തീയണക്കാന് കഴിഞ്ഞു.\nതിരുവനന്തപുരം: ആംഡ് പോലീസ് എസ്‌ഐ ജേക്കബ് സൈമനെതിരെ കേസ്. പോലീസ് ആസ്ഥാനത്ത് വ്യാജരേഖ ചമയ്ക്കുകയും ആള...


ലുകാകുവിന് ഇരട്ട ഗോൾ, പാലസും കീഴടക്കി ഒലെയുടെ മാഞ്ചസ്റ്റർ | Fanport | Premier League News Malayalam\nHome Football Premier League ലുകാകുവിന് ഇരട്ട ഗോൾ, പാലസും കീഴടക്കി ഒലെയുടെ മാഞ്ചസ്റ്റർ\nലുകാകുവിന് ഇരട്ട ഗോൾ, പാലസും കീഴടക്കി ഒലെയുടെ മാഞ്ചസ്റ്റർ\nFebruary 28, 2019 - 3:44 AM\nഒലെ ഗണ്ണാർ സോൾഷ്യാറിന്റെ 46ആം പിറന്നാൾ സമ്മാനം ഒരു ദിവസം കഴിഞ്ഞ് മാഞ്ചസ്റ്റർ യുണൈറ്റഡ് താരങ്ങൾ നൽകി. ഇന്ന് ക്രിസ്റ്റൽ പാലസിൽ പരിക്കിന്റെ നീണ്ട നിരയുമായി എത്തിയ മാഞ്ചസ്റ്റർ യുണൈറ്റഡ് 3-1ന്റെ വിജയവുമായാണ് മടങ്ങുന്നത്. സ്കോർ പോലെ ഏകപക്ഷീയമായിരുന്നില്ല മത്സരം. ക്രിസ്റ്റൽ പാലസിന്റെ ശക്തമായ പോരാട്ടം തന്നെ മാഞ്ചസ്റ്റർ യുണൈറ്റഡിന് ഇന്ന് നേരിടേണ്ടി വന്നു.\nപരിക്ക് കാരണം മാറ്റിച്, ഹെരേര, ലിംഗാർഡ്, മാർഷ്യൽ, റാഷ്ഫോർഡ്, മാറ്റ തുടങ്ങി നിരവധി പ്രധാന താരങ്ങൾ ഇല്ലാതെയാണ് മാഞ്ചസ്റ്റർ യുണൈറ്റഡ് ഇന്ന് ഇറങ്ങിയത്. അതുകൊണ്ട് തന്നെ പതിവ് താളവും യുണൈറ്റഡിനുണ്ടായില്ല. വിരസമായ ആദ്യ പകുതിയിൽ ഒരു ലൂക്ക് ഷോ ബ്രില്യൻസ് ആണ് യുണൈറ്റഡിനെ മുന്നിൽ എത്തിച്ചത്. ലൂക് ഷോ ഇടതു വിങ്ങിലൂടെ ഒറ്റക്ക് നടത്തിയ മുന്നേറ്റത്തിന് ഒടുവിൽ ബോക്സിൽ വെച്ച് പന്ത് ലുകാകുവിന് നൽകി. ലുകാകു ക്ലിനിക്കൽ ഫിനിഷിലൂടെ ഗോളാക്കി മാറ്റുകയും ചെയ്തു.\nരണ്ടാം പകുതിയിൽ ഒരു കോർണറിൽ നിന്ന് ലുകാകു തന്നെ മാഞ്ചസ്റ്റർ യുണൈറ്റഡിന്റെ ലീഡ് ഇരട്ടിയാക്കി ഉയർത്തി. വാർഡിലൂടെ ക്രിസ്റ്റൽ പാലസ് തിരിച്ചടിച്ചു യുണൈറ്റഡിന് കുറച്ച് നേരം ഭീഷണി മുഴക്കി എങ്കിലും പോഗ്ബയുടെ പാസിൽ നിന്ന് ആഷ്ലി യങ്ങ് നേടിയ ഗോൾ മത്സരം യുണൈറ്റഡിന്റേത് മാത്രമാക്കി മാറ്റി. മാഞ്ചസ്റ്റർ യുണൈറ്റഡിനായി ഇന്ന് 17കാരനായ ജെയിൻസ് ഗാർനർ അരങ്ങേറ്റം നടത്തി.\nഇന്ന് വിജയിച്ചെങ്കിലും ഇപ്പോഴും അഞ്ചാം സ്ഥാനത്താണ് മാഞ്ചസ്റ്റർ യുണൈറ്റഡ് ഉള്ളത്.\nPrevious articleആദ്യം മാനേ മാജിക്, പിന്നെ വാൻ ഡൈക് കരുത്ത്!! വാറ്റ്‌ഫോഡിനെ തകർത്ത് ലിവർപൂൾ\nNext articleവെസ്റ്റ്ഹാമിനെ മറികടന്ന് സിറ്റി ലിവർപൂളിന് തൊട്ടു പിന്നിൽ


സത്യദര്‍ശനം -പരിണാമവാദികളുടെ ഫോസ്സില് തട്ടിപ്പുകള് | സത്യദര്‍ശനം –\nമനുഷ്യന് ശാസ്ത്രത്തില് അന്ധമായി തന്നെ വിശ്വസിക്കുന്നുണ്ട് എന്നത് ഒരു അതിശയോക്തിയല്ല. ‘ശാസ്ത്രജ്ഞന്മാര് സത്യം പറയുന്നവര് ആയിരിക്കും’ എന്നും ‘അവര് തെളിവുകളെ മാത്രമേ പരിശോധിക്കൂ, അല്ലാതെ ഏതെങ്കിലും സിദ്ധാന്തത്തിനോടുള്ള വൈകാരിക ആകര്‍ഷണം കാരണം ആ സിദ്ധാന്തത്തിന് അനുകൂലമായ വിധത്തില് തെളിവുകളെ വളച്ചൊടിച്ച് മാനവ വര്‍ഗ്ഗത്തെ വഞ്ചിക്കാന് ശ്രമിക്കും’ എന്നും സാധാരണക്കാര് ഒരിക്കലും ചിന്തിക്കുകയില്ല. എന്നാല്, അവരുടെ ആ ചിന്ത അസ്ഥാനത്താണ്. പരിണാമവാദം സത്യമാണെന്ന് അന്ധമായി വിശ്വസിക്കുന്ന പല പരിണാമവാദികളായ ശാസ്ത്രജ്ഞന്മാരും പരിണാമത്തെ തെളിയിക്കാന് വേണ്ടി കൃത്രിമമായി തെളിവുകള് ഉണ്ടാക്കി ശാസ്ത്രലോകത്തെ വഞ്ചിച്ചിട്ടുണ്ട്. യഥാര്‍ത്ഥ ശാസ്ത്രത്തിന്‍റെ പ്രത്യേകത, അത് എപ്പോഴും സത്യം പുറത്തു കൊണ്ടുവരും എന്നുള്ളതാണ്. അതുകൊണ്ടുതന്നെ, ശാസ്ത്രലോകത്തെ കരിമ്പുള്ളികള് ആയ ഈ പരിണാമവാദികളുടെ തട്ടിപ്പുകള് ശാസ്ത്രലോകം തന്നെ പിന്നീട് തുറന്നു കാട്ടിയിട്ടുണ്ട്. എങ്കിലും ചില തട്ടിപ്പുകള് തുറന്നു കാണിക്കാന് മുപ്പതും നാല്പതും വര്‍ഷങ്ങള് എടുത്തു. അത്രയും കാലം ലോകത്തുള്ള മനുഷ്യര് മുഴുവനും അത് സത്യമാണെന്ന് തെറ്റിദ്ധരിച്ചു എന്ന ദുഃഖ സത്യം കൂടി നാം ഓര്‍ക്കേണ്ടതുണ്ട്. കോടാനുകോടി ജനങ്ങളെ ശാസ്ത്രത്തിന്‍റെ പേര് പറഞ്ഞ് വഞ്ചിക്കുവാന് പരിണാമവാദികള്‍ക്ക് മാത്രമേ കഴിയുകയുള്ളൂ. മൃഗങ്ങളില് നിന്നും പരിണമിച്ചുണ്ടായവനാണ് താന് എന്ന് വിശ്വസിക്കുന്ന ഒരാള്‍ക്ക് ലോകത്തുള്ള ബാക്കി മനുഷ്യരോട് എന്ത് ധാര്‍മ്മിക ഉത്തരവാദിത്തമാണ് ഉണ്ടാകുക? മരണശേഷം തന്‍റെ സ്രഷ്ടാവിനെ അഭിമുഖീകരിക്കേണ്ട ആവശ്യമില്ല, കാരണം തനിക്കൊരു സ്രഷ്ടാവ് തന്നെയില്ല, ശൂന്യതയില് നിന്നും തനിയെ ഉണ്ടായതാണ് ഈ പ്രപഞ്ചവും താനടക്കമുള്ള സകല ജീവികളും എന്ന് വിശ്വസിക്കുന്ന ഒരാള്‍ക്ക് മറ്റുള്ളവരെ വഞ്ചിക്കുവാന് യാതൊരു ഭയവും തോന്നുകയില്ല എന്ന കാര്യം പ്രത്യേകിച്ച് എടുത്തു പറയേണ്ട കാര്യമില്ലല്ലോ. എന്തായാലും ശാസ്ത്രം എന്ന ലേബലില് പരിണാമവാദികള് നടത്തിയ തട്ടിപ്പുകളെ തുറന്നു കാണിക്കുവാന് ഞങ്ങള് ആഗ്രഹിക്കുന്നു. അതിന്‍റെ ആദ്യ ഭാഗം എന്ന നിലയില് ജെയിംസ് വര്‍ഗ്ഗീസ് I.A.S, വര്‍ഗ്ഗീസ് മാളിയേക്കല് എന്നിവര് ചേര്‍ന്ന് രചിച്ച ‘സൃഷ്ടി രഹസ്യങ്ങള്’ എന്ന പുസ്തകത്തില് നിന്നും കപട ഫോസ്സിലുകള് എന്ന ഭാഗം താഴെ കൊടുക്കുന്നു:\nആഫ്രിക്കന് കുരങ്ങുകള്‍ക്കും, മനുഷ്യനും പൊതുവായ ഒരു മുന്‍ഗാമി ഉണ്ടായിരുന്നതായാണ് അവകാശവാദം. അവയെ ഹോമിനിഡുകള് എന്ന വര്‍ഗ്ഗത്തില് ഉള്‍പ്പെടുത്തിയിരിക്കുന്നു. ഹോമിനിഡുകളുടെ മുന്‍ഗാമികളായ ആന്‍ത്രോപോയിഡുകളുടെ വര്‍ഗ്ഗത്തില് കാണുന്ന കുരങ്ങുകള് നമ്മുടെ നാട്ടില് സര്‍വ്വസാധാരണയായി കാണപ്പെടുന്നവയാണ്. സര്‍ക്കസ്സുകാരുടെ വളയത്തിനുള്ളില് ചാടിത്തിമിര്‍ക്കുന്ന ആ കുരങ്ങുകള്‍ക്കും അവയുടെ ഉടമസ്ഥനായ സര്‍ക്കസ്സുകാരനും ഇടയ്ക്കു കാണപ്പെടേണ്ട ഹോമിനിഡുകള് എവിടെ? പരിണാമവാദികള് അതിന് ‘മിസ്സിംഗ് ലിങ്ക്സ്’ എന്ന ഓമനപ്പേരാണ് നല്‍കിയിരിക്കുന്നത്. എന്നുവെച്ചാല് കാണാതായ കണ്ണി എന്നര്‍ത്ഥം. പക്ഷേ ഒരു ചോദ്യം- “താഴ്ന്ന വര്‍ഗ്ഗത്തിലുള്ളവയേക്കാള് പെട്ടെന്ന് അവയുടെ ഉയര്‍ന്ന വര്‍ഗ്ഗത്തിലുള്ളവര് നശിച്ചത് എങ്ങനെ? ‘കൂടുതല് ഉയര്‍ന്നവര് നിലനില്‍ക്കും’ (Survival of the fittest) എന്നതല്ലേ പരിണാമവാദത്തിന്‍റെ ആണിക്കല്ല്? ഇത്തരം കണ്ണികള് 0.5 മുതല് 3.5 വരെ കോടി വര്‍ഷങ്ങള്‍ക്ക് മുമ്പ് ജീവിച്ചിരുന്നതായാണ് കണ്ടെത്തല്. ഇവയുടെ ഫോസ്സിലുകള്‍ക്ക് വേണ്ടി പരിണാമവാദികള് നടത്തിയ ഊര്‍ജ്ജിത തിരച്ചിലുകള്‍ക്ക് ഒടുവില് കിട്ടിയത് കുറേ ‘തട്ടിപ്പിന്‍റെ കഥകള്’ മാത്രം! ഇന്ത്യന് യൂണിവേഴ്സിറ്റികളില് ഇന്നും വേദ വാക്യങ്ങളായി പഠിപ്പിക്കുന്ന ഈ പൊയ്മുഖങ്ങള് ഇവിടെ അഴിയുകയാണ്:\nവടക്കേ ഇന്ത്യയിലെ ശിവലിക് കുന്നുകളില് നിന്ന് 1932-ല് ജി.ഇ.ലൂവിസ് ആണ് ഈ ഫോസ്സില് ആദ്യമായി കണ്ടെടുത്തത്. അതിപ്രശസ്ത പരിണാമ ശാസ്ത്രജ്ഞന്മാരായ പില്‍ബീം, സൈമണ് മുതലായവരാണ് രാമാ പിത്തിക്കസിനു മനുഷ്യന്‍റെ അടുത്ത മുന്‍ഗാമിയെന്ന പദവി നേടിക്കൊടുത്തത്. ഫോസ്സിലിന്‍റെ പല്ലുകള് ക്രമീകരിച്ചിരിക്കുന്നതിന്‍റെ അടിസ്ഥാനത്തിലാണ് ഈ സ്ഥാനലബ്ധി അവ കൈവരിച്ചത്.\nഎന്നാല് എക്ഹാര്‍ഡറ്റ് എന്ന ശാസ്ത്രജ്ഞന് രാമാപിത്തിക്കസിന്‍റെ പല്ലുകളും ജീവിച്ചിരിക്കുന്ന ചില ചിമ്പാന്‍സികളുടേയും ട്രയോപിത്തിക്കസ് എന്ന ആള്‍ക്കുരങ്ങിന്‍റെയും പല്ലുകളുമായി താരതമ്യം ചെയ്തപ്പോള് അവ തമ്മില് വ്യത്യാസമില്ലെന്ന് കണ്ടു. അങ്ങനെ രാമാപിത്തിക്കസിനെ വെറും പല്ലുകളുടെ അടിസ്ഥാനത്തില് മനുഷ്യന്‍റെ അടുത്ത മുന്‍ഗാമിയായി ചിത്രീകരിച്ചത് തെറ്റാണെന്ന് തെളിഞ്ഞു. രാമാപിത്തിക്കസ് ഘടനയനുസരിച്ചും ജീവിത രീതിയനുസരിച്ചും സ്വഭാവരീതികള് വെച്ചും ഒരു ആള്‍ക്കുരങ്ങായിരുന്നു എന്നും തെളിയിക്കപ്പെട്ടു. വാള്‍ക്കര്, ആന്‍ഡ്രൂ എന്നിവര് പില്‍ക്കാലത്ത് കൂടുതല് പൂര്‍ണ്ണമായ ഒരു രാമാപിത്തിക്കസിന്‍റെ പല്ലിന്‍റെ ഘടന പഠിച്ചപ്പോള് മനുഷ്യന്‍റെ അര്‍ദ്ധഗോളാകൃതിയില് ഉള്ള താടിയല്ല, പ്രത്യുത ആള്‍ക്കുരങ്ങിന്‍റെ താടിയാണ് അതിനുള്ളത് എന്ന് തെളിഞ്ഞു (Walker &Andrews, Nature Magazine 244:313, 1973). നേരത്തെ രാമാപിത്തിക്കസിനെ മനുഷ്യന്‍റെ അടുത്ത മുന്‍ഗാമിയാക്കിയ പില്‍ബീമും [Pilbeam, Nature 295:232 (1982), Natural History 93:2 (1984)] വാക്കറും റിച്ചാര്‍ഡ് ലീക്കിയും [Science 84:5(1) 1984] മറ്റും രാമാപിത്തിക്കസ് മനുഷ്യന്‍റെ മുന്‍ഗാമിയല്ല, മറിച്ച് ഒരു ആള്‍ക്കുരങ്ങ് മാത്രമായിരുന്നു എന്ന് അംഗീകരിച്ചിട്ടുണ്ട്. വെറും താടിയെല്ല് വിശകലനം ചെയ്തിട്ടാണ് രാമാപിത്തിക്കസ് മനുഷ്യനെപ്പോലെ നടക്കുകയായിരുന്നു എന്ന വാദം ചമച്ചത്!! പില്‍ബീമും ലീക്കിയും മാന്തിയെടുത്ത ഒറാങ് ഊട്ടാങ്ങിനേപ്പോലെയുള്ള ആള്‍ക്കുരങ്ങുകള് ആയിരുന്നുവെന്ന് അംഗീകരിക്കപ്പെട്ടിട്ടുണ്ട്. ശിവാപിത്തിക്കസിനെ രാമാപിത്തിക്കസിനോടൊപ്പമാണ് ഇന്ന് പരിഗണിക്കുന്നത്. അവയ്ക്ക് കണക്കാക്കിയിരിക്കുന്ന പഴക്കം പൊതുമുന്‍ഗാമിക്ക് വേണ്ടതില് വളരെ വളരെ വളരെ കുറവുമാണ്.\nഹോമിനിഡുകളില് തന്നെ (ആഫ്രിക്കന് കുരങ്ങുകള്‍ക്കും മനുഷ്യനും പൊതുവായ ഒരു മുന്‍ഗാമി ഉണ്ടായിരുന്നു എന്നാണ് സിദ്ധാന്തക്കാരുടെ വാദം. അവയെ ഹോമിനിഡുകള് എന്ന വര്‍ഗ്ഗത്തില് ഉള്‍പ്പെടുത്തിയിരിക്കുന്നു) രാമാപിത്തിക്കസ്, ഹോമോ ഇറക്ടസ് തുടങ്ങിയ അനേകം വകഭേദങ്ങള് ഉള്ളതായി കരുതപ്പെടുന്നു. അവയില് രാമാപിത്തിക്കസില് നിന്നും ആസ്ട്രാലോപിത്തിക്കസ് വഴി ഹോമോ ഇറക്ടസിലൂടെയാണ് മനുഷ്യന് (ഹോമോസാപ്പിയന്‍സ്) പരിണമിച്ചതെന്നാണ് സിദ്ധാന്തക്കാര് പറയുന്നത്. പരിണാമവാദികള് കാണാതായ ഒരു കണ്ണിയെന്ന് ഇന്നും കുറച്ചൊക്കെ അവകാശപ്പെടുന്ന ഒരു വിഭാഗമാണ് ആസ്ട്രലോപിത്തിക്കസ്. എന്നാല് പരിണാമത്തില് വിശ്വസിക്കുന്നവരായ അനേകം ശാസ്ത്രജ്ഞന്മാര് തന്നെ ആസ്ട്രലോപിത്തിക്കസിന്‍റെ വിശ്വസനീയതയെ ചോദ്യം ചെയ്യുന്നുണ്ടെന്നതാണ് വസ്തുത.\nറെയ്മണ്ട് ഡാര്‍ട്ട് എന്ന ശാസ്തജ്ഞനാണ് 1924-ല് ആദ്യമായി ആസ്ട്രാലോപിത്തിക്കസ് ആഫ്രിക്കാനസിനെ കണ്ടെടുത്തത്. ആസ്ട്രാലോപിത്തിക്കസ് എന്നതിന്‍റെ അര്‍ത്ഥം തെക്കന് ആള്‍ക്കുരങ്ങ് എന്നാണ്. എന്നാല് അതിന്‍റെ പല്ലുകളുടെ ക്രമീകരണം പഠിച്ചതിനു ശേഷം അത് ഒരു ഹോമിനിഡ് ഫോസ്സില് അഥവാ മനുഷ്യന്‍റെ അടുത്ത പൂര്‍വ്വികനാണെന്നു അദ്ദേഹം പ്രസ്താവിച്ചു. ലൂയി ലീക്കി എന്ന ശാസ്ത്രജ്ഞനും ഭാര്യയും ചേര്‍ന്ന് കണ്ടുപിടിച്ച സിഞ്ചാന്ത്രോപ്പോസിനേയും പിന്നീട് ആസ്ട്രാലോപിത്തിക്കസ് വിഭാഗത്തില്‍പ്പെടുത്തി. ഇപ്പോഴത്തെ തരംതിരിവനുസരിച്ച് ആസ്ട്രാലോപിത്തിക്കസ് വിഭാഗത്തില് രണ്ടു സ്പീഷീസുകളുണ്ട്, ആസ്ട്രാലോപിത്തിക്കസ് ആഫ്രിക്കാനസും ആസ്ട്രാലോപിത്തിക്കസ് റോബസ്റ്റും.\nഇവക്കെല്ലാം മനുഷ്യന്‍റെ തലച്ചോറിന്‍റെ മൂന്നിലൊന്ന് അളവുള്ള തലച്ചോറുണ്ട്, ഏകദേശം 500 cc. അതായാത്, ആള്‍ക്കുരങ്ങുകളുടെ അതേ അളവ്. അവയുടെ തലയോടും താടിയെല്ലുകളും ആള്‍ക്കുരങ്ങുകളുടേതു തന്നെ. പല്ലിന്‍റെ ക്രമം മനുഷ്യന്‍റേതുമായി സാമ്യമുള്ളതാണെന്ന് പറയുന്നു. കാലിന്‍റെ അസ്ഥികളുടെ ചില ഭാഗങ്ങള് ലഭിച്ചത് പഠിച്ചപ്പോള് അവ നിവര്‍ന്നു നടക്കുന്ന ജന്തുക്കളായിരിക്കണം എന്നാണ് സിദ്ധാന്തക്കാര് പറയുന്നത്. എന്നാല് 15 വര്‍ഷത്തോളം മനുഷ്യാസ്ഥികളുടെയും ആസ്ട്രാലോപിത്തിക്കസിന്‍റെ അസ്ഥികളുടെയും താരതമ്യപഠനം നടത്തിയ ബ്രിട്ടീഷ് ശാസ്ത്രജ്ഞനായ ലോര്‍ഡ് സുക്കര്‍മാന് പറയുന്നത് ആസ്ട്രാലോപിത്തിക്കസ് മനുഷ്യന്‍റെ മുന്‍ഗാമിയായ ഒരു ഹോമിനിഡ് ആണെന്ന് അംഗീകരിക്കാന് കഴിയില്ലെന്നും അത് ഒരു ആള്‍ക്കുരങ്ങ് മാത്രമാണെന്നുമാണ് [S.Zukerman, Beyond the Ivory Tower, 1970, pp.75-94). അതുപോലെതന്നെ കാലിഫോര്‍ണിയക്കാരനായ ഒക്സനോര്‍ഡ് എന്ന നരവംശ ശാസ്ത്രജ്ഞനും ആസ്ട്രാലോപിത്തിക്കസ് മനുഷ്യന്‍റെ നേരിട്ടുള്ള മുന്‍ഗാമിയല്ല എന്ന് വിധിയെഴുതിയിട്ടുണ്ട് [C.E. Oxnard, Nature 258:389-395) (1975)]. മാത്രമല്ല, ആസ്ട്രാലോപിത്തിക്കസ്, മനുഷ്യനുമായി വിദൂര ബന്ധമേയുള്ളൂ എന്ന് പരിണാമ വാദികള് പറയുന്ന ഒറാങ് ഉട്ടാന് എന്ന ആള്‍ക്കുരങ്ങിനെപ്പോലെയായിരുന്നുവെന്നും അദ്ദേഹം സമര്‍ത്ഥിക്കുന്നുണ്ട്. ആസ്ട്രലോപിത്തിക്കസിന്‍റെ ചെവിയെല്ലുകള് മനുഷ്യന്‍റെ ചെവിയെല്ലുകളില്‍നിന്നും വളരെ വ്യത്യസ്തമാണെന്നും മനുഷ്യന്‍റെ ചെവിക്കുള്ളിലെ എല്ലുകള്‍ക്ക് കൂടുതല് സാമ്യം ആള്‍ക്കുരങ്ങിന്‍റേതിനോടാണെന്നു റാക്ക്, ക്ലാര്‍ക്ക് എന്നിവര് അഭിപ്രായപ്പെട്ടിട്ടുണ്ട് [Nature 273:62 (1979)] ഇതില് നിന്നൊക്കെ മനുഷ്യനും ആള്‍ക്കുരങ്ങിനുമിടക്ക് ഒരു ബന്ധിപ്പിക്കുന്ന കണ്ണിയാകാന് ആസ്ട്രാലോപിത്തിക്കസിന് യാതൊരു യോഗ്യതയുമില്ലെന്ന് പരിണാമത്തില് വിശ്വസിക്കുന്ന ശാസ്ത്രജ്ഞന്മാര് തന്നെ അഭിപ്രായപ്പെടുന്നു.\n3. ജോണ്‍സന്‍റെ ലൂസിയും ലീക്കിയുടെ ഫോസ്സിലുകളും\nയാതൊരു പ്രാധാന്യവുമില്ലാത്ത കണ്ടുപിടുത്തങ്ങളെ മാധ്യമങ്ങളിലൂടെ ഊതി വീര്‍പ്പിച്ച് ജനശ്രദ്ധയും പണവും അംഗീകാരവും നേടിയതിന്‍റെ കഥയാണ് ജോണ്‍സന്‍റെയും ലീക്കിയുടെയും. അവര് രണ്ടു പേരും ആസ്ട്രാലോപിത്തിക്കസിന്‍റെ അസ്ഥികൂടങ്ങളോ ഭാഗങ്ങളോ കണ്ടെടുത്ത ശേഷം കാര്യമായ പഠനമൊന്നും നടത്താതെ വെറും ‘ജാര്‍ഗണുകള്’ (സാധാരണക്കാരന് മനസ്സിലാക്കാന് പറ്റാത്ത വിധത്തിലുള്ള ശാസ്ത്രത്തിലെ കഠിന വാക്കുകള്) ഉപയോഗിച്ച് അവ ഹോമിനിഡുകള് അഥവാ മനുഷ്യന്‍റെയും ആള്‍ക്കുരങ്ങിന്‍റെയും ഇടയ്ക്കുള്ള കണ്ണികള് ആണെന്ന് കൊട്ടിഘോഷിച്ചു. കാര്യമായ വിദ്യാഭ്യാസയോഗ്യത ഒന്നും ഇല്ലാതിരുന്ന റിച്ചാര്‍ഡ് ലീക്കിയും (പ്രശസ്ത നരവംശശാസ്ത്രജ്ഞനായ ലൂയി ലീക്കിയുടെ മകനും സഹായിയും എന്ന നിലയില് ഈ രംഗത്ത് പരിചയുമുണ്ടായിരുന്നു എന്നുള്ളത് വിസ്മരിക്കുന്നില്ല) ഒട്ടും അറിയപ്പെടാത്ത നരവംശ ഗവേഷകനായിരുന്ന ജോണ്‍സണും മണിക്കൂറുകളും ദിവസങ്ങളും കൊണ്ട് പ്രശസ്തരായ കഥ, ശാസ്ത്രത്തിന്‍റെ പേരിലുള്ള ചൂഷണത്തിന്‍റെ കഥയാണ്!\nജോണ്‍സണ് കുഴിച്ചെടുത്ത 40% പൂര്‍ണ്ണമായ ഒരു ആസ്ട്രാലോപിത്തിക്കസിന്‍റെ അസ്ഥികൂടത്തിനു അദ്ദേഹം ലൂസിയെന്ന മനുഷ്യസ്ത്രീയുടെ പേര് കൊടുത്തു (മനുഷ്യനാക്കാനുള്ള ബോധപൂര്‍വ്വമായ ശ്രമം!). അതുമായി ബന്ധപ്പെട്ട് അച്ഛന്, അമ്മ, കുടുംബം മുതലായ മനുഷ്യസാമൂഹ്യ ജീവിതത്തോട് ബന്ധപ്പെട്ട വാക്കുകള് ധാരാളമായി ഉപയോഗിച്ചു (മനുഷ്യവത്കരണത്തിന്‍റെ മാര്‍ഗ്ഗം!!). വലിയ പഠനം നടത്താതെ തന്നെ ലൂസി മനുഷ്യന്‍റെ ജീനസായ ഹോമിനിഡയില് പെട്ടതാണെന്ന് അവര് പ്രഖ്യാപിച്ചു. എന്നാല് പിന്നീട് ജോണ്‍സണെ സഹായിക്കാന് വന്ന ശാസ്ത്രജ്ഞന്‍റെ വാദത്തിന് വഴങ്ങി ജോണ്‍സണ് തന്‍റെ ഫോസ്സിലുകള് ആസ്ട്രാലോപിത്തിക്കസ് മാത്രമാണെന്ന് സമ്മതിച്ചു. എങ്കിലും ഇതിനോടകം തന്നെ നാഷണല് ജ്യോഗ്രഫിക് സൊസൈറ്റിയുടെ പണവും സഹായങ്ങളും അയാള് ധാരാളം കൈപ്പറ്റിക്കഴിഞ്ഞിരുന്നു.\nകുറേ കഴിഞ്ഞപ്പോള് ജോണ്‍സണ് തന്‍റെ ഫോസ്സിലുകള് ആസ്ട്രാലോപിത്തിക്കസ് ആഫ്രാന്‍സിസില് (ആഫ്രിക്കാനസ് അല്ല) പെടുന്നതാണെന്നും അത് ഏറ്റവും പഴക്കമുള്ള ഹോമിനിഡാണെന്നും പറഞ്ഞു വെച്ചു.വീണ്ടും കുറേ കഴിഞ്ഞപ്പോള് താന് ശേഖരിച്ച ഫോസിലുകളുടെ കൂട്ടത്തില് മനുഷ്യ ജീനസില് പെട്ടവയുണ്ടെന്നു വാദിച്ചിരുന്നു. എന്നാല് ഇന്ന് ശാസ്ത്രലോകം ഇവയെല്ലാം സാധാരണ ആസ്ട്രാലോപിത്തിക്കസ് മാത്രമാണെന്ന് അംഗീകരിച്ചിട്ടുണ്ട്.\nസ്റ്റേണ്, സുസ്മാന് [New Scientist 97:172, (1983)] എന്നിവര് വിശദമായ തലയോട്ടി പഠനത്തിനു ശേഷം ലൂസിയെപ്പോലുള്ള ജീവികള് മരം കയറി ജീവിക്കുന്നവയായിരുന്നെന്നും എന്നാല് അവയ്ക്ക് ഇരുകാലില് ആള്‍ക്കുരങ്ങുകളെപ്പോലെ നടക്കാന് കഴിയുമായിരുന്നുവെന്നും അഭിപ്രായപ്പെട്ടിട്ടുണ്ട്. തൂങ്ങിപ്പിടിച്ചു കയറാന് സഹായിക്കുന്ന തരം കൈകാലുകളായിരുന്നു അവയ്ക്കുണ്ടായിരുന്നത്. മനുഷ്യരില് കാണുന്ന സ്ക്രോട്ടൂബാറസ് എന്ന പേരില് അറിയപ്പെടുന്ന ലിഗ്മെന്‍റ് അവക്കില്ലാത്തതും അവ മനുഷ്യനെപ്പോലെയല്ല നടന്നിരുന്നതെന്നും മറ്റേതോ രീതിയിലായിരിക്കാമെന്നുമുള്ള നിഗമനത്തിലേക്ക് നയിക്കും. അതില്‍നിന്നും അവ മനുഷ്യനില് നിന്നും വളരെ വിഭിന്നമായിരുന്നു എന്ന് മനസ്സിലാക്കാം. ലൂസിയുടെ കാല് ഇടുപ്പെല്ലിന്‍റെ മുന് ഭാഗത്ത് നിന്നാണ്. എന്നാല് മനുഷ്യന്‍റെ കാല് വശത്ത് നിന്നുമാണ്. ലൂസിക്ക് ചിമ്പാന്‍സിയോടാണ് സാമ്യം. എല്ലാം കൂടെ പരിഗണിക്കുമ്പോള് ലൂസി ഒരു ആള്‍ക്കുരങ്ങ് പോലെയുള്ള ജീവിയായിരുന്നു എന്നത് വ്യക്തമാണ്.\nലീക്കി കണ്ടെടുത്ത ഏറ്റവും പ്രധാന ഫോസ്സില് ഒരു തലയോട്ടി (skull 1470) ആണ്. അതുവരെ ഉണ്ടായിരുന്ന സിദ്ധാന്തങ്ങള് എല്ലാം ഈ തലയോട്ടിയുടെ കണ്ടെത്തലോടെ കീഴ്മേല് മറിയുമെന്ന് പോലും പറയാന് ലീക്കി ധൈര്യപ്പെട്ടു. നാഷണല് ജ്യോഗ്രഫിക് എന്ന പ്രസിദ്ധീകരണത്തില് (R.E.F.Leaky, National Geographic, 1973, p.819) താന് കണ്ടുപിടിച്ച ഫോസ്സില്, മനുഷ്യന്‍റെ വളരെ അടുത്തതെന്നു അന്ന് വിശ്വസിച്ചിരുന്ന ഹോമോ ഇറക്ടസിനെക്കാളും വളരെ അടുത്തു ബന്ധപ്പെട്ടതാണ് എന്ന് അദ്ദേഹം എഴുതി. 30 ലക്ഷം വര്‍ഷം പഴക്കമാണ് അദ്ദേഹം ഈ തലയോടിന് തിട്ടപ്പെടുത്തിയത്. 1981 ആയപ്പോഴേക്കും ലീക്കി കുറേക്കൂടി താഴേക്കു വന്നു. ഈ ജീവി ഹോമോഹോബിലസില് പെട്ടതാണെന്ന് സമ്മതിച്ചു. എന്നാല് അതല്ല, വെറും ആസ്ട്രാലോപിത്തിക്കസില് വരുന്നതാണ് ലീക്കിയുടെ ഫോസ്സിലെന്നു തന്‍റെ സഹ എഴുത്തുകാരനായ വാക്കര് സ്ഥാപിക്കുന്ന ഘട്ടം വന്നു. എന്നാല് ഓക്സ്നിര്‍ഡും പീറ്റര് ലിസോവ്സ്കിയും പറയുന്നത് ഈ വിഭാഗത്തിന്‍റെ കാല്‍പാദങ്ങള് ആള്‍ക്കുരങ്ങിന്‍റേത് പോലെയാണെന്നും മനുഷ്യന്‍റെ പാദത്തോട് സാമ്യമുണ്ടായത് എല്ലുകള് തെറ്റായി സംയോജിപ്പിച്ചതുകൊണ്ടുമാണെന്നുമാണ് [Am. Journal of Physiology & Anthropology 5:116 (1980)]. ഇപ്പോള് പല നരവംശശാസ്ത്രജ്ഞന്മാരും വിശ്വസിക്കുന്നത് ലീക്കിയുടെ ഫോസില് ഏതോ വംശനാശം സംഭവിച്ച ആള്‍ക്കുരങ്ങിന്‍റേതാണെന്നാണ്. പൊതുവേ ശാസ്ത്രജ്ഞന്മാര് ഇതിനെ ആസ്ട്രാലോപിത്തിക്കസിലാണ് ഉള്‍പ്പെടുത്തിയിരിക്കുന്നത്.\nആസ്ട്രാലോപിത്തിക്കസ്, ഹോമോഹാബിലിസ്, ഹോമോഇറക്ടസ് മുതലായവയൊക്കെ ഒരേ കാലത്ത് ജീവിച്ചിരുന്നവയാണെന്നാണ് അവയുടെ ഫോസിലുകള് കണ്ടെടുത്തവര് തന്നെ പറയുന്നത്. അതിനാല് അവ ഒന്ന് മറ്റൊന്നിന്‍റെ മുന്‍ഗാമിയാകാന് സാധ്യതയില്ല. മാത്രമല്ല, അവ ദീര്‍ഘകാലം പരിണാമപരമായ ഒരു വ്യതിയാനവും കാണിക്കാതെ നിലന്നിരുന്നെന്നാണ് അവകാശപ്പെടുന്നത്. അതിനാല് അവയ്ക്കൊന്നും പരിണാമത്തിന്‍റെ ഏണിയുടെ അടുത്തടുത്ത പടികളാകാന് കഴിയില്ലെന്നാണ് പരിണാമവാദികള് പോലും വിശ്വസിക്കുന്നത് [Stephen J Gould, Naturall History 88:30, (1976)]. അതുപോലെത്തന്നെ ലൂയി ലീക്കിയുടെ വിധവയായ മേരി ലൂക്കി, ലെയ്റ്റൊളി എന്ന കെനിയയിലെ സ്ഥലത്ത് ആസ്ട്രാലോപിത്തിക്കസിനെ കണ്ടെടുത്ത ഭൂപാളിക്ക് കീഴില് നിന്നും കുറേ കാലടിപ്പാടുകള് കണ്ടെത്തി. വൈറ്റ് [T.D. White, Science 208:175 1980)], ജോണ്‍സണ് [D.Johnson & Edy; Lucy, ‘the beginning of Human kind’ (1981) pp.245-252)], ആന്‍ഡേഴ്സണ് [New Scientist 98:373 (1983)] മുതലായവര് ഈ കാല്‍പാദങ്ങള് മനുഷ്യന്‍റെയാണെന്ന് സമ്മതിച്ചിട്ടുണ്ട്. മനുഷ്യന്‍റെ മുന്‍ഗാമിയെന്നു വിളിച്ചു കൂകിയ ആസ്ട്രാലോപിത്തിക്കസിന്‍റെ കാലത്തിനു മുന്‍പേ കാണപ്പെട്ട ഈ മനുഷ്യപാദമുദ്രകള് പരിണാമവാദത്തിന്‍റെ ചരമക്കുറിപ്പാകുന്നു.\nആസ്ട്രാലോപിത്തിക്കസ് ഹോമോഇറക്ടസ് ആയും തുടര്‍ന്ന് ഹോമോഇറക്ടസ് ഹോമോസാപ്പിയന്‍സ് (മനുഷ്യന്) ആയും പരിണമിച്ചു എന്നാണ് പരിണാമവാദികളുടെ സങ്കല്‍പം. ഹോമോ ഇറക്ടസ് മനുഷ്യന്‍റെ ജീനസില് പെടും പോലും! ഈ ജീനസില്‍പ്പെട്ട അനേക വംശനാശം സംഭവിച്ചു കഴിഞ്ഞ സ്പീഷീസുകളുടെ ഫോസ്സിലുകള് കണ്ടെത്തിയിട്ടുണ്ടത്രേ! ജാവാ മനുഷ്യന്, പീക്കിംഗ് മനുഷ്യന്, പില്‍റ്റ്ഡൌണ് മനുഷ്യന്, നെബ്രാസ്കാ മനുഷ്യന് മുതലയാവയാണ് പ്രധാന ഇനങ്ങള്. ഇവ മൂന്നു ലക്ഷം മുതല് പതിനഞ്ച് ലക്ഷം വരെ വര്‍ഷങ്ങള്‍ക്ക് മുമ്പ് ജീവിച്ചിരുന്നെന്നാണ് സങ്കല്‍പ്പം. കാപട്യത്തിന്‍റെ അവതാരങ്ങളാണ് ഇവയെല്ലാം. നമുക്കിവയെ ഓരോന്നായി പരിശോധിക്കാം:\n4. ജാവാ മനുഷ്യന്\nജാവാ മനുഷ്യനാണ് ആദ്യം കണ്ടുപിടിക്കപ്പെട്ട ഹോമോ ഇറക്ടസ് ഫോസില്. യൂജിന് ഡ്യൂബോയിസ് (Eugene Dubois, 1858-1940) എന്ന ശാസ്ത്രജ്ഞന് 1891-ല് സോളോ നദിയുടെ തീരത്ത് നിന്നും കണ്ടെടുത്ത തലയോടാണത്. അതിനടുത്തു നിന്ന് തന്നെ കാലിലെ ഒരസ്ഥിയും അദ്ദേഹം കണ്ടെടുത്തു. അത് മനുഷ്യനുമായി വളരെ സാമ്യമുള്ളതും മനുഷ്യനെപ്പോലെത്തന്നെ രണ്ടു കാലില് നടന്നിരുന്നതുമായ ഒരു ജീവിയുടെ അസ്ഥിയാണെന്നുള്ള സങ്കല്പത്തില് ആ അസ്ഥികളുടെ ഉടമയായ ജീവിക്ക് ‘നിവര്‍ന്നു നില്‍ക്കുന്ന ആള്‍ക്കുരങ്ങ് മനുഷ്യന്’ (പിത്തകാന്‍ത്രോപ്പസ് ഇറക്റ്റസ്) എന്ന പേര് നല്‍കപ്പെട്ടു. എന്നാല് ഡ്യുബോയിസ് അതേ സ്ഥലത്ത് നിന്നും കണ്ടെടുത്ത 1500 cc ഘനപരിമാണമുള്ള ഒരു മനുഷ്യ തലയോട്ടിയെക്കുറിച്ച് മൌനം പാലിച്ചു. അത് വെളിപ്പെടുത്തിയിരുന്നെങ്കില്, ജാവാ മനുഷ്യനെ ശാസ്ത്ര ലോകം അവഗണിക്കുമായിരുന്നു. കുറേ കാലത്തിനു ശേഷം ‘ജാവാ മനുഷ്യന്’ എന്ന പേരില് അറിയപ്പെട്ടത് വെറും ഒരു മനുഷ്യന്‍റെ തലയോട്ടിയെക്കുറിച്ചാണ് എന്ന് ശാസ്ത്രലോകം മനസ്സിലാക്കി. അതേത്തുടര്‍ന്ന് ഡ്യുബോയിസ് തന്‍റെ തെറ്റിനെക്കുറിച്ച് കുമ്പസാരിച്ചു.\n5. പീക്കിംഗ് മനുഷ്യന്\nസാധാരണ ‘പരിണാമസിദ്ധാന്ത പുസ്തകങ്ങള്’ വായിച്ചാല് പീക്കിംഗ് മനുഷ്യന് ആള്‍ക്കുരങ്ങിനും മനുഷ്യനും ഇടയ്ക്കുള്ള ഒരു തെളിയിക്കപ്പെട്ട കണ്ണിയാണെന്ന് തോന്നിപ്പോകും. എന്നാല്, മോശമായ ഫോസിലുകളുടെ അവസ്ഥ, അറിഞ്ഞോ അറിയാതെയോ നഷ്ടപ്പെട്ട ഫോസ്സിലുകള് തുടങ്ങിയ അനേകം അന്തര്‍നാടകങ്ങള് പീക്കിംഗ് മനുഷ്യന്‍റെ പിന്നില് ഉണ്ടെന്നറിയുമ്പോഴാണ് നാം ചതിക്കപ്പെടുന്നതിനെക്കുറിച്ചു മനസ്സിലാക്കുന്നത്. മുപ്പതു തലയോടുകളും മറ്റ് അസ്ഥികളും 1930-ല് പീക്കിംഗില് നിന്നും കണ്ടെടുക്കപ്പെട്ടു. അവയുടെ പല്ലുകള് മാത്രം പരിശോധിച്ചിട്ട് ഡേവിഡ്സണ് ബ്ലാക്ക് എന്ന ശാസ്ത്രജ്ഞന് മനുഷ്യന്‍റെ അടുത്ത പൂര്‍വ്വികനായ ഹോമിനിഡ്സിനെ ചൈനയിലും കണ്ടെത്തിയതായി ധൃതഗതിയില് പ്രഖ്യാപിച്ചു. എന്നാല് കൂടുതല് ശാസ്ത്രീയമായി പഠിക്കുന്നതിനു മുന്‍പ് തന്നെ രണ്ട് പല്ലുകളൊഴിച്ചുള്ള ഫോസ്സിലുകളെല്ലാം എവിടെയോ ‘നഷ്ടപ്പെട്ടു’ (നശിപ്പിക്കപ്പെട്ടു എന്നര്‍ത്ഥം!) നേരത്തേ ഫോസില് കണ്ടിട്ടുള്ളവരാകട്ടെ ഈ ഫോസ്സിലുകള് മനുഷ്യന്‍റെ അടുത്ത പൂര്‍വ്വികരാണെന്ന് തെളിയിക്കാന് സ്ഥാപിതതാല്പര്യമുള്ളവരായിരുന്നെന്നു അവരുടെ ധൃതി പിടിച്ച അവകാശവാദത്തില് നിന്ന് ന്യായമായി സംശയിക്കാവുന്നതാണ്. ഇതില് നിന്നൊക്കെ പീക്കിംഗ് മനുഷ്യന് അറിഞ്ഞുകൊണ്ടുണ്ടാക്കിയ നുണയോ അറിവുകേടില് നിന്നും മുന്‍വിധിയില് നിന്നും ഉടലെടുത്ത ജാരസന്തതിയോ ആണ് എന്ന് മനസ്സിലാക്കാം.\n6. നെബ്രസ്കാ മനുഷ്യന്\n1922-ല് നെബ്രാസ്കാ എന്ന സ്ഥലത്ത് നിന്നും മറ്റൊരു പല്ല് കണ്ടെടുത്തു. അന്നത്തെ ലോകപ്രസിദ്ധനായ ഫോസ്സില് ശാസ്ത്രജ്ഞന് ഹെന്‍റി ഫെയര്‍ഫീല്‍ഡ് (Henry Fairfield Orborn) അതിനെക്കുറിച്ച് പഠനം നടത്തിയിട്ട് ചിമ്പാന്‍സിക്കും മനുഷ്യനും ഇടയ്ക്കുള്ള ബന്ധിപ്പിക്കുന്ന കണ്ണിയാണിതെന്നു പ്രഖ്യാപിച്ചു. അതിന്‍റെ മോഡലുകള് ഉണ്ടാക്കി വളരെ വ്യാഖ്യാനങ്ങള് ചമച്ചു. എന്നാല്, 1927-ല് അത് വെറും പന്നിയുടെ പല്ലായിരുന്നു എന്ന് ആത്യന്തികമായി തെളിയിക്കപ്പെട്ടു! [W.K.Gregory, Science 66:579 (1972)]\n7. പില്‍റ്റ് ഡൌണ് മനുഷ്യന്\n1921-ല് ആര്‍തര് സ്മിത്ത് എന്ന ഫോസില് ശാസ്ത്രജ്ഞന് ഇംഗ്ലണ്ടിലെ പില്‍റ്റ് ഡൌണില്‍നിന്നും ഒരു കീഴ്ത്താടിയും തലയോടിന്‍റെ ഭാഗവും കണ്ടെടുത്തു. കീഴ്ത്താടിയെല്ലില് ഉണ്ടായിരുന്ന പല്ലുകള് മനുഷ്യന്‍റെ പല്ലിനു സംഭവിക്കുന്ന തരത്തിലുള്ള തേയ്മാനമുള്ളവയായിരുന്നു. അതിനാല് അവ രണ്ടും സംയോജിപ്പിച്ച് അതിനെ പില്‍റ്റ് ഡൌണ് മനുഷ്യന് എന്ന് വിളിച്ചു. അന്ന് അത് ശരിയല്ലെന്ന് പറഞ്ഞ ചില ശാസ്ത്രജ്ഞന്മാര് ഉണ്ടായിരുന്നെങ്കിലും ലോകാഭിപ്രായത്തിന്‍റെ മുന്നില് അവര് നിഷ്പ്രഭരായി. 1950-ല് പുതിയതായി കണ്ടുപിടിച്ച ഒരു മാര്‍ഗ്ഗം ഉപയോഗിച്ച് തലയോട്ടിയിലേയും താടിയെല്ലിലേയും ഫ്ലൂറിന്‍റെ അളവ് കണ്ടുപിടിച്ചു. കാലപ്പഴക്കം ചെല്ലുന്തോറും മണ്ണില് നിന്ന് വലിച്ചെടുക്കുന്ന ഫ്ലൂറിന്‍റെ അംശം അസ്ഥിയില് ഒരു നിശ്ചിത അളവില് കൂടുമെന്നതിനാല് അസ്ഥിയുടെ കാലപ്പഴക്കം ആരീതിയില് നിര്‍ണ്ണയിച്ചു. തലയോടിന്‍റെ കാലപ്പഴക്കം 5,00,000 വര്‍ഷവും താടിയെല്ലിന്‍റേത് 40 വര്‍ഷവും എന്നായിരുന്നു കണ്ടുപിടുത്തം! കൂടുതല് പരിശോധനയില് താടിയെല്ല് ഒരു ആള്‍ക്കുരങ്ങിന്‍റേതാണെന്നും തലയോട് മനുഷ്യന്‍റേതാണെന്നും മനസ്സിലായി. താടിയെല്ലുകളിലെ പല്ലുകള് തേയ്മാനം വരുത്തി മനുഷ്യപ്പല്ല് പോലെയാക്കി നിറം കൊടുത്തു ഫോസിലാക്കിയതായിരുന്നു!!! എന്നാല് ഇന്നും ഇന്ത്യയിലെ പാഠപുസ്തകങ്ങളില് പില്‍റ്റ്ഡൌണ് മനുഷ്യനെ മനുഷ്യന്‍റെ മുന്‍ഗാമിയായി ചിത്രീകരിക്കുന്നുണ്ട്!! ഈ കച്ചവടത്തിന്‍റെ ലാഭനഷ്ടം എന്തായിരുന്നെന്നോ? കുറേ പേര് പ്രശസ്തരായി! 500 പേരോളം പില്‍റ്റ്ഡൌണ് മനുഷ്യനെക്കുറിച്ച് ഗവേഷണം നടത്തി ഡോക്റ്ററേറ്റ് സമ്പാദിച്ചു!! ഇവ വിശ്വസിച്ച മനുഷ്യര് കുരങ്ങന്മാരായി!!!\nഒന്ന് മുതല് രണ്ട് ലക്ഷം വര്‍ഷം മുന്‍പ് ഹോമോഇറക്ടസ് വിഭാഗം ഹോമോസാപ്പിയന്‍സ് അഥവാ മനുഷ്യനായി പരിണമിച്ചു എന്നാണല്ലോ സങ്കല്‍പം. ഹോമോസാപ്പിയന്‍സില്‍പ്പെടുന്ന മൂന്ന് ഉപവിഭാഗങ്ങളാണ് നിയാണ്ടര്‍ത്താല് മനുഷ്യന്, ക്രോമാഗ്നന് മനുഷ്യന്, ആധുനിക മനുഷ്യന് എന്നിവ എന്നാണ് പരിണാമവാദികള് പഠിപ്പിക്കുന്നത്. ഇനി ഇവ ഓരോന്നും നമുക്ക് പരിശോധിക്കാം:\n1. നിയാണ്ടര്‍ത്താല് മനുഷ്യന്\nജര്‍മ്മനിയില് ഉള്ള നിയാണ്ടര്‍ത്താല് താഴ്വരയില് നിന്ന് കണ്ടെടുത്ത അസ്ഥിപഞ്ജരമാണ് നിയാണ്ടര്‍ത്താല് മനുഷ്യന് എന്നറിയപ്പെട്ടത്. അന്ന് അത് ഒരു വിഭിന്ന വര്‍ഗ്ഗമാണെന്നു ധരിക്കപ്പെട്ടിരുന്നു. എന്നാല് കാലക്രമേണ ആ അസ്ഥിപഞ്ജരം വിറ്റാമിന് ഡി യുടെ കുറവുകൊണ്ട് ഉണ്ടാകുന്ന ‘കണ; (റിക്കറ്റ്സ്) രോഗം പിടിപെട്ട സാക്ഷാല് മനുഷ്യരുടെ ആയിരുന്നെന്നു തിരിച്ചറിഞ്ഞു. ഇന്ന് പരിണാമവാദികളും ഇത് സമ്മതിക്കുന്നുണ്ട്. ഭാരതത്തില് ലഭിക്കുന്ന ശാസ്ത്രപുസ്തകങ്ങളില് ഇന്നും അവയെ മനുഷ്യന്‍റെ പൂര്‍വ്വികരായി ചിത്രീകരിച്ചു കാണാമെന്ന് മാത്രം!!\n2. ക്രോമാഗ്നന്, സ്വാന്‍സ്‌കോംബ്, സ്റ്റെയില് ഹെയ്മ്, ഫോണ്‍ഡി ചിവേഡി മനുഷ്യന്\nവ്യത്യസ്ത സ്ഥലങ്ങളില് നിന്നെടുത്ത ഇവയും മനുഷ്യന്‍റെ വളരെ അടുത്ത മുന്‍ഗാമികള് ആണെന്ന് ആദ്യം കരുതിയിരുന്നു. എന്നാല് ശാസ്ത്രമാര്‍ഗ്ഗങ്ങള് പുരോഗമിച്ചതോടെ അവയൊക്കെ സാധാരണ മനുഷ്യരുടെ അസ്ഥിപഞ്ജരങ്ങളായിരുന്നെന്ന് സ്ഥിരീകരിക്കപ്പെട്ടിട്ടുണ്ട്.\n3. ആധുനിക മനുഷ്യന്\nമനുഷ്യസ്പീഷീസില് നിയാണ്ടര്‍ത്താല് മനുഷ്യനും ക്രോമാഗ്നന് മനുഷ്യനുമൊക്കെ ഉണ്ടായെന്നും അവ പരിണമിച്ച് ആധുനിക മനുഷ്യനുണ്ടായെന്നും മറ്റുമുള്ള വാദം പരിഗണിച്ചു കഴിഞ്ഞല്ലോ. മനുഷ്യനും ആള്‍ക്കുരങ്ങിനും പൊതുവായ മുന്‍ഗാമിയില്‍നിന്നും മനുഷന് പരിണമിച്ചുണ്ടായപ്പോള് കാണേണ്ടിയിരുന്ന ‘ഇണക്കു കണ്ണികള്’ എവിടെ എന്ന മനുഷ്യന്‍റെ തിരച്ചിലിനെക്കുറിച്ചാണ് നാം കണ്ടത്. അനേകായിരം ടണ് മണ്ണ് മാറ്റുകയും ലക്ഷക്കണക്കിന് അസ്ഥിപഞ്ജരങ്ങള് പരിശോധിക്കുകയും ചെയ്തിട്ടും പരിണാമ സിദ്ധാന്തമനുസരിച്ച് നിര്‍ബന്ധമായും കാണേണ്ട ആയിരക്കണക്കിന് ഇണക്കു കണ്ണികളില് ഒന്നിനെപ്പോലും കണ്ടെത്താന് കഴിഞ്ഞില്ല എന്ന പരിതാപകരമായ അവസ്ഥയിലാണ് പരിണാമവാദികള്. അതിനാല് മനുഷ്യന്‍റെ മുന്‍ഗാമികള് എന്ന് ഊഹിക്കുന്ന ഈ ഇണക്കുകണ്ണികളെ ഇവര് ‘നഷ്ടപ്പെട്ട കണ്ണികള്’ എന്ന് വിളിച്ചു കൊണ്ട് ഇന്നും ഇരുട്ടില് തപ്പുകയാണ്.\n‘ഏറ്റവും അടുത്ത ബന്ധു’ എന്ന് പരിണാമശാസ്ത്രജ്ഞന് പറയുന്ന ചിമ്പാന്‍സിയില് നിന്നും യഥാര്‍ത്ഥ മനുഷ്യന് എത്രയോ വ്യത്യസ്തനാണ്! മനുഷ്യന് ഭാഷയുണ്ട്, കലാസൃഷ്ടികള്‍ക്കുള്ള കഴിവുണ്ട്. സംഘാടക ശേഷിയും, സംസ്കാരവും, ഭാവനകളും ഉണ്ട്. അവന് സ്വപ്നങ്ങളുണ്ട്, കാര്യകാരണ വിചാരവും ദൈവചിന്തയും, യുക്തിയും ശാസ്ത്രാഭിമുഖ്യവും ഉണ്ട്. അങ്ങനെ എന്തെല്ലാം കാര്യങ്ങളിലാണ് അവന് ചിമ്പാന്‍സിയേക്കാളും ഏറെ മുന്നില് നില്‍ക്കുന്നത്. ജന്മസ്വഭാവങ്ങളുടെ അടിസ്ഥാനത്തില് തന്നെ ചിമ്പാന്‍സിയും മനുഷ്യനും തമ്മിലുള്ള അന്തരം ആകാശവും ഭൂമിയും തമ്മിലുള്ള അന്തരത്തെക്കാളും വലുതല്ലേ? ഈ മനുഷ്യനെ ദൈവം തന്‍റെ സ്വരൂപത്തിലും സാദൃശ്യത്തിലും സൃഷ്ടിച്ചു എന്ന് ബൈബിള് പറയുന്നത് ശരിയായത് കൊണ്ടല്ലേ അവനില് മറ്റ് മൃഗങ്ങളിലൊന്നുമില്ലാത്ത ഈ ഉത്കൃഷ്ടത? ദൈവം നല്‍കിയ ആത്മാവുള്ളതിനാലല്ലേ അവന് വ്യത്യസ്തനായിരിക്കുന്നത്?! ഒന്ന് തീര്‍ച്ചയാണ്- ഒറാങ്ങുട്ടാനോ ഗോറില്ലയോ നമ്മുടെ കസിന്‍സാകാന് ഒരു സാധ്യതയുമില്ല! (ജെയിംസ് വര്‍ഗ്ഗീസ് I.A.S, വര്‍ഗ്ഗീസ് മാളിയേക്കല്, ‘സൃഷ്ടി രഹസ്യങ്ങള്’, പുറം 128-138)\nപരിണാമവാദികളുടെ തട്ടിപ്പുകള് തീര്‍ന്നിട്ടില്ല, ഇനിയും ധാരാളമുണ്ട്. ഓരോന്നോരോന്നായി ഞങ്ങള് ഇവിടെ വെളിപ്പെടുത്തുന്നതാണ്!


ഇതൊന്നും കാണാന് നടി ശ്രീദേവിയ്ക്ക് ഭാഗ്യമില്ലാതെ പോയല്ലോ താരപുത്രി ഖുഷിയും സിനിമയിലേക്ക് -\nഇതൊന്നും കാണാന് നടി ശ്രീദേവിയ്ക്ക് ഭാഗ്യമില്ലാതെ പോയല്ലോ താരപുത്രി ഖുഷിയും സിനിമയിലേക്ക്\nDecember 31, 2018 Asha T.OComment(0)\nകഴിഞ്ഞ ഫെബ്രുവരിയിലായിരുന്നു ഇന്ത്യന് സിനിമാ പ്രേക്ഷകരെ നിരാശയിലാക്കി നടി ശ്രീദേവിയുടെ മരണ വാര്‍ത്ത പുറത്ത് വരുന്നത്. ദുബായിലെ ഹോട്ടല് മുറിയില് ബാത്ത്ടബ്ബില് മുങ്ങിയായിരുന്നു നടിയുടെ മരണം. സിനിമയില് സജീവമായിരുന്ന ശ്രീദേവി ബാക്കി വെച്ചിട്ട് പോയ ഒരുപാട് കാര്യങ്ങളുണ്ടായിരുന്നു. മൂത്തമകള് ജാന്‍വി കപൂറിന്റെ അരങ്ങേറ്റ ചിത്രം റിലീസിനൊരുങ്ങുകയായിരുന്നു. ഇത് കാണാനുള്ള ഭാഗ്യം ശ്രീദേവിയ്ക്ക് ലഭിച്ചിരുന്നില്ല.\nജാന്‍വി നായികയായി അഭിനയിച്ച ധടക് എന്ന ചിത്രം തിയറ്ററുകളില് നല്ല അഭിപ്രായമായിരുന്നു സ്വന്തമാക്കിയിരുന്നത്. ഇപ്പോഴിതാ ശ്രീദേവിയുടെ ഇളയമകള് ഖുഷി കപൂറും സിനിമയിലേക്ക് എത്തുകയാണ്. പ്രമുഖ സംവിധായകനും നിര്‍മാതാവുമായ കരണ് ജോഹറിന്റെ സിനിമയിലൂടെയാണ് ഖുഷി ബോളിവുഡിലേക്ക് അരങ്ങേറ്റം നടത്തുന്നത്.\nകരണ് ജോഹര് തന്നെയാണ് ബോളിവുഡിലേക്ക് പുതിയൊരു താരപുത്രി കൂടി അരങ്ങേറ്റം നടത്തുന്ന കാര്യം വെളിപ്പെടുത്തിയത്. അടുത്ത വര്‍ഷമായിരിക്കും സിനിമയുടെ ചിത്രീകരണ ജോലികള് ആരംഭിക്കുകയെന്നും താരം പറയുന്നു. ജോര്‍ജസ് ആന്റ് ലവ്‌ലി എന്നാണ് കരണ് ഖുഷിയെ വിശേഷിപ്പിച്ചിരിക്കുന്നത്.\nനടി നേഹ ധൂപിയ അവതാരകയായിരിക്കുന്ന ചാറ്റ് ഷോ യിലൂടെയാണ് കരണ് ഇക്കാര്യം പറഞ്ഞത്. എന്നാല് സിനിമയെ കുറിച്ചുള്ള കൂടുതല് വിവരങ്ങള് പുറത്ത് വിടാന് സംവിധായകന് തയ്യാറായിട്ടില്ല. ജാന്‍വി കപൂറിന്റെ അരങ്ങേറ്റ ചിത്രവും കരണിന്റേതായിരുന്നു. ആലിയ ഭട്ട്, വരുണ് ധവാന്, സിദ്ധാര്‍ത്ഥ് മല്‍ഹോത്ര തുടങ്ങി ബോളിവുഡിലെ യുവതാരങ്ങളെ എല്ലാം പരിചയപ്പെടുത്തിയത് കരണായിരുന്നു. ഇവരെല്ലാം ഇപ്പോള് ഇന്ത്യന് സിനിമയില് വലിയ ഉയരങ്ങള് കീഴടക്കിയിരിക്കുകയാണ്.\nകുഞ്ഞ് അറിനൊപ്പം ക്രിസ്മസ് ആഘോഷിച്ച് അസിനും കുടുംബവും! ചിത്രങ്ങള് വൈറലാവുന്നു!\nസത്യത്തിൽ ശ്രേയ ബംഗാളിയാണോ!! ഗൂഗിൾ പറഞ്ഞാലും വിശ്വസിക്കില്ല, പുതിയ പാട്ടും ഏറ്റെടുത്ത് ആരാധകര്\nഅലംകൃത അവധിയാഘോഷത്തിനായി പോവുകയാണ്! ഒപ്പം മമ്മയും ഡാഡയും മാത്രമല്ല വേറൊരാളും കൂടെയുണ്ട്\nസിനിമയുമായി ബന്ധപ്പെട്ട തിരക്കുകളുമായി മുന്നേറുന്നതിനിടയിലും കുടുംബത്തെ മിസ്സ് ചെയ്യാതിരിക്കാന് പരമാവധി ശ്രമിക്കാറുണ്ട് പലരും. അത്തരത്തിലൊരാളാണ് പൃഥ്വിരാജ് സുകുമാരന്. കലാപാരമ്പര്യമുള്ള കുടുംബത്തില് നിന്നും എത്തിയതിനാല്‍ത്തന്നെ ഇക്കാര്യത്തെക്കുറിച്ച് അദ്ദേഹത്തിന് കൃത്യമായ […]\nചിലപ്പോള് അത് കാണുമ്പോള് എനിക്ക് ഭ്രാന്ത് പിടിയ്ക്കുമായിരുന്നു, സമാന്ത പറയുന്നു\nസിനിമകള് തിരഞ്ഞെടുക്കുന്ന കാര്യത്തില് ഇപ്പോള് സമാന്ത വളരെ അധികം പക്വത കാണിക്കാറുണ്ട്. ചെയ്യുന്ന ഓരോ സിനിമയും ഒന്നിനൊന്ന് മെച്ചം. മജ്‌ലിയ്ക്ക് ശേഷം ഓ ബേബി എന്ന ചിത്രത്തിന്റെ […]\nമെര്‍സലിലെ കുട്ടിത്താരത്തിന് ദളപതിയുടെ പിറന്നാള് സമ്മാനം\nവിജയ്-അറ്റ്‌ലീ കൂട്ടുകെട്ടില് പുറത്തിറങ്ങിയ സൂപ്പര് ഹിറ്റ് ചിത്രങ്ങളിലൊന്നായിരുന്നു മെര്‍സല്. 2017ല് പുറത്തിറങ്ങിയ സിനിമയെ ആരാധകരും പ്രേക്ഷകരും ഒന്നടങ്കം ഏറ്റെടുത്തിരുന്നു. വിജയുടെ […]\nനടി കാജല് അഗര്‍വാളിന് ഇതെന്ത് പറ്റി! ഗോസിപ്പുകളൊന്നും സത്യമല്ലെന്ന് വെളിപ്പെടുത്തി നടി\nതെലുങ്കിലും തമിഴിലും നിറഞ്ഞ് നില്‍ക്കുന്ന നടിയാണെങ്കിലും കേരളത്തിലടക്കം വലിയ ഫാന്‍സ് ഉള്ള നടിയാണ് കാജല് അഗര്‍വാള്. തെന്നിന്ത്യയിലെ ക്യൂട്ട് നടിമാരില് […]\nദിവ്യ ഉണ്ണി തന്നെയാണോ ഇത്! ഭര്‍ത്താവിനൊപ്പം ധനുഷ്‌കോടിയിലെത്തിയ താരo\nCopyright MollyLive,2019-All rights reserved | Powered by WebAPPt


പൊതു ബജറ്റ് 2018: കാർഷിക മേഖലയ്ക്ക് കൂടുതല് പ്രാധാന്യം നൽകുമെന്ന് അരുൺ ജയ്റ്റ്ലി | Webdunia Malayalam\n2019ല് ലോക്‍സഭാ തിരഞ്ഞെടുപ്പ് നടക്കാനിരിക്കുകയാണ്. അതുകൊണ്ടുതന്നെ ആ തിരഞ്ഞെടുപ്പിന് മുമ്പ് ഒരു പൂര്‍ണ ബജറ്റ് അവതരിപ്പിക്കാന് മോദി സര്‍ക്കാറിന് കഴിയില്ല. മാത്രമല്ല, മദ്ധ്യപ്രദേശ്, കർണാടക, രാജസ്ഥാൻ, ചത്തീസ്ഗഡ് എന്നീ സംസ്ഥാനങ്ങളിലെ നിയമസഭാ തിരഞ്ഞെടുപ്പും ആസന്നമായിരിക്കുകയാണ്. അതുകൊണ്ടുതന്നെ വരുന്ന ബജറ്റ് ഒരു ‘ജനപ്രിയ ബജറ്റ്’ ആയിരിക്കുമെന്നാണ് ജനങ്ങളുടെ പ്രതീക്ഷ.\nകഴിഞ്ഞ ഗുജറാത്ത് തിരഞ്ഞെടുപ്പിൽ ബിജെപിയെ ശക്തമായ തിരിച്ചടി നല്‍കിയ ഒന്നാണ് കാർഷിക മേഖലയിലുണ്ടായ പ്രതിസന്ധി. അതുകൊണ്ടു തന്നെ വരുന്ന ബജറ്റിൽ കാർഷിക മേഖലയ്ക്കായിരിക്കും കൂടുതല് പ്രാധാന്യം നൽകുകയെന്ന സൂചനയും അരുൺ ജയ്റ്റ്ലി നല്‍കി. എന്നിരുന്നാലും എല്ലാ കർഷകരുടെയും വായ്പകൾ എഴുതിത്തള്ളുന്ന കാര്യത്തോട് സാമ്പത്തിക മന്ത്രാലയത്തിന് യോജിപ്പില്ല.\nപല വിളകൾക്കും മിനിമം താങ്ങുവില പോലും ലഭിക്കുന്നില്ല എന്നതാണ് കർഷകർ നേരിടുന്ന പ്രധാന പ്രതിസന്ധി. മിനിമം താങ്ങുവിലയിലും താഴെയാണ് വിപണിയിലെ വിലയെങ്കിൽ കർഷകർക്കു താങ്ങുവില ഉറപ്പാക്കുന്ന തരത്തില് സർക്കാർ പണം നൽകുന്ന ഒരു പദ്ധതി ബജറ്റിൽ കൊണ്ടുവരുമെന്നാണ് പ്രതീക്ഷ. ഇത്തരത്തില് ചെയ്യുന്നതോടെ ആധാർ ഉള്ളവർക്ക് ആ തുക ബാങ്ക് അക്കൗണ്ടിലേക്കു നൽകുകയും ചെയ്യും.


Thaha, Mukesh, Suraj Venjarammoodu, Jagathy, പാച്ചുവും കോവാലനും, മുകേഷ്, സുരാജ് വെഞ്ഞാറമ്മൂട്, താഹ - Malayalam Filmibeat\n| Published: Thursday, July 7, 2011, 12:58 [IST]\nസീരിയലിന്റെ കഥ പറയുന്ന പ്രമേയവുമായ് താഹയുടെ പുതിയചിത്രം പാച്ചുവും കോവാലനും വരുന്നു. മുകേഷും സുരാജ് വെഞ്ഞാറമൂടും ടൈറ്റില് കഥാപാത്രങ്ങളായി എത്തുന്ന ചിത്രം നര്‍മ്മത്തില് പൊതിഞ്ഞ ഇന്‍വെസ്റ്റിഗേഷനാണ്.\nചവിട്ടുനാടക കലാകാരികളായിരുന്ന സഹോദരിമാരുടെ മക്കളാണ് തോമസ്‌കുട്ടിയും ജോസ്‌കുട്ടിയും. സീരിയല് രംഗത്തു പ്രവര്‍ത്തിക്കുന്ന ഇവരില് തോമസ്‌കുട്ടി സംവിധായകനും, ജോസ്‌കുട്ടി അയാളുടെ അസിസ്റ്റന്റുമാണ്.\nതോമസ്‌കുട്ടിയുടെ സീരിയലില് അഭിനയിക്കാന് എത്തിയ ആളാണ് അഭിനയമോഹിയും ഗള്‍ഫുകാരനുമായ എസ്തപ്പാന് ഇവര് നല്ല സൗഹൃദത്തിലാവുകയും ഒടുവില് എസ്തപ്പാന്റെ മകള് സ്‌നേഹയെ തോമസ്‌കുട്ടി പ്രണയിച്ച് വിവാഹം കഴിക്കുകയും ചെയ്തു. അങ്ങിനെ ഇപ്പോള് നടന്നു കൊണ്ടിരിക്കുന്ന പുതിയസീരിയല്\nഅഭിനയിക്കാനെന്ന പേരില് നിര്‍മ്മാതാവായ അമ്മായിഅപ്പന് എന്നും ലൊക്കേഷനില് തോമസുകുട്ടിക്ക് തലവേദനയാണ്. സീരിയലില് നടക്കാറുള്ള കഥാപാത്രങ്ങളും അഭിനേതാക്കളും മാറിവരുന്ന കാര്യങ്ങളൊക്കെ തോമസ്സുകുട്ടിയുടെ സീരിയലിലും സംഭവിക്കുന്നു.\nഗാന്ധിജിയുടെ വേഷത്തില് അഭിനയിക്കുന്ന എസ്തപ്പാനെ ഗോഡ്‌സെ വെടിവെച്ചു കൊല്ലുന്ന രംഗം\nചിത്രീകരിക്കുകയായിരുന്നു ഗോഡ്‌സെ യുടെ വേഷം അഭിനയിക്കുന്ന നടന്റെ അഭാവത്തില് ജോസ്‌കുട്ടിയാണ് അഭിനയിക്കുന്നത് ഗോഡ്‌സെയുടെ വെടിയേറ്റ് രക്തം ചീറ്റി ഗാന്ധിജി മരിച്ചുവീണു.\nഗംഭീരമായ് ഇരുവരും അഭിനയിച്ചു. കൈയ്യടിച്ച് ഏവരും അഭിനന്ദിച്ചു. കട്ട് പറഞ്ഞിട്ടും ഗാന്ധി എഴുന്നേറ്റില്ല. സീരിയലിലെ ഗാന്ധി മരിച്ചുപോയിരിക്കുന്നു, എസ്തപ്പാനും . ഇവിടെ കഥയുടെ ഗതി മാറുകയാണ്.\nനര്‍മ്മത്തിന്റെ ആശാന്‍മാര് ഒന്നിക്കുന്ന ചിത്രത്തില് രസകരമായ ഒട്ടേറെ മുഹൂര്‍ത്തങ്ങളുണ്ട്.\nജഗതിയാണ്എസ്തപ്പാന്റെ വേഷത്തില്. ഇന്നസെന്റ്, സായികുമാര്, ബിജുക്കുട്ടന്, ഇന്ദ്രന്‍സ്, ശിവജി ഗുരുവായൂര്, കല്‍പ്പന, സോനനായര്, എന്നിവര് പ്രധാന വേഷത്തിലെത്തുന്നു. ശ്രുതിലക്ഷ്മി, ജ്യോതിര്‍മയി, മേഘ്‌ന രാജ്,എന്നീ മൂന്നുനായികമാരുണ്ട് ചിത്രത്തില്.\nപാച്ചുവും കോവാലന്റെയും രചന നിര്‍വ്വഹിക്കുന്നത് ഫ്രാന്‍സിസ് ടി മാവേലിക്കരയാണ്. ഉല്‍പല് വി നായനാര് ഛായാഗ്രഹണം നിര്‍വ്വഹിക്കുന്ന ചിത്രത്തിന്റെ ഷൂട്ടിംഗ് തിരുവനന്തപുരത്തും പരിസരങ്ങളിലും പുരോഗമിക്കുന്നു.\nRead more about: താഹ പാച്ചുവും കോവാലനും മുകേഷ് സുരാജ് വെഞ്ഞാറമ്മൂട് jagathy mukesh suraj venjarammoodu thaha\nDirector Thaha start his new film titled ‘Pachuvum Kovalanum’ that would have Mukesh and Suraj Venjarammoodu in the lead roles.\nStory first published: Thursday, July 7, 2011, 12:58 [IST]


സൗദിഅറേബ്യയില് തടവുകാര്‍ക്കും ജയില് മോചിതര്‍ക്കും തൊഴില് ലഭ്യമാക്കും\n25 May 2019 8:46 AM GMT\nസൗദി അറേബ്യയില് വിവിധ കുറ്റകൃത്യങ്ങള് ചെയ്ത് ജയിലില് കഴിയുന്നവര്‍ക്കും ജയില് മോചിതര്‍ക്കും തൊഴില് നല്‍കുന്ന പദ്ധതിക്ക് തുടക്കമാകുന്നു. ഇതിന്റെ ഭാഗമായി വിവിധ വകുപ്പുകള് തമ്മില് കരാറില് ഒപ്പുവെച്ചു.\nബലിമാംസം പ്രയോജനപ്പെടുത്തുന്ന പദ്ധതിയുടെ വിവിധ മേഖലകളിലാണ് നിയമനം നല്‍കുക. ഹജ്ജ് കാലത്താണ് തടവ് ശിക്ഷ അനുഭവിക്കുന്നവര്‍ക്കും ജയില് മോചിതരായ സ്വദേശികള്‍ക്കും തൊഴില് നല്‍കുവാന് തീരുമാനിച്ചിരിക്കുന്നത്. ഹജ്ജ് സീസണില് തൊഴില് ലഭ്യമാക്കുന്ന പദ്ധതിക്കായുള്ള ആദ്യ കരാറാണിത്. പുണ്ണ്യ സ്ഥലങ്ങളിലെ കശാപ്പുശാലകളില് തൊഴില് ലഭ്യമാക്കുന്നതാണ് പദ്ധതി. മേല്‍നോട്ടം, സാങ്കേതികം തുടങ്ങിയ മേഖലകളിലാണ് നിയമനം.\nജയില് വകുപ്പും ബലിമാസം പ്രയോജനപ്പെടുത്തുന്ന പദ്ധതി അധികൃതരും ചേര്‍ന്ന് ഇതിനായുള്ള വ്യവസ്ഥകള് തയ്യാറാക്കിയിട്ടുണ്ട്. യോഗ്യതക്കനുസരിച്ചുള്ള തൊഴിലുകളിലാണ് നിയമിക്കുക. തടവുകാരുടെ കഴിവുകളും പരിചയവും ഉപയോഗപ്പെടുത്തുന്നതിനും തൊഴില് വിപണിയില് പ്രവേശിപ്പിക്കാന് അവരെ പ്രോത്സാഹിപ്പക്കാനും പദ്ധതിയിലൂടെ ലക്ഷ്യം വെയ്ക്കുന്നു. പദ്ധതി ഈ വര്‍ഷം മുതല് നടപ്പിലാക്കും.\njail-mates job-opportunitie sa SaudiArabia


നെഹ്‌റൂവിയന് ദര്‍ശനങ്ങള്‍ക്ക് പ്രസക്തിയേറുന്നു: മന്ത്രി കെ രാജു – PRD Live\nHome /ജില്ലാ വാർത്തകൾ/കൊല്ലം/നെഹ്‌റൂവിയന് ദര്‍ശനങ്ങള്‍ക്ക് പ്രസക്തിയേറുന്നു: മന്ത്രി കെ രാജു\nകൊല്ലം: നെഹ്‌റുവിന്റെ ദര്‍ശനങ്ങള്‍ക്ക് പ്രസക്തി ഏറിവരികയാണെന്ന് മന്ത്രി കെ രാജു അഭിപ്രായപ്പെട്ടു. കൊല്ലം ലാല് ബഹദൂര് ശാസ്ത്രി സ്റ്റേഡിയത്തില് നടന്ന ഈ വര്‍ഷത്തെ ജില്ലാതല സ്വാതന്ത്ര്യദിനാഘോഷ പരിപാടിയില് സ്വാതന്ത്ര്യദിന സന്ദേശം നല്‍കുകയായിരുന്നു മന്ത്രി. മതനിരപേക്ഷമായ സാമൂഹ്യക്രമത്തില് നിന്നുകൊണ്ടേ സോഷ്യലിസ്റ്റ് വ്യവസ്ഥ കെട്ടിപ്പെടുക്കാനാകൂവെന്ന കാഴ്ച്ചപ്പാടാണ് നെഹ്‌റു മുന്നോട്ട് വച്ചത്.\nഅന്ധവിശ്വാസങ്ങള് പെരുകുന്ന പുതിയ കാലത്ത് ശാസ്ത്രബോധം വളര്‍ത്തേണ്ടതിന്റെ ആവശ്യകത സംബന്ധിച്ച നെഹ്‌റുവിന്റെ അഭിപ്രായങ്ങള്‍ക്ക് വലിയ പ്രാധാന്യമുണ്ട്.\nവര്‍ഗീയ ചേരിതിരിവുകളും സംഘര്‍ഷങ്ങളും രാജ്യത്ത് വളരുവാന് അനുവദിക്കരുത്. നാനാത്വത്തില് ഏകത്വമെന്ന നമ്മുടെ പൈതൃകം കാത്തുസൂക്ഷിക്കണം. ഇന്ത്യയുടെ ഫെഡറല് മൂല്യങ്ങള്‍ക്ക് നേരെ ഉയരുന്ന ഏത് ഭീഷണിയെയും ചെറുത്തു തോല്‍പ്പിക്കണമെന്നും മന്ത്രി പറഞ്ഞു.\nകേരളം മുമ്പില്ലാത്ത വിധത്തിലുള്ള പ്രളയക്കെടുതി അനുഭവിച്ചുകൊണ്ടിരിക്കുകയാണ്. പ്രകൃതിയെ ചൂഷണം ചെയ്യുന്ന അന്ധമായ വികസനവാദം അവസാനിപ്പിക്കണം. പ്രകൃതി ചൂഷണം ഇന്ന് പാരമ്യതയിലാണ്. മാനവരാശിയുടെ നിലനില്‍പ്പിന് പ്രകൃതി സംരക്ഷണത്തെക്കുറിച്ച് നാം ബോധവാന്‍മാരാകേണ്ടതുണ്ടെന്നും മന്ത്രി പറഞ്ഞു.\nദിനാഘോഷത്തിന്റെ ഭാഗമായി നടന്ന പരേഡില് മന്ത്രി അഭിവാദ്യം സ്വീകരിച്ചു. ജില്ലാ കലക്ടര് ബി അബ്ദുല് നാസര്, സിറ്റി പൊലീസ് കമ്മീഷണര് മെറിന് ജോസഫ്, റൂറല് എസ് പി ഹരിശങ്കര് എന്നിവര് മന്ത്രിക്കൊപ്പം നിലയുറപ്പിച്ചു. മേയര് വി രാജേന്ദ്ര ബാബു സ്വാതന്ത്ര്യ സമര സേനാനികളായ പങ്കുപ്പിള്ള, ഭാസ്‌കരന് എന്നിവരെ ആദരിച്ചു.\nഎ ആര്- ലോക്കല് – വനിത പൊലീസ് വിഭാഗങ്ങള്, എക്‌സൈസ്, ഫോറസ്റ്റ്, അഗ്നിരക്ഷാസേന, സ്റ്റുഡന്റ്‌സ് പൊലീസ്, എന് സി സി, സ്‌കൗട്ട്, ജെ ആര് സി, ഗൈഡ്‌സ്, സ്റ്റുഡന്റ്‌സ് ഹെല്‍ത്ത് കേഡറ്റ്, വിവിധ ബാന്റ് സംഘങ്ങള് തുടങ്ങിയ പ്ലാറ്റൂണുകളാണ് അണിനിരന്നത്. ചാത്തന്നൂര് സ്റ്റേഷന് പൊലീസ് ഇന്‍സ്‌പെക്ടര് വി എസ് പ്രദീപ് കുമാര് ആയിരുന്നു പരേഡ് കമാണ്ടര്.\nബാലികാ മറിയം, ഗവ എച്ച് എസ് വള്ളിക്കീഴ്, വിമലഹൃദയ ഐ സി എസ് ഇ സ്‌കൂള് എന്നിവിടങ്ങളിലെ കുട്ടികള് ഡിസ് പ്ലേ അവതരിപ്പിച്ചു. കേന്ദ്രീയ വിദ്യാലയം, ഗവ ടി ടി ഐ കൊല്ലം തുടങ്ങിയവര് ദേശഭക്തി ഗാനങ്ങള് അവതരിപ്പിച്ചു. സായുധ സേനാപതാക നിധിയിലേക്ക് ഏറ്റവും കൂടുതല് തുക സമാഹരിച്ച വിദ്യാഭ്യാസ സ്ഥാപനത്തിനുള്ള പുരസ്‌കാരം വിമലഹൃദയ കോണ്‍വന്റ് എച്ച് എസ് എസും വിദ്യാഭ്യാസേതര സ്ഥാപനങ്ങള്‍ക്കുള്ള പുരസ്‌കാരം കെ എം എം എല്ലും മന്ത്രിയില് നിന്നും ഏറ്റുവാങ്ങി.\nവിവിധ പ്ലാറ്റൂണുകള്‍ക്കും മന്ത്രി മൊമെന്റോകള് സമ്മാനിച്ചു. ഹരിതചട്ടം പാലിച്ചായിരുന്നു ദിനാഘോഷ പരിപാടി സംഘടിപ്പിച്ചത്.\nഎന് കെ പ്രേമചന്ദ്രന് എം പി, കെ സോമപ്രസാദ് എം പി, എം നൗഷാദ് എം എല് എ, ജില്ലാ പഞ്ചായത്ത് പ്രസിഡന്റ് സി രാധാമണി\n,ഡെപ്യൂട്ടി മേയര് വിജയ ഫ്രാന്‍സിസ്, അസിസ്റ്റന്റ് കലക്ടര് മാമോനി ഡോലെ, എ ഡി എം പി.ആര്.ഗോപാലകൃഷ്ണന് തുടങ്ങിയവര് സന്നിഹിതരായിരുന്നു.\nഒരുമയിലൂടെ ഏതു മഹാപ്രളയത്തെയും നമ്മള് അതിജീവിക്കും: മന്ത്രി ജെ. മേഴ്‌സിക്കുട്ടിയമ്മ


മൃതദേഹം നാട്ടിലെത്തിക്കാന് കൈക്കൂലി ആവശ്യപ്പെട്ടു | Indian embassy accused of demanding money to return body - Malayalam Oneindia\n40 min ago സത്യപ്രതിജ്ഞയ്ക്ക് മുമ്പായി അമ്മയുടെ അനുഗ്രഹം തേടി നരേന്ദ്ര മോദി ഇന്ന് അഹമ്മദാബാദിലേക്ക്\nമൃതദേഹം നാട്ടിലെത്തിക്കാന് കൈക്കൂലി ആവശ്യപ്പെട്ടു\nതിരുവനന്തപുരം: ചൈനയില് ഫൂട്ബോള് കളിക്കിടെ അപകടത്തില് മരിച്ച മെഡിക്കല് വിദ്യാര്‍ത്ഥിയുടെ മൃതദേഹം നാട്ടിലെത്തിക്കാനായി ഇന്ത്യന് എംബസ്സിയിലെ ഉദ്യോഗസ്ഥരും ദില്ലിയിലെ വിദേശകാര്യ മന്ത്രാലയവും കൈക്കൂലി ആവശ്യപ്പെട്ടതായി ബന്ധുക്കള് പരാതിപ്പെട്ടു.\nഇന്ത്യന് എംബസ്സി 29 ലക്ഷംരൂപ കൈക്കൂലി ആവശ്യപ്പെട്ടപ്പോള് വിദേശകാര്യ മന്ത്രായലയം ആവശ്യപ്പെട്ടത് 20ലക്ഷംമാണ്. ഇക്കാര്യം കാണിച്ചുകൊണ്ട് സംസ്ഥാന മുഖ്യമന്ത്രിക്കും കേന്ദ്ര വിദേശകാര്യ മന്ത്രിക്കും പരാതി നല്‍കാനൊരുങ്ങുകയാണ് വിദ്യാര്‍ത്ഥിയുടെ ബന്ധുക്കള്.\nകവടിയാര് ബ്രാഹ്മിന്‍സ് കോളനിയില് കല്ലുവിള വീട്ടില് രാമഭദ്രന്റെ മകന് വിവേക് റാമിന്റെ (19) മൃതദേഹമാണ് വിലപേശലിന് ഇരയായത്. അധികൃതരുടെ വിലപേശലിനെത്തുടര്‍ന്ന് ബെയ്ജിംഗിലെ റെഡ്ക്രോസിന്റെ സഹായത്തോടെ ആറുലക്ഷം രൂപ ചെലവില് ബന്ധുക്കല് മൃതദേഹം നാട്ടിലെത്തിക്കുകയായിരുന്നു.\nജൂണ് 30ന് കോളജില് നിന്ന് പരീക്ഷകഴിഞ്ഞു ഫുട്ബോള് കഴിക്കുമ്പോള് തുടയെല്ലു പൊട്ടി മജ്ജ രക്തധമനികളിലൂടെ മസ്തിഷ്കത്തില് കയറിയാവിവേക് റാം മരിച്ചത്. അപകടത്തെത്തുടര്‍ന്ന് അബോധാവസ്ഥയിലായ വിവേഗ് ജൂലൈ അഞ്ചിനാണ് മരിച്ചത്. പിതാവ് രാമഭദ്രന് ബീജിംഗിലെത്തുന്നതിന് മണിക്കൂറുകള് മുമ്പായിരുന്നു മരണം. മൃതദേഹം വ്യാഴാഴ്ച രാവിലെയാണ് വീട്ടിലെത്തിച്ചത്.\nബീജിംഗിലെത്തിയ രാമഭദ്രന് വിവേകിന്റെ മൃതദേഹം നാട്ടിലെത്തിക്കാനായി ഇന്ത്യന് എംബസ്സിയുമായി ബന്ധപ്പെട്ടു. എന്നാല് ഈ ചെലവുകളിലേക്ക് 18,500 ഡോളര്(ഏകദേശം 9ലക്ഷം രൂപ) ആവശ്യപ്പെട്ടു. അതുകഴിഞ്ഞ് ദില്ലിയിലെ വിദേശകാര്യമന്ത്രാലയത്തില്‍നിന്ന് വീട്ടിലേക്ക് വിളിച്ച് ഉടന് 20ലക്ഷം രൂപ തിരുവനന്തപുരം റീജിയണല് പാസ്പോര്‍ട്ട് ഓഫീസിലെത്തിക്കാന് ആവശ്യപ്പെട്ടു. പിന്നീട് വീണ്ടും മറ്റൊരാള് വിളിച്ച് 29ലക്ഷം വേണമെന്നും ആവശ്യപ്പെട്ടു- വീട്ടുകാര് വിശദീകരിച്ചു.\nഎന്നാല് രാമഭദ്രന് ബീജിംഗ് റെഡ്ക്രോസുമായി ബന്ധപ്പെടുകയും അവര്‍വഴി മൃതദേഹം നാട്ടിലെത്തിക്കുന്ന ഏജന്‍സിയുമായി നേരിട്ടുബന്ധപ്പെടുകയുമായിരുന്നു. അങ്ങനെ ആറ് ലക്ഷം രൂപ അടച്ച് മൃതദേഹം നാട്ടിലെത്തിച്ചു.\nഇക്കാര്യം എംബസ്സിയെ അറിയിച്ചപ്പോള് തുക കുറഞ്ഞതിനാല് ശവപ്പെട്ടുയുടെ നിലവാരം മോശമായിരിക്കുമെന്നായിരുന്നു പ്രതികരണമെന്ന് രാമഭദ്രന് പറഞ്ഞു. തുക മനപ്പൂര്‍വ്വം കൂട്ടിവാങ്ങി ചെലവു കഴിഞ്ഞ് ബാക്കി വരുന്നത് എംബസി അധികൃതരും ഏജന്‍സിയും വീതിച്ചെടുക്കകയാണെന്നാണ് ആരോപണം.\nപാസ്പോര്‍ട്ട് റദ്ദാക്കി ചരമ സര്‍ട്ടിഫിക്കറ്റ് നല്‍കുന്നതിനും പണം ഈടാക്കി. മറ്റു യാതൊരു സഹായവും എംബസിയില് നിന്ന് ലഭിച്ചില്ലെന്നും രാമഭദ്രന് പറഞ്ഞു. കേന്ദ്രമന്ത്രി ടി ആര് ബാലു, നോര്‍ക്ക, മുഖ്യമന്ത്രി എന്നിവരുടെ കത്തുകളും എംബസിയിലേക്ക് അയച്ചിരുന്നു.\nഇന്ത്യയില് നിന്ന് 7000കുട്ടികള് ചൈനയില് എംബിബിഎസിന് പഠിക്കുന്നുണ്ട്. എംബസ്സിയുടെ ചൂഷണം അവസാനിപ്പിച്ചില്ലെങ്കില് ഇനിയും ഇത്തരം ക്രൂരതകള് തുടരുമെന്നും രാമഭദ്രന് ചൂണ്ടിക്കാട്ടി.


സാര്‍ദ്രം സാംസ്കാരിക സംഘം:  ഒപ്പുമരത്തിന്റെ ചുവട്ടിലേക്ക് വരുക\nകാസര്‍കോടന് ഗ്രാമങ്ങളില് വിഷമായി പെയ്തിറങ്ങിയ എന്‍ഡോസള്‍ഫാന് നിരോധിക്കണമെന്നാവശ്യപ്പെട്ട് ഒരു ജനതയൊട്ടാകെ നടത്തുന്ന പോരാട്ടങ്ങളെ അനുഭാവപൂര്‍വം കാണുന്നവരാണ് നമ്മളെല്ലാം. തങ്ങളുടേതല്ലാത്ത കാരണത്താല് ഇരകളായിത്തീര്‍ന്ന ഈ മനുഷ്യരുമായി പക്ഷംചേരേണ്ടതിന്റെ അനിവാര്യത ബോധ്യപ്പെടാതെ, സ്വന്തം ജനതയോട് യുദ്ധം പ്രഖ്യാപിക്കുന്ന കേന്ദ്രസര്‍ക്കാറിനെ നാം എന്തുപേരിലാണ് വിളിക്കേണ്ടത്? അനുഭവങ്ങളില് നിന്ന് പാഠങ്ങള് ഉള്‍ക്കൊണ്ട് 80ലധികം രാജ്യങ്ങള് എന്‍ഡോസള്‍ഫാന് നിരോധിച്ചപ്പോഴും കാസര്‍കോട് ഉള്‍പ്പെടുന്ന ഇന്ത്യ എന്‍ഡോസള്‍ഫാന് അനുകൂലമായി അന്താരാഷ്ട്രവേദികളില് നിലയുറപ്പിക്കുന്നത് ഇന്ത്യക്കാരെ മുഴുവന് ലജ്ജിപ്പിക്കുന്നു.\nഏപ്രില് 25 മുതല് 27 വരെ ജനീവയില് സ്‌റ്റോക്‌ഹോം കണ്‍വെന്‍ഷന്റെ ഭാഗമായ ശാസ്ത്രസമിതി യോഗം ചേരുന്നത് എന്‍ഡോസള്‍ഫാന് നിരോധത്തെപ്പറ്റി ആലോചിക്കാനാണ്. ഈ സമിതി കഴിഞ്ഞ ഒക്‌ടോബറില്‍തന്നെ ഇന്ത്യയുള്‍പ്പെടെയുള്ള രാജ്യങ്ങളോട് ഈ കീടനാശിനി നിരോധിക്കണമെന്ന് ആവശ്യപ്പെട്ടിരുന്നതുമാണ്. എന്നാല്, നമ്മുടെ ഭാരതം കുറ്റകരമായ മൗനം പാലിക്കുകയാണ്.\nസ്വന്തം ജനത നരകയാതനയും പേറി മരണത്തിലേക്ക് നടന്നടുത്തുകൊണ്ടിരിക്കുമ്പോള് വേട്ടക്കാരുടെ പക്ഷം ചേര്‍ന്ന് 'കൊലവിളി' മുഴക്കുന്ന അപമാനകരമായ ദൃശ്യങ്ങളാണ് ഇന്ത്യയുടെ ഭരണാധികാരികള് സമ്മാനിച്ചുകൊണ്ടിരിക്കുന്നത്. അനുഭവങ്ങള് നല്‍കിയ പാഠങ്ങളും ജനതയേയും പ്രകൃതിയേയും കേന്ദ്രബിന്ദുവായി കാണുന്ന ശാസ്ത്രലോകത്തിന്റെ നിരീക്ഷണങ്ങളും ഈ മാരകവിപത്തിനെതിരെ ചിന്തിക്കാനും പ്രതികരിക്കാനും ഏവരേയും പ്രേരിപ്പിക്കുമ്പോള് കേരള ഗവണ്‍മെന്റ് എന്‍ഡോസള്‍ഫാന് നിരോധിക്കുകയും ദുരിതങ്ങള് പേറേണ്ടിവന്നവരെ സഹായിക്കാന് നടപടികള് സ്വീകരിക്കുകയുമുണ്ടായി. എന്‍ഡോസള്‍ഫാന് നിരോധിക്കണമെന്ന് സംസ്ഥാന സര്‍ക്കാര് നിരവധി തവണ കേന്ദ്ര സര്‍ക്കാറിനോട് ആവശ്യപ്പെട്ടിരുന്നു. എന്നാല്, കേന്ദ്ര സര്‍ക്കാറാകട്ടെ, എന്‍ഡോസള്‍ഫാനെ പ്രകീര്‍ത്തിക്കാനാണ് ഇപ്പോഴും ഉത്സാഹിക്കുന്നത്.\n1956ല് ബോംബെയില് നിന്ന് ഒരു കപ്പലില് കൊച്ചിയിലേക്ക് കൊണ്ടുവന്ന ഫോളിഡോള് എന്ന കീടനാശിനി ഭക്ഷ്യവസ്തുക്കളുമായി കലരുകയും നൂറിലധികം ആളുകളുടെ മരണത്തിനിടയാക്കുകയും ചെയ്തു. ഞെട്ടലോടെ രാജ്യം കണ്ട ഈ ദാരുണസംഭവം അരങ്ങേറുമ്പോള് പ്രധാനമന്ത്രിപദത്തിലുണ്ടായിരുന്നത് പണ്ഡിറ്റ് ജവഹര്‍ലാല് നെഹ്‌റു ആയിരുന്നു. അദ്ദേഹം മന്‍മോഹന്‍സിങ്ങിനെപ്പോലെ മൗനത്തിന്റെ വല്മീകങ്ങളില് അഭയം തേടുകയായിരുന്നില്ല ചെയ്തത്. ജസ്റ്റിസ് ഷായെ അന്വേഷണ കമീഷനായി നെഹ്‌റു നിയോഗിച്ചു. 1958ല് കമീഷന് റിപ്പോര്‍ട്ട് സ്വീകരിച്ചുകൊണ്ട് പ്രകൃതിക്കും മനുഷ്യനും ദോഷം സംഭവിക്കാന് പാടില്ലെന്ന വിശാല കാഴ്ചപ്പാടോടെ കീടനാശിനികളുടെ ഉല്‍പാദനം, ഉപയോഗം, വിതരണം എന്നിവയിലെല്ലാം നിയന്ത്രണം ഏര്‍പ്പെടുത്താനുള്ള നിയമത്തിന്റെ ആവശ്യകത പാര്‍ലമെന്റിനുമുമ്പാകെ അവതരിപ്പിച്ചതും നെഹ്‌റുതന്നെയായിരുന്നു. ഇതില്‍നിന്നാണ് 1968ലെ ഇന്ത്യന് ഇന്‍സെക്റ്റിസൈഡ് ആക്ടിന്റെ പിറവിയുണ്ടായത്. നൂറിലധികംപേരുടെ മരണം നെഹ്‌റുവിന്റെ മനസ്സിനെ ഇളക്കി, ഉള്ളുപൊളിച്ചു, ഉറക്കം കെടുത്തി. അദ്ദേഹത്തിന്റെ അടിയന്തര ഇടപെടലുകളിലൂടെ രാജ്യത്തിന് അത്യാവശ്യമായിരുന്ന ഒരു നിയമംതന്നെ ഉണ്ടായി.\nവര്‍ഷങ്ങളേറെ കഴിയുമ്പോള് കീടനാശിനി മൂലം പതിനായിരങ്ങള് സമാനതകളില്ലാത്ത ദുരിതത്തിലേക്ക് പതിച്ചുകൊണ്ടിരിക്കുമ്പോള് നെഹ്‌റുവിന്റെ കൊച്ചുമകന്റെ ഭാര്യ യു.പി.എ അധ്യക്ഷ പദവിയുംപേറി ഇന്ത്യന് ഭരണത്തെ നിയന്ത്രിക്കുമ്പോള്, കേന്ദ്ര ഭരണകൂടം കീടനാശിനിക്കു സ്തുതിഗീതം പാടുകയാണ്. നെഹ്‌റുവിനെക്കുറിച്ചും ഇന്ദിരഗാന്ധിയെക്കുറിച്ചും അവര് ഉയര്‍ത്തിപ്പിടിച്ച പ്രകൃതിപക്ഷപാതിത്വത്തെക്കുറിച്ചും വാതോരാതെ പറയുന്നവര് കേന്ദ്ര കാബിനറ്റില് വാണരുളുമ്പോള് കാസര്‍കോട് ഒരു ദുരന്ത ഭൂമിയായി മാറിത്തീരുന്നു. ഇതിനു കാരണമായ കീടനാശിനി നിരോധിക്കണമെന്ന മുറവിളികള്‍ക്ക് ഭരണാധികാരികള് കാതുകൊടുക്കാതിരിക്കുന്നത് മിതമായിപ്പറഞ്ഞാല് മനുഷ്യത്വഹീനമാണ്.\nകണ്ണീര് പോലും വറ്റിവരണ്ടുപോകുന്ന കാസര്‍കോടന് കാഴ്ചകള് ഇതെഴുതുമ്പോള് എന്റെ മനസ്സില് നിറയുന്നുണ്ട്. ചിവപ്പഷെട്ടി, സുജിത്, ഷാഹിന... എന്റെ ഉള്ളിലെ ചിത്രങ്ങള് ഏറെയാണ്. 20 വയസ്സിനപ്പുറമെത്തിയിട്ടും 'അമ്മേ' എന്നൊന്നുച്ചരിക്കാത്ത മകനേയും ചേര്‍ത്തുനിര്‍ത്തി കണ്ണിലേക്ക് നോക്കിനിന്ന ആ സഹോദരിയെ എനിക്ക് മറക്കാന് കഴിയില്ല. ഒരു കുഞ്ഞിക്കാലുകാണാന് നിരവധിപേര് കൊതിക്കുന്ന ഈ ലോകത്ത്, തങ്ങള്‍ക്ക് അംഗവൈകല്യമുള്ള മക്കള് ഉണ്ടാകാതിരിക്കാന് ഗര്‍ഭഛിദ്രത്തിന് തയാറാകുന്നവരെക്കുറിച്ചാണ് ഇപ്പോള് വാര്‍ത്തകളെത്തുന്നത്! ഇതെത്ര ദയനീയവും ഭീകരവുമാണ്!\nമനുഷ്യത്വത്തെ പിടിച്ചുലക്കുന്ന ഈ ദൃശ്യങ്ങളും വാര്‍ത്തകളും ശരദ് പവാറിനും കെ.വി. തോമസിനും ബാധകമാകുന്നതേയില്ല. 'മായിയായ നമഃ' (അവരുടെ ഇഷ്ട ശാസ്ത്രജ്ഞനായ ഡോ. മായിയെ ഓര്‍ക്കുക) എന്ന മന്ത്രം ചൊല്ലി കീടനാശിനി കമ്പനികളുടെ ദാസ്യവേലയില് അഭിരമിക്കുന്നവരില്‍നിന്ന് ഇതല്ലാതെ മറ്റെന്താണ് പ്രതീക്ഷിക്കാനാവുക ?\nഏപ്രില് 25ന് ജനീവയില് യോഗം ചേരുമ്പോള് ഇന്ത്യ എന്താണ് പറയുക? ലോകം മുഴുവന് എന്‍ഡോസള്‍ഫാന് നിരോധിക്കണമെന്ന് ലോക രാജ്യങ്ങളിലെ മഹാഭൂരിപക്ഷവും പറയുമ്പോള് ഇന്ത്യ വേട്ടക്കാരുടെ പക്ഷത്തായിരുന്നു നാളിതുവരെ. എന്‍ഡോസള്‍ഫാന് ആരോഗ്യത്തിന് അത്യുത്തമം എന്ന് കേന്ദ്ര കൃഷിമന്ത്രാലയം ആവര്‍ത്തിച്ച് ഉരുക്കഴിക്കുന്നുണ്ട്. ജനീവയില് പറയാന് പോകുന്നതും ഇതായിരിക്കാം. പ്രധാനമന്ത്രിയോടും കൃഷിമന്ത്രാലയത്തിലെ പ്രമുഖരോടും ഇക്കാര്യത്തിലെ കേരളത്തിന്റെ നിലപാട് അറിയിക്കാന് സര്‍വകക്ഷി സംഘം ദല്‍ഹിക്കു പുറപ്പെടുകയാണ്, അവസാനമായി ഒന്നുകൂടി പറയാന്. ജനീവ സമ്മേളനം ആരംഭിക്കുന്ന ഏപ്രില് 25ന് എന്‍ഡോസള്‍ഫാന് വിരുദ്ധ ദിനമായി കേരളം ആചരിക്കുകയാണ്. കേരളമൊന്നാകെ ഈ പ്രതിഷേധത്തില് പങ്കാളികളാവേണ്ടതുണ്ട്.\nഒരു ജനാധിപത്യരാജ്യത്ത് ജനങ്ങള് വേട്ടനായ്ക്കളായി കടിച്ചുകീറപ്പെടുമ്പോള് ജനപ്രതിനിധികള് ആരുടെ പക്ഷത്തായിരിക്കണം? എന്‍ഡോസള്‍ഫാന് വിഷയം നമുക്കു നല്‍കുന്ന കാഴ്ച ജനസേവകര് ജനവിരുദ്ധരുടെ വാണിജ്യ താല്‍പര്യങ്ങള്‍ക്കൊപ്പം നിലയുറപ്പിക്കുന്നതാണ്. ഇതിനെതിരായ പ്രതിഷേധം ശക്തിപ്പെട്ടേ മതിയാകൂ.\nനമ്മുടെ രോഷങ്ങള് അണപൊട്ടി ഒഴുകേണ്ടത് ഇപ്പോഴാണ്. ജനങ്ങള്‍ക്ക് മരണം സമ്മാനിക്കുന്ന അഭിനവ നീറോമാര് ഇന്ദ്രപ്രസ്ഥത്തില് വീണ വായിക്കുമ്പോള് നാം നിസ്സംഗത പാലിക്കുന്നത് അപകടകരമാണ്.\nഗാന്ധിയന് സമരങ്ങളിലൂടെ, പ്രതിഷേധങ്ങളിലൂടെ, പ്രതികരണങ്ങളിലൂടെ കേന്ദ്രഭരണക്കാരുടെ കണ്ണുതുറപ്പിക്കാനുള്ള പരിശ്രമത്തിലാണ് ഒരു ജനതയിപ്പോള്. പല പേരുകളില് പല സംഘങ്ങളായി അവര് ഈ പ്രവര്‍ത്തനത്തിലാണ്. അവര് പാതയോരങ്ങളില് യോഗങ്ങള് ചേരുന്നു, പ്രതിഷേധത്തിന്റെ പോസ്റ്റ്കാര്‍ഡുകള് അയക്കുന്നു. മരങ്ങളെ ആദരവോടെ കണ്ട പഴയ തലമുറയുടെ രീതികളെ ഉള്ളില് കുടിയിരുത്തി മരച്ചുവട്ടില് ഒപ്പുശേഖരിക്കുന്നു. ഒപ്പുമരങ്ങളെന്നാണ് ഈ നല്ല മനുഷ്യര് അവക്കിട്ടിരിക്കുന്ന പേര്.\nകാസര്‍കോട്ടും തിരുവനന്തപുരത്തും കേരളത്തില് നിരവധിയായ ഇടങ്ങളിലും ഒപ്പുമരങ്ങളുണ്ടായിക്കഴിഞ്ഞു. രാഷ്ട്രീയ-സാമൂഹിക- സാംസ്‌കാരിക രംഗത്തെ പ്രമുഖരുടെ സാന്നിധ്യത്തില് മുഖ്യമന്ത്രി വി.എസ് ആണ് തിരുവനന്തപുരത്തെ ഒപ്പുമരത്തില് ആദ്യത്തെ ഒപ്പ് രേഖപ്പെടുത്തിയത്. ഇനി നമ്മുടെയെല്ലാം ഊഴമാണ്.\nകേരളമൊന്നാകെ ഈ കൊടിയ അനീതിയില് പ്രതിഷേധിച്ചേ മതിയാകൂ. ഒപ്പുമരങ്ങളുടെ ചുവട്ടിലേക്ക് നമ്മളെല്ലാം കൂട്ടംകൂട്ടമായി എത്തുക. പ്രതികരിക്കുക, പ്രതിഷേധിക്കുക. ഇതാണ് അതിനുള്ള സമയം.\nPosted by Jawahar Dreams at 11:06 AM


Farmer suicide PMAY application വീടിനായി അഞ്ച് വർഷത്തോളം കയറിയിറങ്ങി; ഗുജറാത്തിൽ കർഷകൻ ആത്മഹത്യ ചെയ്തു\nഅഞ്ച് വർഷത്തോളം വീടിനായി സർക്കാർ ഓഫീസുകൾ കയറി ഇറങ്ങിയിട്ടും നടപടി ഉണ്ടാവാത്തതിനാൽ ഗുജറാത്തിൽ കർഷകർ ആത്മഹത്യ ചെയ്തു. പ്രധാനമന്ത്രി ആവാസ് യോജന പ്രകാരം വീടിന് അപേക്ഷ നൽകിയ എഴുപതുകാരനായ ബൽവന്ദ് ചരൺ ആണ് പഞ്ചായത്ത് ഓഫീസിൽ ആത്മഹത്യ ചെയ്തത്.\nഗുജറാത്ത് പൊലീസിൻ്റെ ഈമർജൻസി നമ്പറായ 112ൽ വിളിച്ച് താൻ ആത്മഹത്യ ചെയ്യുകയാണെന്ന് അറിയിച്ചതിനു ശേഷമാണ് ബൽവന്ദ് ജീവനൊടുക്കിയത്. പഞ്ചായത്ത് ഓഫീസിൽ കയറി ഇറങ്ങി താൻ മടുത്തു എന്നും അതുകൊണ്ട് ജീവിതം അവസാനിപ്പിക്കുകയാണെന്നും അദ്ദേഹം പൊലീസിനെ അറിയിച്ചു. പഞ്ചായത്ത് ഓഫീസിലെ മൂന്നാം നിലയിലെ സ്റ്റെയർകേസിലാണ് അദ്ദേഹം തൂങ്ങിമരിച്ചത്.\nആത്മഹത്യ ചെയ്യുകയാണെന്ന് വിളിച്ച് അറിയിച്ചെങ്കിലും മറ്റ് വിശദാംശങ്ങൾ ഇദ്ദേഹം പറഞ്ഞിരുന്നില്ല. ആരാണ് അപേക്ഷ വൈകിച്ചതെന്നോ ഏത് പഞ്ചായത്ത് ഓഫീസിലാണ് ആത്മഹത്യ ചെയ്യാൻ പോകുന്നതെന്നോ അദ്ദേഹം പറഞ്ഞിരുന്നില്ല. നിലവിൽ ആത്മഹത്യയാണ് പൊലീസ് രജിസ്റ്റർ ചെയ്തിരിക്കുന്നത്. മരണത്തിൽ ആർക്കെങ്കിലും പങ്കുണ്ടെന്ന് തെളിഞ്ഞാൽ അവർക്കെതിരെ നടപടിയെടുക്കുമെന്ന് പൊലീസ് അറിയിച്ചു.\nStory Highlights – Farmer dies by suicide after PMAY application ‘not sanctioned’\nRead more on: farmer | farmer suicide | suicide\nഉടമസ്ഥാവകാശം പൂർണമായി തെളിയിച്ച ശേഷമേ വിവാദ ഭൂമി ബോബി ചെമ്മണ്ണൂരിന് കൈമാറൂവെന്ന് പരാതിക്കാരി വസന്ത


ബാങ്കിൽ നിന്നും പണം കിട്ടാൻ തിടുക്കം കാട്ടിയത് സ്വാഭാവികം. അതിന് കാരണമുണ്ടെന്ന് ഫിറോസ് കുന്നംപറമ്പിൽ. – Pravasi Corner\nഇവരാണ് യൂസഫലിയുടെ ജീവന് രക്ഷിച്ച പൈലറ്റുമാര്\nഇന്ന് രാവിലെ ഏറണാകുളത്ത് ഹെലികോപ്റ്റര് അപകടത്തില് പെട്ട പ്രമുഖ പ്രവാസി വ്യവസായി എം.എ. യൂസഫലിയുടെ ജീവന് രക്ഷിച്ചത് കോട്ടയം സ്വദേശികളായ രണ്ടു പൈലറ്റുമാര്. സംഭവ സമയത്ത് ഹെലികോപ്റ്റര് പറത്തിയിരുന്നത് പൈലറ്റ് കുമരകം സ്വദേശി ക്യാപ്റ്റന് അശോക് കുമാറും സഹ പൈലറ്റ് കോട്ടയം പൊന്‍കുന്നം സ്വദേശി ശിവകുമാറുമാണ്. പൈലറ്റുമാര്‍ക്ക് അഭിനന്ദന പ്രവാഹങ്ങളാണ് നാനാ ഭാഗത്തു നിന്നും ലഭിക്കുന്നത്.\n24 വര്‍ഷത്തെ നേവിയിലെ സേവനത്തില് നിന്നും വിരമിച്ചതിനു ശേഷമാണ് 51 കാരനായ അശോക് കുമാര് ലുലു ഗ്രൂപ്പിന്റെ മുഖ്യ പൈലറ്റായി സ്ഥാനമേറ്റെടുക്കുന്നത്. അശോക് കുമാറിന്‍റെ മനോധൈര്യവും വൈദഗ്ദ്യവുമാണ് വന് ദുരന്തത്തില് നിന്നും യൂസഫലിയെയും ഭാര്യയേയും രക്ഷിച്ചത്.\nസംഭവ സമയത്ത് യൂസഫലി അഗസ്റ്റ വെസ്റ്റ് ലാന്‍ഡ് ഹെലികോപ്റ്ററായ ‘അഗസ്ട്ട 1൦9’ എന്ന ഇരട്ട എഞ്ചിന് ഹെലികോപ്റ്ററാണ് ഉപയോഗിച്ചിരുന്നത്. 1600 കിലോയാണ് ഈ ഹെലികോപ്റ്ററിന്റെ ഭാരം. നാല് യാത്രക്കാര്‍ക്കും രണ്ടു പൈലറ്റുമാര്‍ക്കും യാത്ര ചെയ്യാന് സാധിക്കുന്ന ഹെലികോപ്റ്ററില് യൂസഫലിയുമ ഭാര്യയും പ്രൈവറ്റ് സെക്രട്ടറിയും അടക്കം നാല് യാത്രക്കാരും രണ്ടു പൈലറ്റുമാരുമാണ് ഉണ്ടായിരുന്നത്.\nയാത്രക്കിടയില് കനത്ത മഴയും കാറ്റും ഉണ്ടായതാണ് കാര്യങ്ങള് വഷളാക്കിയത്. അതിനിടയില് രണ്ടു എഞ്ചിനുകളും പ്രവര്‍ത്തന രഹിതമായതും സ്ഥിതിഗതികള് ഗുരുതരമാക്കി. നിയന്ത്രണം നഷ്ടപ്പെട്ടു ഓട്ടോ റൊട്ടെഷനില് ആയിരുന്ന ഹെലികോപ്റ്റര് ഇറക്കാന് ശ്രമിക്കുന്നതിനിടെ ഒരു ചെറിയ കാറ്റില് പോലും ഒരു വശത്തേക്ക് ചെറിയാന് സാധ്യത ഉണ്ടായിരുന്നു.\nഅത്തരത്തില് ഹെലികോപ്റ്റര് ഒരു വശത്തേക്ക് ചെരിയുകയാനെങ്കില് മുകള് വശത്തെ റോട്ടര് ബ്ലേഡുകള് നിലത്തു മുട്ടുകയും ഹെലികോപ്റ്റര് ദൂരത്തേക്കു തെറിച്ചു വീഴുകയും ചെയ്യാന് സാധ്യത ഉണ്ടായിരുന്നു. അത്തരത്തില് തെറിച്ചു പോയി നിലത്ത് വീഴുമ്പോള് ഉണ്ടാകുന്ന ഘര്‍ഷണം മൂലം ചെറിയ സ്പാര്‍ക്ക് പോലും ഉണ്ടായാല് ഇന്ധനം കത്തി ഹെലികോപ്റ്റര് പൊട്ടിത്തെറിക്കുകയും ചെയ്യാന് സാധ്യത ഉണ്ടായിരുന്നു.\nഅശോക് കുമാറിന് ഈ പരീക്ഷണങ്ങള്‍ക്കിടയിലും സുരക്ഷിതമായി ഹെലികോപ്റ്റര് ചെളിയും വെള്ളവും നിറഞ്ഞ ചതുപ്പ് നിലത്തില് സുരക്ഷിതമായി ഇറക്കാന് കഴിഞ്ഞത് കൊണ്ടാണ് തീ പടര്‍ന്നു പിടിച്ചുള്ള പൊട്ടിതെറിക്കല് പോലുള്ള വന് അപകടം ഒഴിവായത്.\nചുറ്റും മതിലും രണ്ടു വീടുകളും ഒരു വര്‍ക്ക് ഷോപ്പും നിരവധി ബസ്സുകളും ഉണ്ടായിരുന്ന സ്ഥലത്താണ് അശോക് കുമാര് ഹെലികോപ്റ്റര് ചതുപ്പില് കൃത്യമായും സുരക്ഷിതമായും ഇറക്കിയത്. മനസാനിധ്യം നഷ്ടപ്പെടുകയോ നിയന്ത്രണം നഷ്ടപ്പെടുകയോ ചെയ്തിരുന്നെങ്കില് ചുറ്റും മതിലുകളുള്ള ആ ചതുപ്പില് ഇത്ര കൃത്യമായി ഹെലികോപ്റ്റര് ഇറക്കാന് അശോക് കുമാറിന് കഴിയുമായിരുന്നില്ല.\nസംഭവത്തില് ആര്‍ക്കും പരിക്കില്ല. വൈകുന്നേരം വരെ ചികിത്സയുടെ ഭാഗമായി എറണാകുളം ലേക്ക് ഷോര് ആശുപത്രിയില് കഴിഞ്ഞ യൂസഫലി മെഡിക്കല് പരിശോധനകള്‍ക്ക് ശേഷം മറ്റൊരു ഹെലികോപ്റ്ററില് ആശുപത്രി വിട്ടു.\nഐ.എം.എ യുടെ കോവിഡ് പരാമര്‍ശം കെ.എം.സി.സി.യെ ലക്ഷ്യമാക്കിയുള്ളതോ?\nകേരളത്തില് സമീപ ദിവസങ്ങളില് കോവിഡ് ബാധ നിരക്ക് ഉയരാന് കാരണം പ്രവാസികളെ വീട്ടിലേക്ക് ക്വാറന്റൈനില് കഴിയാന് വിട്ടതാണെന്ന ഇന്ത്യന് മെഡിക്കല് അസോസിയേഷന് (ഐ.എം.എ) സംസ്ഥാന പ്രസിഡന്റിന്റെ ആരോപണം മുസ്ലീം ലീഗിന്റെ പ്രവാസി സംഘടനയായ കേരള മുസ്‍ലിം കൾച്ചറൽ സെന്റർ (കെഎംസിസി) യെ ലക്‌ഷ്യം വെച്ചുള്ളതാനെന്നു വിലയിരുത്തല്.\nഐ.എം.എ സംസ്ഥാന പ്രസിഡന്റ് പി.ടി സക്കറിയയാണ് പ്രവാസികള്‍ക്കിടയില് ഏറെ വിവാദമായ പരാമര്‍ശം നടത്തിയത്. 24 ന്യൂസിന് നല്‍കിയ അഭിമുഖത്തിലായിരുന്നു സക്കറിയ ഈ അഭിപ്രായ പ്രകടനം നടത്തിയത്. ഇതിന്റെ സ്ക്രീന് ഷോട്ടുകള് പങ്കു വെച്ച് കൊണ്ടാണ് പ്രവാസികള് സൈബറിടങ്ങളില് രോഷ പ്രകടനം നടത്തുന്നത്.\nസക്കറിയയുടെ അഭിപ്രായ പ്രകടനം ലീഗ് അണികളെ പ്രകോപിപ്പിച്ചിട്ടുണ്ട്. കെഎംസിസി യാണ് ഏറ്റവും കൂടുതല് പ്രവാസികളെ സമീപ ദിവസങ്ങളില് നാട്ടിലേക്ക് കൊണ്ട് വന്നത്. ഇഞ്ചോടിഞ്ച് പോരാട്ടത്തിലേക്ക് നീങ്ങിയ മണ്ഡലങ്ങളില് തങ്ങള്‍ക്ക് ആഭിമുഖ്യമുള്ള സ്ഥാനാര്‍ഥികളുടെ വിജയം ഉറപ്പു വരുത്തുന്നതിന് വേണ്ടിയാണ് തങ്ങളുടെ പ്രവര്‍ത്തകരായ പ്രവാസികളെ ഇത്തരത്തില് നാട്ടിലെത്തിച്ചത്. ഇവരെല്ലാം വോട്ടു ചെയ്യുകയും ചെയ്തിട്ടുണ്ട്.\nകരിപ്പൂര്, കണ്ണൂര് വിമാന താവളങ്ങള് വഴിയാണ് കെ എം സി സി പ്രവര്‍ത്തകര് കൂട്ടമായി എത്തിയിട്ടുള്ളത്. തെക്കന് കേരളത്തില് ഈ വരവ് ഉണ്ടായിട്ടില്ല. ഒമാൻ, ദുബായ്, ഖത്തർ, സൗദി എന്നീ രാജ്യങ്ങളിൽനിന്നുള്ളവരാണ് അധികവും എത്തിയത്.\nമുന് വര്‍ഷങ്ങളിലും കെ എം സി സി ഇത്തരം തിരഞ്ഞെടുപ്പ് സ്പെഷ്യല് ഓപറെഷനുകള് നടത്തിയിരുന്നു. അന്നൊക്കെ ചാർട്ടഡ് വിമാനങ്ങളിലാണ് പ്രവര്‍ത്തകരെ നാട്ടിലെത്തിച്ചിരുന്നത്. എന്നാല് ഈ വര്‍ഷം നിലവിലെ സാഹചര്യങ്ങള് മൂലം ചാർട്ടഡ് ഫ്ലൈറ്റുകള് ഒഴിവാക്കി പകരം തിരഞ്ഞെടുപ്പു തീയതി പ്രഖ്യാപിച്ചപ്പോൾ തന്നെ ടിക്കറ്റ് ബുക്ക് ചെയ്യുകയായിരുന്നു.\nതിരഞ്ഞെടുപ്പിന് ഒരു മാസത്തിനകം ആയിരത്തോളം പേർ ദുബായിൽനിന്ന് മാത്രമായി തെരഞ്ഞെടുപ്പ് ലക്ഷ്യമിട്ട് കേരളത്തിൽ എത്തിയിട്ടുണ്ട് എന്നാണ് റിപ്പോര്‍ട്ടുകള് സൂചിപ്പിക്കുന്നത്. പ്രധാന നേതാക്കളെല്ലാം തിരഞ്ഞെടുപ്പിന് രണ്ടാഴ്ച മുന്‍പ് തന്നെ നാട്ടില് എത്തിയിരുന്നു. വോട്ടെടുപ്പിനു രണ്ടുദിവസം മുൻപു പരമാവധി തങ്ങളുടെ പ്രവര്‍ത്തകരായ പ്രവാസി വോട്ടർമാരെ എത്തിക്കുകയായിരുന്നു ലക്ഷ്യം.\nമാര്‍ച്ച് മൂന്നിന് ദുബായിൽനിന്ന് കെ.എം.സി.സി ഏർപ്പെടുത്തിയ പ്രത്യേക വിമാനത്തിൽ 200 പ്രവാസികള് നാട്ടില് എത്തിയിരുന്നു. ടിക്കറ്റിന് നാമമാത്ര തുക മാത്രം ഈടാക്കിയാണ് കെ.എം.സി.സി പ്രത്യേക വിമാനം ഏർപ്പെടുത്തിയത്. തിരഞ്ഞെടുപ്പിന്റെ സമീപ ദിവസങ്ങളിലും കൂടുതല് പേര് വോട്ടു ചെയ്യാനായി നാട്ടിലെത്തി.\nപൊരിഞ്ഞ പോരാട്ടം നടക്കുന്ന മണ്ഡലങ്ങള് ലക്‌ഷ്യം വെച്ചായിരുന്നു പ്രവര്‍ത്തകരെ കൊണ്ട് വന്നിരുന്നത്. കണ്ണൂർ ജില്ലയിൽ ശക്തമായ മത്സരം നടക്കുന്ന അഴീക്കോട്, കൂത്തുപറമ്പ്, കണ്ണൂർ മണ്ഡലങ്ങളിലേക്കാണ് പ്രവാസികൾ കൂടുതൽ എത്തിയത്. അഴീക്കോട്ടെ വോട്ടർമാർ ദുബായിൽ കെഎംസിസിക്കു കീഴിൽ മാത്രം ആയിരത്തോളം പേരുണ്ട്.\nകൂത്തുപറമ്പിൽ കടുത്ത പോരാട്ടം നടക്കുന്നതിനാൽ പരമാവധിപ്പേരെ എത്തിക്കാനായിരുന്നു ശ്രമം. യു എ ഇ യില് കൂത്തുപറമ്പ് മണ്ഡലത്തിലെ വോട്ടർമാരാണ് കെഎംസിസിയില് ഏറ്റവുമധികം അംഗങ്ങളായുള്ളത്. ദുബായിൽ മാത്രം ഏതാണ്ട് 2500 അംഗങ്ങളുണ്ട്. അബുദബിയിൽ 700, ഷാർജയിൽ 1000, അജ്മാൻ–റാസൽഖൈമ 1000 എന്നിങ്ങനെയാണ് അംഗങ്ങൾ.\nകെ.പി മോഹനനും പൊട്ടങ്കണ്ടി അബ്ദുല്ലയും സ്ഥാനാര്‍ഥികളായ മണ്ഡലത്തില് അബ്ദുള്ളക്ക് വേണ്ടി വാശിയേറിയ മത്സരത്തിനായിരുന്നു ലീഗിന്‍റെ ശ്രമം. ദുബായില് പ്രവാസിയായ പൊട്ടങ്കണ്ടിയുടെ സ്ഥാപനത്തില് ജോലി ചെയ്യുന്നവരിൽ കൂത്തുപറമ്പുകാര് ഏറെയുണ്ട്.\nകോഴിക്കോട് ജില്ലയിലെ കുറ്റിയാടി, വടകര, നാദാപുരം മണ്ഡലങ്ങളിളും സമാനമായ രീതിയില് വോട്ടു ചെയ്യാനും പ്രവര്‍ത്തനത്തിനും പ്രവാസികള് എത്തിയിട്ടുണ്ട്. മലപ്പുറം ജില്ലയിൽ മന്ത്രി കെ ടി ജലീലും ചാരിറ്റി പ്രവര്‍ത്തകന് ഫിറോസ് കുന്നംപറമ്പിലും നേര്‍ക്കുനേര് വാശിയേറിയ പോരാട്ടം നടന്ന തവനൂരിലും കൂടുതൽ പേർ എത്തി. താനൂർ മണ്ഡലത്തിലേക്കും പ്രവാസികള് കൂട്ടമായി എത്തിയതായും റിപ്പോര്‍ട്ടുകള് ഉണ്ട്.\nഒന്നര കോടിയോളം പേര് സുരക്ഷിതര്. ലോകം കയ്യടിച്ച മികച്ച പ്രോട്ടോകോള്\nസൗദി കിരീടാവകാശി അമീര് മുഹമ്മദ് ബിന് സല്‍മാന് കുഞ്ഞു ജനിച്ചു\nനേപ്പാള് വഴി പോകുന്ന സൗദി പ്രവാസികള്‍ക്ക് ആശങ്ക വേണ്ട\nസൗദി പ്രവാസികള്‍ക്ക് സാധാരണ പോലെ എന്.ഒ.സി നല്‍കി എംബസ്സി, നേപ്പാളില് എല്ലാം പൂര്‍വ്വ സ്ഥിതിയിലേക്ക്\nനേപ്പാളില് ഇന്ത്യന് പ്രവാസികളുടെ എന്.ഓ.സി പ്രശ്നം തീരാന് വഴിയൊരുക്കിയത് ഈ രണ്ടു മലയാളികള്\nപ്രവാസികളുടെ യാത്ര പ്രശ്നത്തില് ഇടപെടുന്ന നേതാക്കളോടും ജനപ്രതിനിധികളോടും പറയാനുള്ളത്\nകേരളത്തിലേക്കുള്ള എയര് ഇന്ത്യ എക്സ്പ്രസ് വിമാനങ്ങള് എപ്പോഴും തകരാറിലാവുന്നത് എന്താണ്?\nഈ അവസ്ഥ സൗദി പ്രവാസികള് അറിഞ്ഞു മേടിച്ചതോ?\nസൗദി പ്രവാസികള്‍ക്കായി കേന്ദ്ര മന്ത്രിയുടെ ഇടപെടല്. മുന്നൂറോളം പേര്‍ക്ക് എന്.ഓ.സി ലഭിച്ചു.\nഇന്ത്യയില് നിന്നും സൗദിയിലേക്ക് തിരിച്ചു വരേണ്ട പ്രവാസികള്‍ക്ക് പുതിയ വഴി തുറന്നു കിട്ടുന്നു\nഅത്യാവശ്യമായി നാട്ടിലെത്തേണ്ട സാഹചര്യം ഇല്ലെങ്കില് സൗദി പ്രവാസികള് ഇപ്പോള് നാട്ടിലേക്ക് വരാതിരിക്കുക\nഅനിശ്ചിതത്വം നീങ്ങി. സൗദിയിലേക്കും ഇന്ത്യയിലേക്കുമുള്ള ചാര്‍ട്ടേഡ് വിമാന സര്‍വീസുകള് പുനരാരംഭിച്ചു\nകേരളത്തില് വിദേശത്ത് നിന്നും വരുന്നവര്‍ക്കുള്ള ഏഴു ദിവസം ക്വറന്റൈന് നാളെ മുതല് കര്‍ശനമായി നടപ്പിലാക്കും\nബോര്‍ഡിംഗ് പാസ് ലഭിച്ചില്ല. വിമാന താവളത്തില് നിന്നും മടങ്ങി നൂറു കണക്കിന് സൗദി പ്രവാസികള്\nസൗദി എയര്‍ലൈന്‍സ് സര്‍വീസുകള് മേയ് 17 ന് തന്നെ ആരംഭിക്കുമെന്ന് മന്ത്രി\nസൗദിയിലെ പ്രവാസികളുടെ ജോലിയെ പുതിയ തൊഴില് നിയമം എങ്ങിനെ ബാധിക്കുന്നു?\nസൗദിയില് നിന്നും ഇന്ത്യയിലേക്കുള്ള വിമാന സര്‍വീസുകള് വീണ്ടും മുടങ്ങി. അനിശ്ചിതത്വത്തിലായി പ്രവാസികള്.\nസൗദിയില് ഷോപ്പിംഗ് മാളുകളിലെ ജോലികളും സ്വദേശിവല്‍ക്കരിക്കാന് തീരുമാനമായി


ജനശതാബ്ദി എക്സ്പ്രസ് പാളം തെറ്റി; മൂന്ന് മരണം | Janshatabdi Exp derails in UP;3killed, 15 hurt - Malayalam Oneindia\nജനശതാബ്ദി എക്സ്പ്രസ് പാളം തെറ്റി; മൂന്ന് മരണം\nദില്ലി: ഡെറാഡൂണ്-ദില്ലി ജനശതാബ്ദി എക്സ്പ്രസ് ഉത്തര്‍പ്രദേശില് പാളം തെറ്റിയുണ്ടായ അപകടത്തില് മൂന്ന് പേര് മരിച്ചു. 15 പേര്‍ക്ക് പരിക്കേറ്റു.\nഉത്തര്‍പ്രദേശിലെ റൊഹാനയിലെ ദിയോബണ്ടില് സപ്തംബര് ആറ് ശനിയാഴ്ച രാവിലെ 8.20നാണ് അപകടമുണ്ടായത്. പരിക്കേറ്റവരില് ചിലരുടെ നില ഗുരുതരമാണ്.\nരാവിലെ അഞ്ച് മണിക്ക് ഡെറാഡൂണ് സ്റേഷനില് നിന്ന് പുറപ്പെട്ട തീവണ്ടി ഉച്ചയ്ക്ക് 12 മണിക്കാണ് ദില്ലിയിലെത്തേണ്ടിയിരുന്നത്. റെയില്‍വെ ട്രാക്കില് തടസം കണ്ടതിനെ തുടര്‍ന്ന് ഡ്രൈവര് ബ്രേക്കിട്ടതു മൂലമാണ് തീവണ്ടിയുടെ മൂന്ന് ബോഗികള് പാളം തെറ്റിയത്. അപകടം മൂലം തീവണ്ടി ഗതാഗതം തടസപ്പെട്ടു.\nകൂടുതൽ derail വാർത്തകൾ\nമുസഫര് നഗര് അപകടം: ഉടന് റിപ്പോര്‍ട്ട് സമര്‍പ്പിക്കാന് നിര്‍ദേശം, ശബ്ദം കടുപ്പിച്ച് മന്ത്രി\nമുസാഫർ നഗർ ട്രെയിനപകടം; റെയിൽവേ ജീവനക്കാരുടെ ചെറിയ വീഴ്ച, നഷ്ടപ്പെട്ടത് 23 പേരുടെ ജീവൻ! സംഭവിച്ചത്..\nപൊള്ളാച്ചിയില് മരത്തിലിടിച്ച് ട്രെയിന് പാളം തെറ്റി; ആളപായമില്ല,ട്രെയിന് ഗതാഗതം തടസപ്പെട്ടു..\nചരക്കുവണ്ടി പാളംതെറ്റി...സംഭവം കോഴിക്കോട്ട്!! ഗതാഗതം മണിക്കൂറുകളോളം മുടങ്ങി\nഉത്തര്‍പ്രദേശില് വന് ട്രെയിന് ദുരന്തം ഒഴിവായി!! പാളംതെറ്റിയത് 8 ബോഗികള് ...52 പേര്‍ക്ക് പരിക്ക്\nമഴയത്ത് പാളം കണ്ടില്ല !!! ഷണ്ടിംഗിനിടെ തീവണ്ടി എഞ്ചിന് മറിഞ്ഞു...\nസള്‍ഫ്യൂരിക്ക് ആസിഡുമായി പോയ ട്രെയിന് പാളം തെറ്റി, പിന്നീട് സംഭവിച്ചത്...\nഅമൃത്സര് - അമ്രാപാളി എക്‌സ്പ്രസ്സിന്റെ ഏഴ് കോച്ചുകള് പാളം തെറ്റി


ഇറാഖ് അധിനിവേശം ഓര്‍മിപ്പിച്ച് യുഎസ് നീക്കം\nTue Feb 19 2019 01:51:29 GMT+0530 (IST)\nവാഷിങ്ടണ്: 15 വര്‍ഷം മുമ്പുള്ള ഇറാഖ് അധിനിവേശത്തെ ഓര്‍മിപ്പിച്ച് ആണവ കരാറില് നിന്നു പിന്‍മാറിക്കൊണ്ടുള്ള യുഎസ് നീക്കം. ഇറാഖ് സര്‍വസംഹാര ശേഷിയുള്ള ആയുധങ്ങള് കൈവശം വയ്ക്കുന്നുവെന്നും അല്‍ഖാ ഈദയുമായി ബന്ധമുണ്ടെന്നും പ്രചരിപ്പിച്ചായിരുന്നു ഇറാഖിലെ യുഎസ് അധിനിവേശം.\nഇറാഖിനെതിരായ ആരോപണങ്ങള് കള്ളമാണെന്നു പിന്നീട് തെളിയുകയും ചെയ്തു. ഇപ്പോള് ആണ്വായുധങ്ങള് വികസിപ്പിക്കുന്നുവെന്നും സായുധ സംഘടനകളെ പിന്‍തുണയ്ക്കുന്നുവെന്നും ആരോപിച്ച് ഇറാനു നേര്‍ക്കും സമാനമായ നീക്കമാണു ഡോണള്‍ഡ് ട്രംപ് നടത്തുന്നത്. 2003ലെ ഇറാഖ് അധിനിവേശവും ഇപ്പോഴത്തെ ഇറാനെതിരായ നീക്കവും തമ്മില് അപകടകരമായ സാമ്യതകളുള്ളതായി യുഎസിലെ ഉന്നത നയതന്ത്ര വിദഗ്ധര് പറയുന്നു.\nകഴിഞ്ഞ കുറേ പതിറ്റാണ്ടുകള്‍ക്കിടയിലെ യുഎസിന്റെ ഏറ്റവും വലിയ വിദേശകാര്യ നയപരാജയമെന്നു നിരീക്ഷകര് അഭിപ്രായപ്പെടുന്ന ഇറാഖ് അധിനിവേശത്തില് 4,400 യുഎസ് സൈനികരും ലക്ഷക്കണക്കിന് ഇറാഖ് സ്വദേശികളുമാണു കൊല്ലപ്പെട്ടത്. ഇറാഖ് അധിനിവേശ കാലത്തും ഇറാനെതിരായ നീക്കത്തിലും അസ്വാസ്ഥ്യ ജനകമായ സാമ്യതകളുള്ളതായി 2001 മുതല് 2005 വരെ യുഎസിലെ രഹസ്യാന്വേഷണ വിശകലന വിദഗ്ധരില് മുന്‍നിരയില് നിന്ന പോള് പില്ലര് അഭിപ്രായപ്പെട്ടു.\nതികച്ചും പക്ഷപാതപരവും വ്യക്തമായി ഒരു രാജ്യത്തെ ലക്ഷ്യമിട്ടതുമായ ഇന്റലിജന്‍സ് ദുരുപയോഗമാണു നടന്നിരിക്കുന്നതെന്നും അദ്ദേഹം പറഞ്ഞു. ചൊവ്വാഴ്ചയാണ് ഇറാനുമായി ആണവ കരാറില് നിന്ന് യുഎസ് പിന്‍മാറിയത്. സാമ്പത്തിക ഉപരോധങ്ങള് പിന്‍വലിക്കുന്നതിനു പകരമായി ഇറാന് ആണവ പരീക്ഷണങ്ങള് നിര്‍ത്തുമെന്ന വ്യവസ്ഥയായിരുന്നു 2005ല് ഒപ്പുവച്ച കരാര് മുന്നോട്ടുവയ്ക്കുന്നത്. എന്നാല് ഇറാന് ആണവ പരീക്ഷണങ്ങള് തുടരുന്നുവെന്നും ആണ്വായുധങ്ങള് നിര്‍മിക്കുന്നുവെന്നും യുഎസ് പ്രസിഡന്റ് പ്രചരിപ്പിച്ചിരുന്നു. കരാറിന് അനുസൃതമായാണോ ഇറാന് പ്രവര്‍ത്തിക്കുന്നതെന്ന് പരിശോധിക്കുന്ന അന്താരാഷ്ട്ര ആണവോര്‍ജ ഏജന്‍സിയുടെയോ, യുഎസ് രഹസ്യാന്വേഷണ സമൂഹത്തിന്റെയോ വിശകലനങ്ങള് തള്ളിക്കളഞ്ഞു കൊണ്ടായിരുന്നു ട്രംപിന്റെ നടപടി.\nകരാറുമായി ബന്ധപ്പെട്ട ഇറാന് രഹസ്യരേഖകളെന്നും പറഞ്ഞ് ഇസ്രായേല് പുറത്തുവിട്ട ഇന്റര്‍നെറ്റില് ലഭ്യമായ രേഖകളായിരുന്നു ട്രംപ് തന്റെ വാദത്തെ സാധൂകരിക്കാന് മുന്നോട്ടുവച്ചത്. ഇസ്രായേലിന്റെ ആരോപണങ്ങള് ബാലിശവും അസംബന്ധവുമാണെന്നായിരുന്നു ഇറാന്റെ പ്രതികരണം.


എന്റെ മാനസികരോഗത്തെ തൃപ്തികരമായി നേരിടാനുള്ള പഠനം എന്നെ മാറ്റിമറിച്ചു\nസ്‌കിസോഫ്രീനിയ ബാധിതനായ ഒരു വ്യക്തി തന്റെ രോഗത്തെ സ്വതന്ത്രവും ഉറച്ചതുമായ വിശ്വാസത്തോടെ കൈകാര്യം ചെയ്തതിനെക്കുറിച്ച് പറയുന്നു.\n08 Jun, 2016, 5:09 am\n1970കളിൽ സ്‌കൂൾ പഠനകാലത്താണ് എന്റെ അസുഖം തുടങ്ങിയത്. ഭൂരിഭാഗം കൂട്ടുകാരും ഉപരിവർഗ്ഗ കുടുംബത്തിൽനിന്ന് ആയതുകൊണ്ട് സാധാരണ മധ്യവർഗ കുടുംബത്തിൽനിന്നുവരുന്ന എനിക്ക് അവരുമായി ഒത്തുപോകാൻ കഴിയാതെ വന്നു. പഠനകാര്യത്തിൽ ശ്രദ്ധ ചെലുത്തുമ്പോൾതന്നെ എന്റെ സുഹൃത്തുക്കളുടെയും സഹപാഠികളുടെയും പുതുവസ്ത്രങ്ങളും എനിക്കില്ലാത്ത ഉപകരണങ്ങളും കണ്ട് അപമാനിക്കപ്പെട്ടതായി തോന്നി. ആ കാലത്ത് ഹൈസ്‌കൂൾ യൂണിഫോം കാൽമുട്ട് വരെയുള്ള ട്രൗസറിൽനിന്ന് പാദംവരെ ഇറക്കമുള്ളതാക്കി മാറ്റി. എന്നിരുന്നാലും എന്റെ വീട്ടുകാർക്ക് പുതുക്കിയ യൂണിഫോം വാങ്ങുവാനുള്ള പണമില്ലാഞ്ഞതിനാൽ പുതിയ രീതിയിലേക്ക് മാറുവാൻ എനിക്ക് കഴിഞ്ഞില്ല. ഇതെന്നെ നാണംകെടുത്തി, എന്റെ കൂട്ടുകാർ എന്നെ വിചിത്രമായി നോക്കാറുണ്ടെന്ന് ഭയപ്പെടുവാൻ ഇത് കാരണമായി. ഞാൻ എനിക്ക് ചുറ്റുമുള്ളവരെപ്പോലെ അല്ല എന്ന കാര്യമാണ് എനിക്ക് ഓർത്തെടുക്കുവാൻ കഴിയുന്ന ആദ്യത്തെ പേടി.\nഎങ്ങനെയോ സ്‌കൂൾ വിദ്യാഭ്യാസം ഞാൻ പൂർത്തിയാക്കി. എംബിബിഎസ് പഠനത്തിനായി ഒരു ചെറിയ നഗരത്തിൽനിന്ന് വലിയ നഗരത്തിലേക്ക് ചേക്കേറിയപ്പോൾ എന്റെ പ്രശ്‌നങ്ങൾ വർദ്ധിച്ചു. കോളേജിലെ റാഗിങ്ങും നഗരജീവിതവുമായി പൊരുത്തപ്പെടാൻ പറ്റാതെ വന്നതും ഉൾപ്പെടെയുള്ള പ്രശ്‌നങ്ങൾ എന്നെ വേട്ടയാടി. റാഗിങ്ങിനെക്കുറിച്ചുള്ള അമിതഭയം മൂലം നിയന്ത്രിക്കാൻ കഴിയാത്ത പേടിപ്പെടുത്തുന്ന ചിന്തകൾ തുടർച്ചയായി എന്നിലുണ്ടായിക്കൊണ്ടിരുന്നു.\nഇത് ഒത്തുപോകാൻ പറ്റാത്തതു കൊണ്ടുള്ള പ്രശ്‌നമാണെന്നാണ് തുടക്കത്തിൽ ഡോക്ടർ പറഞ്ഞത്. ഡോക്ടർ കുറിച്ച് നിർദ്ദേശിച്ച മരുന്നുകൾ പ്രശ്‌നങ്ങൾ പരിഹരിക്കുമെന്ന് കരുതിയെങ്കിലും അത് സംഭവിച്ചില്ല. ഞാൻ കോളേജിൽ സ്ഥിരമായി പോകാതാകുകയും പരീക്ഷകൾ ഒഴിവാക്കുവാനും തുടങ്ങി. എംബിബിഎസിന്റെ ആദ്യവർഷം അവസാനിക്കാറായപ്പോഴേക്കും എനിക്ക് എന്തോ മാനസികരോഗമാണെന്ന് കണ്ടെത്തി, പക്ഷേ അതെന്താണെന്ന് എനിക്കറിയില്ലായിരുന്നു. രോഗത്തിന്റെ പേരിൽ കളിയാക്കപ്പെടുമോ എന്ന് ഭയന്ന് ഞാൻ രണ്ടാം വർഷത്തിന്റെ തുടക്കത്തിൽ പഠനം അവസാനിപ്പിച്ചു.\nഎന്റെ രോഗത്തിൽനിന്ന് സുഖം പ്രാപിച്ചുകൊണ്ടിരുന്നപ്പോൾ ജീവിതത്തിൽ ഞാൻ ഒരുപാട് വെല്ലുവിളികൾ നേരിടേണ്ടി വന്നിട്ടുണ്ട്. ജോലിക്കാര്യത്തിലും സാമൂഹിക ജീവിതത്തിലും മാനസികരോഗത്തിന്റെ പേരിൽ എനിക്ക് അപമാനം സഹിക്കേണ്ടിവന്നു. എനിക്കൊരു തൊഴിൽ വേണമെന്ന് അതിയായി ആഗ്രഹിച്ച് എന്റെ കുടുംബം സർവ്വ പിന്തുണയും നൽകി. ഒരു ഡോക്ടറുടെ മകനായതിനാൽ ആശുപത്രിയിൽ ക്യാഷ്യറായി നിന്ന് ഞാൻ അച്ഛനെ സഹായിച്ചു. എന്റെ പഠനത്തെക്കുറിച്ച് അറിയാമായിരുന്ന ചില രോഗികൾ ചോദിച്ചു, 'ഒരു ക്യാഷ്യറായിട്ട് നിനക്കെന്താ ഇവിടെ കാര്യം? നീ തുടർന്ന് പഠിക്കുകയും മറ്റെതെങ്കിലും ആശുപത്രിയിൽ ജോലിക്ക് പോകുകയും ചെയ്യണം'. ഒരു വശത്തുനിന്ന് ഞാൻ രോഗത്തിൽനിന്ന് രക്ഷപ്രാപിക്കുക ആയിരുന്നുവെങ്കിൽപോലും ആളുകളിൽ നിന്നുള്ള ഇത്തരം സംസാരങ്ങൾ എനിക്ക് എന്നോട് തന്നെയുള്ള മതിപ്പ് കുറയുന്നതിനും അച്ഛന്റെ ആശുപത്രിയിലേക്ക് പോകുന്നത് നിർത്തുന്നതിനും കാരണമായി.\nഎന്റെ സഹോദരങ്ങൾ വിവാഹം കഴിക്കാൻ പോകുന്നതും എനിക്ക് മാത്രം അത് സംഭവിക്കാത്തതുമായിരുന്നു മറ്റൊരു വെല്ലുവിളി. നാണക്കേടിൽനിന്ന് രക്ഷപ്പെടാനായി എന്റെ സഹപാഠികളുടെ വിവാഹത്തിൽ ഒന്നിലും തന്നെ ഞാൻ പങ്കെടുത്തില്ല. അന്നത്തെ കാലത്ത് “കല്യാണം പ്രശ്‌നം പരിഹരിക്കു”മെന്ന് എന്റെ അമ്മാവന്മാർ പറയുമായിരുന്നു. തിരിഞ്ഞ് നോക്കുമ്പോൾ കല്യാണം കഴിക്കാതിരുന്നതിലൂടെ ഒരു ശരിയായ തീരുമാനമാണ് എടുത്തതെന്നാണ് എനിക്ക് തോന്നുന്നത്. വിവാഹശേഷം ഉണ്ടാകുന്ന ഉത്തരവാദിത്വങ്ങൾ എന്നെക്കാളുപരി എന്റെ പങ്കാളിയെ അമിത സമ്മർദ്ദത്തിലാക്കുമായിരുന്നു.\nഅസുഖത്തെക്കുറിച്ചുള്ള എന്റെയും കുടുംബത്തിന്റെയും അറിവില്ലായ്മ പെട്ടെന്ന് സുഖം പ്രാപിക്കാതിരിക്കാൻ കാരണമായി. അതൊരു അപകർഷതാബോധം മാത്രം ആണെന്നായിരുന്നു ഞാൻ ധരിച്ചിരുന്നത്. ഏഴെട്ട് വർഷം പലതരത്തിലുള്ള മരുന്നുകൾ കഴിച്ചശേഷമാണ് എനിക്ക് സ്‌കിസോഫ്രീനിയ ബാധിച്ചിരിക്കുകയാണെന്ന് ഞാൻ മനസിലാക്കുന്നത്. എംബിബിഎസ് പശ്ചാത്തലം എന്റെ രോഗത്തെക്കുറിച്ച് കൂടുതൽ അറിയാൻ എന്നെ പ്രേരിപ്പിച്ചു. എന്നിരുന്നാലും ഒഴിയാബാധയായി മാറിയ ചിന്തകൾപോലെയുള്ള മറ്റ് രോഗലക്ഷണങ്ങളെക്കുറിച്ച് എനിക്ക് അറിയില്ലായിരുന്നു. ഏകദേശം ഇരുപത് വർഷത്തോളം ഞാൻ മരുന്ന് കഴിച്ച് വീട്ടിൽ വിശ്രമിക്കുകയായിരുന്നു.\nരോഗം തരണം ചെയ്യുന്ന പ്രക്രിയ എനിക്കോ കുടുംബത്തിനോ എളുപ്പത്തിൽ സാധ്യമല്ലായിരുന്നു. 70കളിലും 80കളിലും എന്റെ നഗരത്തിലെ മാനസികരോഗ വിദഗ്ദ്ധർ നിർദ്ദേശിച്ച മരുന്നുകൾക്ക് പാർശ്വഫലങ്ങൾ ഉണ്ടായിരുന്നു. പലതും എന്റെ തല കറങ്ങുന്നതിന് കാരണമായിരുന്നു. പാർശ്വഫലങ്ങളെ പ്രതിരോധിക്കുവാൻ ഞാൻ എടുത്ത കുത്തിവെയ്പുകൾക്ക് പോലും പാർശ്വഫലങ്ങൾ ഉണ്ടായിരുന്നു. 90കളിൽ മാനസികരോഗ വിദഗ്ദ്ധർ പാർശ്വഫലങ്ങളിൽനിന്ന് എന്നെ രക്ഷിക്കാനുതകുന്ന ആന്റിസൈക്കോട്ടിക്ക് മരുന്നുകൾ കുറിച്ചുതന്നു. കുറച്ച് വർഷങ്ങൾക്ക് ശേഷം വിദഗ്ദ്ധ ചികിത്സയ്ക്കായി ഞാൻ ബാംഗ്ലൂരിലുള്ള നിംഹാൻസ് സന്ദർശിക്കണമെന്ന് ഡോക്ടർ നിർദ്ദേശിച്ചു.\n2010ൽ ഞാൻ ബാംഗ്ലൂരിലെത്തി. അവിടത്തെ മാനസികരോഗ വിദഗ്ദ്ധർ പറഞ്ഞത് 'മരുന്നുകൾ 50 ശതമാനം രോഗം മാത്രമാണ് ഭേദപ്പെടുത്തുന്നത്. ബാക്കി 50 ശതമാനം നിങ്ങളുടെ ശ്രമം അനുസരിച്ച് ഇരിക്കും'. ഡോക്ടർ എന്നെ പുനരധിവാസ കേന്ദ്രത്തിലേക്ക് പറഞ്ഞുവിട്ടു.\nപുനരധിവാസ കേന്ദ്രത്തിൽവെച്ച് ഒരു ദിനചര്യ ക്രമപ്പെടുത്താൻ ഞാൻ പഠിച്ചു. കൃത്യസമയത്ത് ഉണരുക, തയ്യാറാകുക, അവധിക്കാല പരിശീലന ക്ലാസുകളില് പങ്കെടുക്കുക തുടങ്ങിയവ എല്ലാംതന്നെ എന്റെ സാമൂഹിക ഇടപെടലുകൾ മെച്ചപ്പെടുത്തുവാൻ എന്നെ സഹായിച്ചു. ഒരു കൂട്ടത്തിൽ ചേർന്ന് ജോലി ചെയ്യുവാനും ഒത്തുപോകുവാനും ഞാൻ പഠിച്ചു. ചികിത്സയ്ക്കായി ബാംഗ്ലൂരിൽ വന്ന ഞാൻ തുടർന്നുള്ള ജീവിതം ഇവിടെ തന്നെ ആക്കാനും തീരുമാനിച്ചു. പണം കൈകാര്യം ചെയ്യുന്നത് എങ്ങനെയെന്ന് ഞാൻ പഠിച്ചു. കൂടുതൽ ഉത്തരവാദിത്വമുള്ള ഒരുവനായി ഞാൻ മാറി. എന്റെ സ്വന്തം കാര്യങ്ങൾ നോക്കിയും പണം കൈകാര്യം ചെയ്തും ഇപ്പോൾ ഒരു പേയിങ്ങ് ഗസ്റ്റ് താമസസ്ഥലത്താണ് ഞാൻ ജീവിക്കുന്നത്. മരുന്ന് കഴിക്കുക, കൗൺസിലിങ്ങിലും കോഗ്നിറ്റീവ് ബിഹേവിയർ തെറാപ്പിയിലും (നിങ്ങൾ ചിന്തിക്കുകയും പ്രവർത്തിക്കുകയും ചെയ്യുന്നത് തമ്മിലുള്ള വ്യത്യാസം കൈകാര്യം ചെയ്യാനുള്ള ഒരു സംസാര രോഗചികിത്സ) പങ്കെടുക്കുക, നടക്കാൻ പോകുക, കൃത്യമായി പ്രാണയാമം ചെയ്യുക തുടങ്ങിയവ എന്റെ ശരീരത്തിലും മനസിലും സ്വസ്ഥത നിലനിർത്താൻ സഹായിച്ചു. ഒരു മാനസികരോഗത്തിലൂടെ കടന്നുപോയ അനുഭവം എന്നെ ആത്മീയതയിലേക്ക് നയിച്ചു. അതേസമയം എന്റെയുള്ളിൽ എന്തായിരുന്നു സംഭവിച്ച് കൊണ്ടിരുന്നത് എന്നതിനെക്കുറിച്ചുള്ള ശരിയായ അറിവും ബോധ്യവും സുഖംപ്രാപിക്കുന്നതിന് എന്നെ സഹായിച്ചു.\nഇന്ന് ഞാൻ സ്വതന്ത്രനായി ജീവിക്കുകയും എന്നെത്തന്നെ ശ്രദ്ധിക്കുകയും ചെയ്യുന്നുണ്ടെങ്കിൽ കൂടി അംഗീകരിക്കുമോ കളിയാക്കുമോ എന്ന് പേടിച്ച് മാനസിക ആരോഗ്യപ്രശ്‌നങ്ങൾ ഇല്ലാത്തവരുമായി സൗഹൃദം സ്ഥാപിച്ചെടുക്കാൻ എനിക്ക് പേടിയാണ്. എന്റെ രക്ഷിതാക്കൾ ഇല്ലാതാകുന്ന ദിവസത്തേയും ഞാൻ പേടിക്കുന്നു. എന്നിരുന്നാലും എന്റെ സഹോദരന്റെയും നിംഹാൻസിന്റെയും പുനരധിവാസ കേന്ദ്രത്തിന്റെയും പിന്തുണ ഉണ്ടാകുമെന്ന് എനിക്ക് ഉറപ്പാണ്.\nആകെക്കൂടി, മാനസികരോഗം ഉണ്ടാക്കിയ അനുഭവങ്ങളും അത് തരണം ചെയ്യാൻ നടത്തിയ ശ്രമങ്ങളും ഒരു പുതിയ വ്യക്തിയായി മാറുവാൻ എന്നെ സഹായിച്ചു.\nവൈറ്റ് സ്വാൻ ഫൗണ്ടേഷനോട് പറഞ്ഞ് പ്രകാരം തയ്യാറാക്കിയത്. പ്രത്യേക അഭ്യർത്ഥന പ്രകാരം പേരുവിവരങ്ങൾ രഹസ്യമാക്കി വെച്ചിരിക്കുന്നു.


Strike against delayed activities of Kannur corporation | കണ്ണൂർ കോർപ്പറേഷനിലെ വികസന മുരടിപ്പിനെതിരെ പ്രതിപക്ഷം: സത്യാഗ്രഹ സമരത്തിന് നീക്കം.. - Malayalam Oneindia\n8 min ago കൊവിഡ്; കേരളത്തിൽ ഇനി റാപിഡ് ടെസ്റ്റ്!! എന്താണ് റാപിഡ് ടെസ്റ്റ്? എങ്ങനെ? അറിയാം\n22 min ago വി മുരളീധരന് ഒരുകോടി രൂപയും ഒരു മാസത്തെ ശമ്പളവും കൈമാറി; അതിജീവിച്ചേ മതിയാകൂ\n40 min ago 'ഇത് അടിയന്തരാവസ്ഥ കാലമല്ലെന്ന് യതീഷ് ചന്ദ്രയ്ക്ക് മുഖ്യമന്ത്രി പറഞ്ഞു കൊടുക്കണം'; രൂക്ഷ വിമർശനം\nUpdated: Thu, Feb 13, 2020, 15:34 [IST]\nകണ്ണൂർ: വികസന പ്രവർത്തനങ്ങൾ നടത്തുന്നതിൽ ഒരു പഞ്ചായത്തിനു ചെയ്യാനാവുന്നതുപോലും ചെയ്യാത്തകണ്ണൂർ കോർപ്പറേഷനെതിരെ പ്രതിപക്ഷം രംഗത്ത്. വികസന മുരടിപ്പിനും ഭരണാധികാരികളുടെ നിയമ വിരുദ്ധ നിലപാടുകൾക്കുമെതിരെ പ്രതിപക്ഷ കൗൺസിലർമാരും എൽഡിഎഫ് നേതാക്കളും കോർപറേഷൻ ഓഫീസിനുമുന്നിൽ സത്യാഗ്രഹം നടത്തും.\nപ്രതിപക്ഷത്തോട് ജനാധിപത്യ മര്യാദ കാണിക്കാൻ പോലും ഭരണപക്ഷം തയാറാവുന്നില്ലെന്ന് സിപിഎം ജില്ല സെക്രട്ടേറിയറ്റംഗം എൻ ചന്ദ്രൻ കുറ്റപ്പെടുത്തി. ഭരണത്തിലേറിയ ശേഷം എൽഡിഎഫ് ഭരണസമിതി ആരംഭിച്ചതോ പൂർത്തീകരിച്ചതോ ആയ പദ്ധതികളാണ് യുഡിഎഫ് ഭരണസമിതി കൊട്ടിഘോഷിച്ച് ഉദ്ഘാടനം നടത്തുന്നത്. സർക്കാർ, എംഎൽഎ ഫണ്ടുകളുപയോഗിച്ച് നിർദേശിക്കപ്പെട്ട പ്രവർത്തികൾ സമയബന്ധിതമായി നടപ്പാക്കാൻ ശ്രമിക്കുന്നില്ല.\nആറ്റടപ്പയിലെ ഗ്രാമീണ കുടുംബാരോഗ്യ കേന്ദ്രത്തിൽ ഡയാലിസിസ് മെഷീൻ സ്ഥാപിച്ച് മാസങ്ങളായെങ്കിലും സ്റ്റാഫിനെ നിയമിച്ച് പ്രവർത്തനമാരംഭിച്ചില്ല. മാളികപ്പറമ്പ് കുടിവെള്ള പദ്ധതിക്ക് ടാങ്ക് നിർമിക്കാൻ എംഎൽഎ ഫണ്ടിൽനിന്ന് 45 ലക്ഷം രൂപ അനുവദിച്ചെങ്കിലും പ്രവൃത്തി എങ്ങുമെത്തിയില്ല. പഴയ ബസ് സ്റ്റാൻഡിൽ ഓട്ടോ സ്റ്റാൻഡ് നിർമിക്കാൻ 30ലക്ഷം അനുവദിച്ചതിനും ഇതായിരുന്നു അവസ്ഥ. കുടുംബശ്രീ സംവിധാനത്തെ തകർക്കാനും ശ്രമം നടക്കുന്നുണ്ട്. കൗണ്‍സിലിലോ സ്റ്റാൻഡിങ് കമ്മിറ്റിയിലോ അറിയിക്കാതെ കോർപ്പറേഷന്റെ ഫണ്ട് നിലവിലുള്ള ബാങ്കിൽനിന്ന് മാറ്റി പള്ളിക്കുന്ന് ബാങ്കിൽ നിക്ഷേപിച്ചിരുന്നു.\nഈ കാര്യങ്ങൾ ചൂണ്ടിക്കാട്ടി മേയർക്ക് നിവേദനം നൽകിയെങ്കിലും റബ്ബർ സ്റ്റാമ്പ് കണക്കെയാണ് അവരുടെ പ്രവർത്തനമെന്നും ഡെപ്യൂട്ടി മേയറും മറ്റു ചിലരുമാണ് മര്യാദ ലംഘിച്ചുള്ളനടപടി സ്വീകരിക്കുന്നതെന്നും എൽഡിഎഫ് നേതാക്കൾ കുറ്റപ്പെടുത്തി. ഇതിനെതിരെ വ്യാഴാഴ്ച രാവിലെ 10 മുതൽ കോർപറേഷൻ ഓഫിസിനു മുന്നിൽ സത്യഗ്രഹമിരിക്കും. സിപിഎം ജില്ല സെക്രട്ടറി എം.വി. ജയരാജൻ ഉദ്ഘാടനംചെയ്യും.\nkannur cpm കണ്ണൂര് സിപിഎം സത്യാഗ്രഹം opposition പ്രതിപക്ഷം politics\nStrike against delayed activities of Kannur corporation


രുചിയുള്ള ഇ- സിഗരറ്റുകള് നിരോധിക്കുന്ന നയത്തിന് അന്തിമരൂപം നല്‍കി ട്രംപ് ഭരണകൂടം - :: Garshom :: ‹ :: Garshom ::\nസ്വന്തം ലേഖകന്Friday, January 3, 2020 12:57 pm\nവാഷിംങ്ടണ്: യുഎസില് അനധികൃതമായി വില്‍പന നടത്തുന്ന കൂട് രൂപത്തിലുള്ള രുചിയുള്ള ഇ- സിഗരറ്റുകള് നിരോധിക്കുന്ന നയത്തിന് അന്തിമരൂപം നല്‍കിയതായി ട്രംപ് ഭരണകൂടം. കൗമാരക്കാര്‍ക്കിടയില് ഇ- സിഗരറ്റിന്റെ ഉപയോഗം കൂടിവരുന്നതിനെ തുടര്‍ന്നാണ് നിരോധനം കൊണ്ടുവരാന് അധികൃതര് തീരുമാനിച്ചത്. അതേസമയം മെന്തോള്, പുകയിലെ എന്നിവ അടങ്ങിയ ഇ-സിഗരറ്റുകള്‍ക്ക് നിരോധനം ബാധകമല്ല.\nജുലൂല് ലാബ്സ് ഐഎന്‍സിയുടെ ഇ-സിഗരറ്റുകള്‍ക്കും നിയന്ത്രണമുണ്ട്. കൂടില് ദ്രവീകൃത നിക്കോട്ടിന് നിറച്ചതാണ് ഇത്തരം ഇ സിഗരറ്റുകള്. ഒരു മാസത്തിനുള്ളില് ഇത്തരം സിഗരരറ്റുകളുടെ ഉത്പാദനവും വിപണനവും പൂര്‍ണമായി നിര്‍ത്തണമെന്ന് യുഎസ് ആരോഗ്യ- മാനുഷിക മന്ത്രാലയം കമ്പനികളോട് നിര്‍ദ്ദേശിച്ചു.


കലാലയങ്ങളില് പെരുമാറ്റച്ചട്ടം കൊണ്ടുവരണം- ഗവര്‍ണര് | Governor P Sadasivam\nതിരുവനന്തപുരം: കലാലയങ്ങളില് പെരുമാറ്റച്ചട്ടം കൊണ്ടുവരണമെന്ന് ഗവര്‍ണര് ജസ്റ്റിസ് പി സദാശിവം. പ്രഥമപരിഗണന നല്‍കേണ്ടത് വിദ്യാര്‍ഥി സമൂഹത്തിന്റെ വളര്‍ച്ചയ്ക്കായിരിക്കണം. നിലവാരമുള്ള വിദ്യാഭ്യാസത്തിന് ക്യാമ്പസുകളില് സമാധാനം വേണമെന്നും അദ്ദേഹം പറഞ്ഞു.\nക്യാമ്പസുകളില് സമാധാനം പുനഃസ്ഥാപിക്കണം. സമാധാനം പുനഃസ്ഥാപിക്കാന് രാഷ്ട്രീയ പാര്‍ട്ടികളും വിദ്യാര്‍ഥികളും ചര്‍ച്ച നടത്തണം. ക്യാമ്പസുകളില് ക്രമസമാധാനം തകര്‍ക്കുന്ന ശക്തികളെ പുറത്തുനിര്‍ത്തണമെന്നും ഗവര്‍ണര് പറഞ്ഞു.\nയൂണിവേഴ്‌സിറ്റി കോളേജിലെ സംഭവങ്ങളില് ഗവര്‍ണര് പി. സദാശിവം കഴിഞ്ഞദിവസം ഇടപെട്ടിരുന്നു. വിഷയത്തില് കേരള സര്‍വകലാശാല വൈസ് ചാന്‍സലറോട് അദ്ദേഹം നേരിട്ട് വിശദീകരണം തേടുകയും ചെയ്തു. ഇതിനുപിന്നാലെയാണ് കലാലയങ്ങളില് പെരുമാറ്റച്ചട്ടം കൊണ്ടുവരണമെന്ന് ഗവര്‍ണര് ആവശ്യപ്പെട്ടിരിക്കുന്നത്.\nContent Highlights: governor p sadasivam says code of conduct should be impose in campuses\nThiruvananthapuram: Governor P. Sathasivam opined thatacode of conduct should be ..\nറിപ്പബ്ലിക് ദിനാഘോഷ നിറവില് കേരളവും, പ്രധാനമന്ത്രിക്കും മുഖ്യമന്ത്രിക്കും ഗവര്‍ണറുടെ പ്രശംസ


ചൈനയുടെ പിന്‍മാറ്റം 'അപകടകരം' ഏത് സാഹചര്യവും നേരിടാന് ഇന്ത്യ | Malayalam News\nചൈനയുടെ പിന്‍മാറ്റം 'അപകടകരം' ഏത് സാഹചര്യവും നേരിടാന് ഇന്ത്യ\nശ്രീനഗര്-ഇന്ത്യാ-ചൈന അതിര്‍ത്തിയിലുടനീളം ഡ്രോണ്, യുദ്ധവിമാനങ്ങള്, ഹെലികോപ്റ്ററുകള് എന്നിവ ഉപയോഗിച്ച് ഇന്ത്യന് സേന, രാപ്പകല് നിരീക്ഷണം തുടരുകയാണ്. രാത്രിക്കാഴ്ചയ്ക്കുള്ള അത്യാധുനിക സംവിധാനങ്ങള് സജ്ജമാക്കിയ അപ്പാച്ചി ഹെലികോപ്റ്ററുകളും അതിര്‍ത്തിയില് നിരീക്ഷണപ്പറക്കല് നടത്തുന്നുണ്ട്. മിഗ് 29 യുദ്ധ വിമാനങ്ങളും രാത്രിനിരീക്ഷണത്തിനു ഉപയോഗിക്കുന്നുണ്ട്.\nചൈനയുമായുള്ള ബന്ധത്തില്, 'ജൂലൈ' ഇന്ത്യക്ക് ഏറെ നിര്‍ണ്ണായകമായ മാസമാണ്. 1962 ജൂലൈ 14ന് ആണ് ചൈനീസ് സേന ആദ്യമായി, ഇന്ത്യന് അതിര്‍ത്തിയില് നിന്നും പിന്മാറിയിരുന്നത്. 200 വാരവരെയായിരുന്നു പിന്മാറ്റം. ഇതേപോലെ 58 വര്‍ഷങ്ങള്‍ക്കിപ്പുറം, 2020 ജൂലൈ 6നാണ് അവര് വീണ്ടും പിന്‍മാറിയിരിക്കുന്നത്. രണ്ട് പിന്‍മാറ്റവും ഗല്‍വാനിലാണ് നടന്നിരിക്കുന്നത്.\nചൈനയുടെ ഈ പിന്‍മാറ്റം, രണ്ടടി മുന്നോട്ട് വയ്ക്കുന്നതിന്റെ മുന്നോടിയാണെന്ന് സംശയിക്കേണ്ടയിരിക്കുന്നു. ചരിത്രം നല്‍കുന്ന മുന്നറിയിപ്പുകളും അതുതന്നെയാണ്. 1962 ല് ഗല്‍വാനില് നിന്നും ചൈനീസ് സേന പിന്‍മാറിയെന്ന വാര്‍ത്ത വന്നതിന് പിന്നാലെ, കൃത്യം 97 ദിവസം കഴിഞ്ഞപ്പോയാണ് ചൈന ഇന്ത്യക്കെതിരെ ആക്രമണം അഴിച്ചു വിട്ടിരുന്നത്.\n1962 ഒക്ടോബര് 20നായിരുന്നു ഇന്ത്യ-ചൈന യുദ്ധത്തിന്റെ തുടക്കം. ഇന്ത്യയുടെ നേരെ വമ്പന് ആക്രമണത്തിനു ചൈന പദ്ധതിയിടുന്നതായി, ഒക്ടോബര് 18നുതന്നെ റിപ്പോര്‍ട്ടുകള് വന്നിരുന്നു. സിക്കിമിലും ഭൂട്ടാനിലും വടക്കു കഴിക്കന് പ്രദേശങ്ങളിലും, ഒരേസമയം കടന്നുകയറുന്നതിന് ചൈനീസ് സൈന്യം തയാറാകുന്നുവെന്നായിരുന്നു ഇന്റലിജന്‍സ് റിപ്പോര്‍ട്ട്. ആയുധസാമഗ്രികള് സംഭരിക്കുന്നതിനായി ചൈനീസ് സേന, അതിര്‍ത്തി പ്രദേശത്തിനു സമീപത്തെ സന്യാസിമഠങ്ങളെല്ലാം പിടിച്ചെടുക്കുകയുണ്ടായി. അരുണാചല് പ്രദേശ് അതിര്‍ത്തിയിലെ മക്മഹോന് രേഖയോടു ചേര്‍ന്നും, സൈനിക സംഘങ്ങള് നീങ്ങിക്കൊണ്ടിരുന്നു.\nഭൂട്ടാന് അതിര്‍ത്തിയിലും സിക്കിം അതിര്‍ത്തിയിലും ചൈന, മറ്റൊരു ഡിവിഷന് സൈന്യത്തെ നിര്‍ത്തുകയും ചെയ്യുകയുണ്ടായി. ഇതിനിടെ, ടിബറ്റിലെ അതിര്‍ത്തി പട്ടണങ്ങളില്‍നിന്ന് ചൈനീസ് പൗരന്മാരെ സൈന്യം മാറ്റുകയും ചെയ്തിരുന്നു. അവിടങ്ങളിലെല്ലാം ചൈനീസ് സൈന്യമാണ് താവളമടിച്ചിരുന്നത്. ചൈനയുടെ ഈ 'ചതിയുടെ' ഓര്‍മകള് മനസ്സിലുള്ളതിനാലാണിപ്പോള്, ഇന്ത്യ ജാഗ്രതയോടെ നിലവില് കാര്യങ്ങളെ നോക്കിക്കാണുന്നത്.'പഴയ ആക്ഷന്' , പുതിയ സാഹചര്യത്തില് തള്ളിക്കളയാന് കഴിയില്ലന്നാണ്, ഉന്നത സൈനിക ഉദ്യോഗസ്ഥരും ചൂണ്ടിക്കാട്ടുന്നത്.\nInternational india china army border


win win lottery 2019 results: W 538 Lottery Winner WF 598487: വിന് വിന് ലോട്ടറി ഫലം പ്രഖ്യാപിച്ചു; ഒന്നാം സമ്മാനം 65 ലക്ഷം - check here kerala win win lottery w 538 results winner gets 65 lakhs prize money | Samayam Malayalam\ncheck here kerala win win lottery w 538 results winner gets 65 lakhs prize money\nW 538 Lottery Winner WF 598487: വിന് വിന് ലോട്ടറി ഫലം പ്രഖ്യാപിച്ചു; ഒന്നാം സമ്മാനം 65 ലക്ഷം\nSamayam Malayalam | Updated: 11 Nov 2019, 04:08:00 PM\nകേരള സംസ്ഥാന ഭാഗ്യക്കുറി വകുപ്പ് തിങ്കളാഴ്ച നറുക്കെടുക്കുന്ന ലോട്ടറിയാണ് വിന് വിന്. ഭാഗ്യക്കുറി വകുപ്പിന്റെ ഔദ്യോഗിക വെബ്‌സൈറ്റുകളില് ഫലം ലഭ്യമാകും. ലോട്ടറിയുടെ വിശദമായ ഫലം അറിയാം.\nഒന്നാം സമ്മാനമായ 65 ലക്ഷം രൂപ WF 598487 എന്ന ടിക്കറ്റിന് ലഭിച്ചു\nരണ്ടാം സമ്മാനമായ 10 ലക്ഷം രൂപ WC 178060 എന്ന ടിക്കറ്റിന് ലഭിച്ചു\nതിരുവനന്തപുരം: കേരള സംസ്ഥാന ഭാഗ്യക്കുറി വകുപ്പ് വിന് വിന് W 538 ലോട്ടറി ഫലം പ്രസിദ്ധീകരിച്ചു. ഇന്ന് മൂന്ന് മണിക്കാണ് നറുക്കെടുപ്പ് നടന്നത്.\nAlso Read: ശിവസേന-എൻസിപി സഖ്യത്തെ കോൺഗ്രസ് പുറത്തുനിന്ന് പിന്തുണയ്ക്കുമെന്ന് സൂചന; ബിജെപിക്കെതിരെ വീണ്ടും സഞ്ജയ് റാവത്ത്\nഎല്ലാ തിങ്കളാഴ്ചയും നറുക്കെടുക്കുന്ന വിന് വിന് ലോട്ടറി ടിക്കറ്റിന്റെ വില 30 രൂപയാണ്. 65 ലക്ഷം രൂപയാണ് ഒന്നാം സമ്മാനം.\nവിന് വിന് ലോട്ടറിയുടെ സമ്മാനം 5000 രൂപയില് താഴെയാണെങ്കില് കേരളത്തിലുള്ള ഏത് ലോട്ടറിക്കടയില് നിന്നും തുക കരസ്ഥമാക്കാം. 5000 രൂപയില് കൂടുതലാണെങ്കില് ടിക്കറ്റും ഐഡി പ്രൂഫും സര്‍ക്കാര് ലോട്ടറി ഓഫീസിലോ ബാങ്കിലോ ഏല്‍പ്പിക്കണം.\nAlso Read: ബഷീർ മരിച്ചത് ശ്രീറാമിന്‍റെ അശ്രദ്ധമായ ഡ്രൈവിങ്ങ് മൂലമുണ്ടായ അപകടത്തിൽ; മദ്യപിച്ചിരുന്നോ എന്ന ചോദ്യത്തിന് ഉത്തരമില്ലാതെ മന്ത്രി\nജോലിയ്ക്ക് ശേഷം ഇനി അല്‍പം ഉല്ലസിക്കാം; പബ്ബുകള് പരിഗണനയിലെന്ന് മുഖ്യമന്ത്രി ആര്‍ട്ടിക്കിള് ഷോ\nWeb Title : check here kerala win win lottery w 538 results winner gets 65 lakhs prize money


തത്തംപള്ളിയില് കൗതുകമായി കപില പശുവെത്തി\nSun Feb 17 2019 15:23:41 GMT+0530 (IST)\nആലപ്പുഴ: അപൂര്‍വ ഇനത്തില്‍പ്പെട്ട കപില പശു തത്തംപള്ളിയിലും. പശുവളര്‍ത്തലില് താല്‍പര്യമുള്ള അഡ്വ. ജോഷി ജേക്കബും ഭാര്യ ഡോ. ബിച്ചു എക്‌സ്മലയിലുമാണ് ആലപ്പുഴ തത്തംപള്ളിയില് കപില ഇനം പശുവിനെ വാങ്ങി വളര്‍ത്തല് തുടങ്ങിയത്. ഇന്ത്യന് തനതു വര്‍ഗമായ പശുവിന് ശരാശരി നൂറു സെന്റിമീറ്റര് മാത്രം ഉയരമാണുള്ളത്. പുല്ലും വെള്ളവുമാണ് ഭക്ഷണം. പശു പരിപാലനം പൂര്‍ണമായും പ്രകൃതിയോടിണങ്ങിയാണ്. കേരളത്തില് കാസര്‍കോട് തീര പ്രദേശങ്ങളിലും, കര്‍ണാടകയിലും കണ്ടുവരുന്ന കാസര്‍കോട് കുള്ളന് പശുക്കളില് നിന്ന് അപൂര്‍വ ലക്ഷണങ്ങളോടെ ഉണ്ടാകുന്ന ഒന്നാണ് ആശ്രമ പശുക്കള് എന്നറിയപ്പെടുന്ന കപില പശുക്കള്.\nപണ്ട് ക്ഷേത്രങ്ങളില് മാത്രം വളര്‍ത്തിയിരുന്ന ഇവയെ ദൈവികമായിട്ടാണ് ചിലര് കരുതുന്നത്. സപ്തര്‍ഷികളില്‍പ്പെട്ട കപില മഹര്‍ഷിയുടെ കമണ്ഡലുവിലെ പാല് യാഗവേളയില് അസുരന്മാര് തട്ടിത്തെറിപ്പിച്ചപ്പോള് മഹാമുനി ദിവ്യശക്തിയാല് സൃഷ്ടിച്ച പശുവാണ് കപില എന്നതാണ് ഐതിഹ്യം. കപിലയിനത്തില്‍പ്പെട്ട പശുക്കളുടെ വയറിനുള്ളില് അപൂര്‍വ ഔഷധഗുണമുള്ളതും സുഗന്ധപൂരിതവുമായ ഗോരോചനം ശേഖരിച്ചുവയ്ക്കുന്നുണ്ടെന്ന് മൃഗസംരക്ഷണമേഖലയിലെ വിദഗ്ദര് പറയുന്നുണ്ട്. ആരോഗ്യമുള്ള അപൂര്‍വ്വ ഇനം നാടന് പശുക്കളുടെ പിത്ത സഞ്ചിയില് കാണപ്പെടുന്ന കല്ലാണ് ഗോരോചനം എന്നറിയപ്പെടുന്നത്. ഇവയുടെ പാലിലും ഗോരോചനം അടങ്ങിയിട്ടുണ്ട് .പാലിന് കാസര്‍കോഡു ഡ്വാര്‍ഫിനേക്കാള് ഔഷധമൂല്യമുണ്ട്.\nഇവയുടെ പാലില് സ്വര്‍ണക്ഷാരം കലര്‍ന്നിട്ടുണ്ടെന്നു ഭാരതീയ ചികില്‍സാ വിദഗ്ധരും പറയുന്നു. പാലും പാലുല്‍പന്നങ്ങളും സ്വര്‍ണവര്‍ണമാണെന്നതാണ് ഇതിന്റെ പ്രത്യേകത. കപിലയുടെ പാലില് നിന്നുമുള്ള വെണ്ണ, നെയ്യ്, പാല്‍ക്കട്ടി എന്നിവ്ക്കും സ്വര്‍ണനിറമാണ്. ഈ പശുവിന്റെ പാല് സ്ഥിരമായി കുടിക്കുന്നത് രോഗപ്രതിരോധ ശേഷി നേടാന് സഹായിക്കും. കപിലയുടെ മൂത്രം ശുദ്ധീകരിച്ച് തയ്യാറാക്കുന്ന ഗോഅര്‍ക്ക ആസ്ത്മ, പ്രമേഹം, അര്‍ശസ്, മൂത്രാശയ രോഗങ്ങള്, വന്ധ്യത, ചര്‍മ്മ രോഗങ്ങള്, രക്തസമ്മര്‍ദം തുടങ്ങിയ ഒട്ടേറെ രോഗ ചികില്‍സക്കും ഉപയോഗിച്ചു വരുന്നുണ്ട്.


കുടിവെള്ളം മോഷണം പോയി; പരാതിയുമായി നാസിക്കിലെ വീട്ടുടമ പോലീസിൽ | Maharashtra\nകുടിവെള്ളം മോഷണം പോയി; പരാതിയുമായി നാസിക്കിലെ വീട്ടുടമ പോലീസിൽ\nഅഹിരേയുടെ പരാതി സ്വീകരിച്ച് അന്വേഷണം തുടങ്ങിയതായി പോലീസ് ഇൻസ്പെക്ടർ സുരേഷ് കുമാർ ധൂസർ പറഞ്ഞു. വാഗ്ദർഡി അണക്കെട്ടിൽ ജലനിരപ്പ് കുറഞ്ഞതിനാൽ മൻമാഡ് പട്ടണത്തിൽ ജലവിതരണത്തിന്റെ താളംതെറ്റിയിട്ടുണ്ട്.\nമുംബൈ: വീട്ടിൽ സൂക്ഷിച്ച കുടിവെള്ളം മോഷണം പോയെന്ന് കാണിച്ച് പോലീസിൽ പരാതി. മഹാരാഷ്ട്രയിൽ വരൾച്ചയുടെ പിടിയിലായ നാസിക്കിലാണ് സംഭവം. നാസിക്കിലെ മൻമാഡ് പട്ടണത്തിൽ ശ്രാവസ്തി നഗറിൽ താമസിക്കുന്ന വിലാസ് അഹിരേയ്ക്കാണ് കുടിവെള്ളം നഷ്ടമായത്. ജലക്ഷാമം മുൻകൂട്ടി കണ്ട് വീട്ടിലെ ടെറസിൽ രണ്ടു ടാങ്കുകളിലായി 500 ലിറ്റർ വെള്ളം സൂക്ഷിച്ചുവെച്ചിരുന്നതായി അഹിരേ പറയുന്നു. കഴിഞ്ഞ ദിവസം നോക്കിയപ്പോൾ ടാങ്കിൽ കുറച്ചു വെള്ളമേ കണ്ടുള്ളൂ. 300 ലിറ്ററോളം ആരോ മോഷ്ടിച്ചു.\nഅഹിരേയുടെ പരാതി സ്വീകരിച്ച് അന്വേഷണം തുടങ്ങിയതായി പോലീസ് ഇൻസ്പെക്ടർ സുരേഷ് കുമാർ ധൂസർ പറഞ്ഞു. വാഗ്ദർഡി അണക്കെട്ടിൽ ജലനിരപ്പ് കുറഞ്ഞതിനാൽ മൻമാഡ് പട്ടണത്തിൽ ജലവിതരണത്തിന്റെ താളംതെറ്റിയിട്ടുണ്ട്. കഴിഞ്ഞവർഷം മഴ തീരേ കുറഞ്ഞതാണ് ജലവിതാനം താഴാൻ കാരണമെന്ന് തദ്ദേശ ഭരണകൂടം പറയുന്നു.\nവേനൽ കടുത്തതോടെ മഹാരാഷ്ട്രയിലെ മിക്ക ഗ്രാമങ്ങളും രൂക്ഷമായ വരൾച്ചയിലേക്ക് നീങ്ങുകയാണ്. മറാത്ത്‌വാഡയിലാണ് മുമ്പ് വരൾച്ച രൂക്ഷമാകാറുള്ളത്. ഇത്തവണ വേനൽമഴ കുറഞ്ഞതാണ് പ്രശ്നം ഇത്ര രൂക്ഷമാകാൻ കാരണം. സംസ്ഥാനത്ത് അണക്കെട്ടുകളിൽ വെള്ളത്തിന്റെ തോത് നന്നേ കുറഞ്ഞിട്ടുണ്ട്. ചില അണക്കെട്ടുകൾ വറ്റി. വെള്ളമുള്ളവയിൽതന്നെ സംഭരണശേഷിയുടെ നാലു ശതമാനം മുതൽ 20 ശതമാനം വരെയേ ഉള്ളൂ. വരൾച്ച രൂക്ഷമാകാനുള്ള സാധ്യത കണക്കിലെടുത്ത് ജില്ലാ രക്ഷാധികാരികളായ മന്ത്രിമാരും ജില്ലകളെ പ്രതിനിധാനം ചെയ്യുന്ന സെക്രട്ടറിമാരും അതതിടങ്ങളിൽ പര്യടനം നടത്തി വിവരങ്ങൾ ശേഖരിച്ചു തുടങ്ങി.\nഭക്ഷണവും വെള്ളവും നൽകി സംരക്ഷിക്കാൻ മറാത്ത്‌വാഡയിൽ കന്നുകാലിക്യാമ്പുകൾ തുറന്നുകഴിഞ്ഞു. കൂടുതൽ കന്നുകാലി സംരക്ഷണകേന്ദ്രങ്ങൾ തുടങ്ങാൻ മുഖ്യമന്ത്രി ദേവേന്ദ്ര ഫഡ്‌നവിസ് നിർദേശവും നൽകി. 8.5 ലക്ഷം കാലികൾ ക്യാമ്പുകളിൽ കഴിയുന്നുണ്ടെന്നാണ് ഇതുവരെയുള്ള കണക്ക്.\nവരൾച്ച നേരിടുന്നതിന് സംസ്ഥാനത്തിന് കേന്ദ്രം 2,160 കോടി രൂപ കഴിഞ്ഞയാഴ്ച അനുവദിച്ചിരുന്നു. നേരത്തേ അനുവദിച്ച 4,248 കോടി രൂപയ്ക്ക് പുറമേയാണിത്.\ncontent highlights: Man alleges water theft in scarcity-hit Maharashtra town\nമുംബൈ: കോവിഡിനോട് പോരാടി ജീവിതത്തിലേക്ക് തിരിച്ചുവന്നിരിക്കയാണ് 106 വയസ്സുള്ള ..\nകോവിഡ്: മഹാരാഷ്ട്രയില് 17,066 പുതിയ രോഗികള്; 24 മണിക്കൂറിനിടെ 257 മരണം\nമഹാരാഷ്ട്രയെ അവഹേളിക്കാൻ ശ്രമമെന്ന് ഉദ്ധവ്\nകോവിഡ് 19: മഹാരാഷ്ട്രയിലെ സ്ഥിതിഗതികള് ഇനിയും സങ്കീര്‍ണമായേക്കുമെന്ന് മുഖ്യമന്ത്രി\nമഹാരാഷ്ട്രയില് 12,608 പേര്‍ക്ക് കോവിഡ് സ്ഥിരീകരിച്ചു; കര്‍ണാടകയില് 7,908 പുതിയ രോഗികള്\nകാർഷികബില്ലുകൾ രാഷ്ട്രീയായുധമാകും; ആദ്യ പരീക്ഷണം ബിഹാറിൽ


മഞ്ജുവിന്റെ അഭിമുഖം: ദിലീപ്- കാവ്യ ദമ്പതികളെ അവഗണിച്ചും 2017ല് വിവാഹമെന്ന ഗോസിപ്പിനെ തള്ളിയും\nSat Dec 15 2018 13:38:29 GMT+0530 (IST)\nNarada Desk| Updated On: 2017-01-04 13:00:41.0 | Location :\nവിവാഹമോചനം പോലെ നിര്‍ണ്ണായകമായ ഒരു നിമിഷമാണ് മഞ്ജുവാര്യരെ സംബന്ധിച്ച് കാവ്യാ- ദിലീപ് വിവാഹമെന്ന് കരുതുന്നവരുണ്ട്. ആ വിവാഹത്തിനു ശേഷം മഞ്ജുവാര്യര് ദീര്‍ഘമായ ഒരു അഭിമുഖം നല്‍കിയിരിക്കുന്നു.\nകൊച്ചി: ദീലീപ് കാവ്യ വിവാഹത്തെക്കുറിച്ചു പരാമര്‍ശങ്ങളൊന്നുമില്ലാതെ മഞ്ജു വാര്യരുടെ അഭിമുഖം. ഏറെ കൊട്ടിഘോഷിച്ച താര വിവാഹത്തിനു ശേഷം മഞ്ജു വാര്യരുടെ ആദ്യ അഭിമുഖമായിരുന്നു ജനുവരി ലക്കം ഗൃഹലക്ഷ്മി പ്രസിദ്ധീകരിച്ചത്.\nഎന്നാല് താന് സന്തോഷവതിയാണെന്നും തന്റെയുള്ളില് എനര്‍ജിയുണ്ടെന്നും മറ്റുളളവര്‍ക്കു വേണ്ടി ജീവിക്കുകയാണെന്നുമുള്ള ഫീലിലായിരുന്നു മഞ്ജുവിന്റെ ഉത്തരങ്ങള്. വിവാദ വിഷയങ്ങളെക്കുറിച്ചു ചോദ്യ കര്‍ത്താവും മൗനം പാലിച്ചു.\nമഞ്ജു താമസിക്കുന്ന തൃശൂര് ജില്ലയിലെ പുള്ളെന്ന ഗ്രാമത്തെക്കുറിച്ചും അവിടുത്തെ ക്ഷേത്രത്തെക്കുറിച്ചുമാണ് അനുഭവങ്ങളാണ് അഭിമുഖത്തിന്റെ ആദ്യ ഭാഗത്തുള്ളത്. പന്ത്രണ്ടു വിദ്യാര്‍ത്ഥിനികളുടെ നൃത്ത പഠനം ഏറ്റെടുക്കാനുണ്ടായ സാഹചര്യത്തെക്കുറിച്ചും മഞ്ജു സംസാരിക്കുന്നുണ്ട്. ഒരുപാടു ആളുകള് തന്നെ സ്‌നേഹക്കുന്നുവെന്നും ആവാലാതികളുമായി ഒരുപാടു സത്രീകള് തന്നെ കാണാന് വരുന്ന കാര്യവും മഞ്ജു പറയുന്നു.\nഷീ ടാക്‌സി, ടെറസിലെ ജൈവ പച്ചക്കറിക്കൃഷി എന്നിവയുടെ അംബാസിഡര് ആയതിന്റെ സന്തോഷവും മറച്ചുവെയ്ക്കുന്നില്ല. ഈ വര്‍ഷം ഇറങ്ങുന്ന സൈറ ബാനുവെന്ന ചിത്രമല്ലാതെ മറ്റു സിനിമ പ്രോജക്ടുകളില്ല. ചെയ്യുമ്പോള് നല്ല സിനിമ ചെയ്താല് മതി, തനിക്കു തന്നെയൊരു എക്‌സൈറ്റ്‌മെന്റു തോന്നുന്ന സബ്ജക്ട് മതിയെന്നും മനസിനു പൂര്‍ണ തൃപ്തിയില്ലെങ്കില് സിനിമ ചെയ്യാന് തനിക്കു തോന്നാറില്ലെന്നും മഞ്ജു പറയുന്നു.\nകേള്‍ക്കുന്നതില് ഭൂരിഭാഗവും ഫീമെയില് ഓറിയന്റഡ് റോളുകള്\nഇപ്പോള് തനിക്കു വരുന്നതില് 99 ശതമാനവും ഫീമെയില് ഓറിയന്റഡ് സബ്ജക്ടുകളാണ്. അങ്ങനെ കേള്‍ക്കുമ്പോള് തന്നെ ബോറടിക്കും. എല്ലാത്തിലും ഒരേ സ്വഭാവമുള്ള കഥകളാണ്. ഹൗ ഓള്‍ഡ് ആര് യു കഴിഞ്ഞപ്പോ അതേപോലെ കഥ കൊടുത്താല് ഞാന് അഭിനയിക്കും എന്നു വിചാരിച്ചവരുന്നവരുണ്ട്. അതുപോലൊരു കഥ പിന്നെ ചെയ്യാതിരിക്കാനാണ് ഞാന് ശ്രമിക്കുന്നത്.\nതിരിച്ചുവരവില് പ്രതീക്ഷിച്ച റിസല്‍ട്ട് ഉണ്ടാക്കിയില്ലല്ലോ\nഅങ്ങനെയൊരു റിസല്‍ട്ട് പ്രതീക്ഷിച്ചിട്ടില്ല ഞാന്. ഒന്നിലുമൊരു പ്രതീക്ഷകളൊ മുന്‍വിധിയോ ഇല്ല. അതുകൊണ്ടു തന്നെ നിരാശയുമില്ല. മുന്നോട്ടൊരു പ്ലാനിംഗുമില്ല. ഞാന് ഒരിക്കലും പ്ലാന് ചെയ്യാറില്ല. വരുന്നപോലെ വരട്ടയെന്നും മഞ്ജു പറയുന്നു.\nമഞ്ജു ആത്മഹത്യ ചെയ്യാനൊരുങ്ങിയെന്നും 2017 ല് വിവാഹം കഴിക്കുമെന്നുമൊക്കെ ഓണ്‍ലൈനില് വരുന്ന വാര്‍ത്തകള് പ്രതികരണം അര്‍ഹിക്കുന്നില്ലെന്നും മഞ്ജു പറയുന്നു.\n( കടപ്പാട് : ഗൃഹലക്ഷ്മി\nചിത്രം : ജിൻസണ് എബ്രഹാം)


ഫോക്സ്വാഗണ് വെന്റോ സ്പോര്‍ട്സ്\nവിപണിയിലുള്ള സെഡാന് വെന്റോവിന് സ്പോര്‍ട്സ് എഡിഷനുമായി ഫോക്സ്വാഗണ് വന്നിരിക്കുകയാണ്. എന്‍ജിനില് അഴിച്ചുപണികളില്ലാതെ പുറംമോടിയിലെ മാറ്റവുമായാണ് സ്പോര്‍ട്സ് എഡിഷന് എത്തിയിരിക്കുന്നത്. ഫോക്സ്വാഗണ് വാഹനങ്ങള്‍ക്ക് പൊതുവെ സ്പോര്‍ട്ടി ലുക്കാണ്. അത് കുറച്ചുകൂടി വര്‍ധിപ്പിക്കുന്ന വിധത്തിലാണ് വെന്റോ സ്പോര്‍ട്സ് എഡിഷന് നിരത്തിലെത്തുന്നത്.\nകാര്‍ബണ് ഫിനിഷ് മിററുകള്, കറുത്ത നിറം പൂശിയ മുകള്‍ത്തട്ട്, 16 ഇഞ്ച് പോര്‍ട്ടാഗൊ അലോയ് വീലുകള് എന്നിവയാണ് സ്പോര്‍ട്സ് എഡിഷന്റെ സവിശേഷതകൾ. മുന് ഫെന്‍ഡറുകളില് ക്രോമില് തീര്‍ത്ത സ്പോര്‍ട്ട് ബാഡ്ജിങ്ങുമുണ്ട്. മെച്ചപ്പെട്ട തുകലാണ് അകത്തെ ആകര്‍ഷണങ്ങളിലൊന്ന്. സ്റ്റിയറിങ് വീലിലും ഗിയര്‍ഷിഫ്റ്റിലും തുകല് കാണാം.\nസ്വിച്ചിലൂടെ മടക്കാവുന്ന വശങ്ങളിലെ കണ്ണാടികള്, റിവേഴ്സ് ക്യാമറയോടു കൂടിയ ടച്ച്‌സ്ക്രീന് ഇന്‍ഫോടെയ്ന്‍മെന്റ് സംവിധാനം, മിറര്‍ലിങ്ക് കണക്ടിവിറ്റി എന്നിവയുമുണ്ട്. രണ്ട് എയര്‍ബാഗുകള്, ഇ.എസ്.പി.യോടെയുള്ള എ.ബി.എസ്. എന്നിവയുമുണ്ടായിരിക്കും. വെന്റോയുടെ ഹൈലൈന് പതിപ്പിലുളള എല്.ഇ.ഡി ഡേ ടൈം റണ്ണിങ് ലൈറ്റുകളോടെയുള്ള എല്.ഇ.ഡി. ഹെഡ്ലാമ്ബുകള് ഇതിലും തുടരും. ഹൈലൈന്, ഹൈലൈന് പ്ലസ് വേരിയന്റുകളിലെ 1.2 ലിറ്റര് TSI പെട്രോള്, 1.5 ലിറ്റര് TDI ഡീസല് എന്‍ജിനുകളിലാണ് വെന്റോ സ്പോര്‍ട്സ് ലഭ്യമാകുക.


Home Gallery Results\nഅനന്തവും അജ്ഞാതവുമായ പ്രപഞ്ചപ്രതിഭാസങ്ങളെക്കുറിച്ചുള്ള മനുഷ്യന്റെ ജിജ്ഞാസയ്ക്ക് അവന്റെ പ്രാരംഭചിരത്രത്തോളം തന്നെ പഴക്കമുണ്ട്. കാലത്തിനും ദേശത്തിനും അതീതമായ പ്രപ‍ഞ്ച നിഗൂഢതകള് ഇന്നും അനാവരണം ചെയ്യപ്പെടാതെ കിടക്കുന്നുണ്ട്. സ്വന്തം അസ്തിത്വത്തെക്കുറിച്ചുള്ള അന്വേഷണവും മറ്റനേകകോടി നക്ഷത്രങ്ങളിലെ ജീവല്‍സാന്നിധ്യവും ഇന്നും ഒരു പ്രഹേളികയായി തുടരുന്നു.\nഅതിരുകളില്ലാത്ത നിഗൂഢതകളെക്കുറിച്ചുള്ള അന്വേഷണ ത്വരയാണ് എല്ലാ ശാസ്ത്രനേട്ടങ്ങളുടേയും അടിസ്ഥാനം. തലമുറകളിലൂടെ കൈമാറി ലഭിച്ച ഈ സുന്ദരഭൂമി പാരിസ്ഥിതികമായി കോട്ടങ്ങളൊന്നും വരുത്താതെ സുരക്ഷിതമായി, വരും തലമുറയ്ക്ക് ഏല്‍പ്പിക്കേണ്ട ഉത്തരവാദിത്വം നമുക്കോരോരുത്തര്‍ക്കും ഉണ്ട്. പ്രകൃതിയെ സംരക്ഷിച്ചുകൊണ്ടുള്ള മാനവപുരോഗതിയും, വിദ്യര്‍ത്ഥികളില് ശാസ്ത്ര അവബോധം വളര്‍ത്തുകയും ചെയ്യുകയെന്നതാണ് ശാസ്ത്രമേളകളുടെ ആത്യന്തികമായ ലക്ഷ്യം.\nമട്ടന്നൂര് ഉപജില്ലാ ശാസ്ത്ര സാമൂഹ്യശാസ്ത്ര, ഗണിത ശാസ്ത്ര, പ്രവൃത്തിപരിചയ, ഐ.ടി. മേള 2017 നവംബര് 1,2 ബുധന്, വ്യാഴം ദിവസങ്ങളിലായി മാലൂര് ജി.എച്ച്.എസ്.എസിലും പനമ്പറ്റ യു.പി. സ്കൂളിലുമായി നടത്തപ്പെടുന്നു. ഏവരുടെയും മഹനീയ സാനിധ്യവും സഹകരണവും പ്രതീക്ഷിച്ചു കൊള്ളുന്നു.\nഎ.ഇ.ഒ. മട്ടന്നൂര് ഉപജില്ല.\nജനറല് കണ്‍വീനര്, ജി.എച്ച്.എസ്.എസ്.മാലൂര്\nഒക്ടോബര് 31 ന് ചൊവ്വാഴ്ച\nരാവിലെ 10 മണിക്ക്\nജി. എച്ച്. എസ്.എസ്. മാലൂരില്\nനവംബര് 1 ന് ബുധനാഴ്ച\nപനമ്പറ്റ ന്യൂ യു.പി. സ്കൂളില്\nനവംബര്2ന് വ്യാഴാഴ്ച\nThis website is developed by Sunil Kariyatan,\nPRINCIPAL, G.H.S.S. Malur.


കേരള ബാങ്കിന് അംഗീകാരം |\nകേരള ബാങ്കിന് അംഗീകാരം\nWednesday, October 9, 2019 5:52 PM IST\nതിരുവനന്തപുരം: കേരള ബാങ്ക് രൂപീകരണത്തിനു റിസർവ് ബാങ്കിന്‍റെ അംഗീകാരം. ഇതോടെ സംസ്ഥാന സർക്കാരിന്‍റെ സ്വപ്ന പദ്ധതിയായ കേരള ബാങ്ക് നവംബർ ഒന്നിന് യാഥാർഥ്യമാകും. ഇതുസംബന്ധിച്ച ആർബിഐയിൽനിന്നുള്ള അനുമതി കത്ത് സർക്കാരിനു ലഭിച്ചു.\n13 ജില്ലാ ബാങ്കുകളും ഇതുസംബന്ധിച്ച പ്രമേയം പാസാക്കിയിരുന്നുവെങ്കിലും മലപ്പുറം ജില്ലാ സഹകരണ ബാങ്ക് ഇതിനെ എതിര്‍ത്തിരുന്നു. പ്രത്യേക ഓർഡിനൻസ് കൊണ്ടുവന്നാണ് സർക്കാർ ഇതിനെ മറികടന്നത്.


Bollywood director Hansel Mehta praised Fahad's performance\nമാലിക്: ഫഹദിന്‍റെ അഭിനയത്തെ പുകഴ്ത്തി ബോളിവുഡ് സംവിധായകൻ ഹൻസൽ മെഹ്ത\nമഹേഷ് നാരായണ് സംവിധാനം ചെയ്ത മലയാള ചിത്രം മാലിക്കില് ഫഹദ് ഫാസിലിന്‍റെ അഭിനയത്തെ പുകഴ്ത്തി ബോളിവുഡ് സംവിധായകൻ ഹൻസൽ മെഹ്ത. ഫഹദിന്റേത് നൈസർഗികാഭിനയമെന്ന് അദ്ദേഹം ഇൻസ്റ്റാഗ്രാമിൽ കുറിച്ചു. മാലിക് സിനിമയിലെ ഫഹദ് ഫാസിലിന്റെ സുലൈമാൻ അലി എന്ന കഥാപാത്രത്തിന്റെ ചിത്രവും അദ്ദേഹം ഇൻസ്റ്റാഗ്രാമിൽ പങ്കുവെച്ചിട്ടുണ്ട്.\n2013-ലെ മികച്ച സംവിധായകനുള്ള ദേശീയ ചലച്ചിത്ര അവാർഡ് ലഭിച്ച സംവിധായകനാണ് ഹൻസൽ മേത്ത. അദ്ദേഹത്തിന്റെ ഷാഹിദ് എന്ന സിനിമയ്ക്കാണ് അവാർഡ് ലഭിച്ചത്.\nമാലിക്കില് ഫഹദിന്‍റെ അഭിനയത്തെ പ്രശംസിച്ച് പല പ്രമുഖരും രംഗത്തെത്തിയിരുന്നു. മലയാള സിനിമയുടെ നവതരംഗത്തിലെ പ്രധാനിയെന്നാണ് ഫഹദ് ഫാസിലിനെ അന്തര്‍ദേശീയ മാധ്യമമായ 'അല്‍ജസീറ' വിശേഷിപ്പിച്ചത്.\nജൂലൈ 15നാണ് മാലിക് ആമസോണ് പ്രൈമില് റിലീസായത്. സിനിമക്ക് മികച്ച പ്രതികരണങ്ങളാണ് വന്നുകൊണ്ടിരിക്കുന്നത്. 2020 ഏപ്രില് മാസം റിലീസ് ചെയ്യാന് ഒരുങ്ങിയിരുന്ന മാലിക് കൊവിഡ് പ്രതിസന്ധി മൂലം 2021 മെയ് 13ലേക്ക് റിലീസ് മാറ്റിവെച്ചിരുന്നു.


ചക്കര പൊന്നൂസിന് എഫ‌്ബിയിൽ ജന്മദിനം | Weekend | Special | Deshabhimani | Sunday Jul 15, 2018\nചക്കര പൊന്നൂസിന് എഫ‌്ബിയിൽ ജന്മദിനം\nകൃഷ‌്ണ പൂജപ്പുര krishnapoojappura@gmail.comUpdated: Sunday Jul 15, 2018\nമുമ്പ‌് ഒരു വൈകുന്നേരം ഒരാവശ്യം പ്രമാണിച്ച‌് സുഹൃത്തിനെ കാണാൻ പോയി. അയാൾ വീടിന്റെ മുറ്റത്തുനിന്ന‌് സെൽഫി എടുക്കുകയാണ‌്. പക്ഷേ, ആകെ ഒരു വിചിത്രമായ രീതിയിലാണ‌്. ഇടതുകൈയിൽ മൊബൈൽ പിടിച്ചിട്ട‌് വലതുകൈ വലത്തേക്ക‌് നീട്ടിപ്പിടിച്ചിരിക്കുന്നു. എന്നെ കണ്ട‌് മൊബൈൽ എന്റെ കൈയിൽ തന്നിട്ട‌്‐ ‘‘താൻ നല്ല സൂപ്പറായിട്ട‌് എന്റെ രണ്ടുമൂന്ന‌് ഫോട്ടോ എടുത്തേ.’’ തുടർന്ന‌് പഴയപടി വലതുകൈ വലത്തേക്ക‌് നീട്ടിപ്പിടിച്ചിട്ട‌് ഒരു പോസ‌് കണ്ടാൽ ആരെയോ ചേർത്തുപിടിച്ചിരിക്കുകയാണെന്ന‌് തോന്നും. പിന്നീട‌് മുഖമൊന്ന‌് വലത്തേക്ക‌് തിരിച്ച‌് ചുണ്ടുകൾ ഒന്നു കൂട്ടിപ്പിടിച്ച‌് ഒരു പോസ‌്. ആരുടെയോ കവിളിൽ ഉമ്മ വയ‌്ക്കുമ്പോലെ. പിന്നെയതാ ഒന്നു കുനിഞ്ഞ‌് രണ്ടു കൈകളും താഴേക്ക‌്. എനിക്ക‌് ആകെ ടെൻഷനായി. രണ്ടുചുവട‌് പിന്നോട്ട‌് വച്ചു. മനുഷ്യന‌് എന്തെങ്കിലും സംഭവിക്കാൻ എത്ര നേരം വേണം. ഇന്നലെവരെ ഒരു കുഴപ്പവുമില്ലാതിരുന്ന ആളാണ‌്. ഒരാക്രമണമുണ്ടായാൽ ഏതുവഴി ഓടണമെന്നൊക്കെ ഒന്നു നോക്കിവച്ചു. എന്നിട്ട‌് ചോദിച്ചു.\n‘‘എന്തായിത‌്? എനിക്കൊന്നും മനസ്സിലാകുന്നില്ല’’. ആൾ ഒന്നു ചിരിച്ചു.\n‘‘നാളെ മദേഴ‌്സ‌് ഡേ അല്ലേ അതിന്റെ ഒരുക്കങ്ങളാ...’’\nഅമ്മയുമൊത്തുള്ള ഫോട്ടോകൾ ഫെയ‌്സ‌്ബുക്കിൽ പോസ‌്റ്റ‌് ചെയ്യാനാ...’’\n‘‘അതിന‌് അമ്മ എവിടെ?’’\n‘‘അതൊക്കെ ഞാൻ ഫോട്ടോഷോപ്പിൽ ക്രിയേറ്റ‌് ചെയ്യും. അമ്മയുടെ സിംഗിൾ ഫോട്ടോസുണ്ട‌്. അത‌് ഇപ്പോൾ ഞാനെടുക്കുന്ന ഫോട്ടോകളുമായി ബ്ലെൻഡ‌് ചെയ്യും. എന്റെ വേണ്ടപ്പെട്ട ഒരു പയ്യനുണ്ട‌്. കംപ്യൂട്ടർ എക‌്സ‌്പർട്ട‌്. ദാ കണ്ടോ. ഈ ഫോട്ടോയിൽ ഇവിടെ അമ്മയുടെ ഫോട്ടോ പേസ‌്റ്റ‌് ചെയ്യും. അമ്മയെ ചേർത്തുപിടിച്ചിരിക്കുന്നതായി തോന്നും. ദാ ഇതിൽ അമ്മയുടെ കവിളിൽ സ‌്നേഹചുംബനം കൊടുക്കുന്നു. ദാ ഇതിൽ ഈ ഭാഗത്ത‌് അമ്മയുടെ പിക‌്ചർ ചേർക്കും. അപ്പോൾ നോക്ക‌്, അമ്മയുടെ കാലിൽ തൊട്ട‌് തൊഴുകയാണെന്നല്ലേ തോന്നൂ... നോക്കിക്കോ മോനേ നാളത്തെ മദേഴ‌്സ‌് ഡേ ഞാൻ കലക്കും.’’\n‘‘അല്ല, അമ്മയുടെ ഫോട്ടോ ഫോട്ടോഷോപ്പിൽ എടുത്തൊട്ടിക്കാതെ യഥാർഥത്തിൽതന്നെ എടുത്തുകൂടേ’’\n‘‘അമ്മ ഇപ്പോൾ ചേട്ടന്മാരോടൊപ്പം കോയമ്പത്തൂരാ. അമ്മ ഇവിടെ എന്റെ കൂടെ ആയിരുന്നല്ലോ.’’\nഅടുത്ത ആറുമാസം ചേട്ടന്റെ കൂടെ ആയിരിക്കും. അതു കഴിഞ്ഞ് ഇളയ അനിയത്തിയുടെ കൂടെ. ഞങ്ങള് മൂന്നുപേരും കൂടി ഉണ്ടാക്കിയ ധാരണപ്പുറത്താ ഈ റൊട്ടെഷൻ. ചേട്ടനും അനിയത്തിക്കുമാണ് വസ‌്തു ഷെയർ ചെയ്തപ്പോ കുറച്ച് കൂടുതൽ പോയത്. എന്നിട്ട് അമ്മയെ നോക്കുന്ന സമയം വന്നപ്പോൾ അവർ നൈസായി ആ ഡ്യൂട്ടി എന്റെ തലയിൽ കെട്ടിവച്ചു. നമ്മളെ അങ്ങനെയങ്ങ് മണ്ടനാക്കാൻ പാടില്ലല്ലോന്ന് ഞാനും ഉറച്ചു. ഒരുവർഷം നോക്കി കഴിഞ്ഞപ്പോൾ ഞാൻ ചേട്ടനോട് പറഞ്ഞു, അമ്മയുടെ കാര്യത്തിൽ ഒരു തീരുമാനമുണ്ടാക്കണം എന്ന്.\nഅതുചെറിയ തർക്കത്തലേക്കൊക്കെ പോയി. അവസാനമാ ഇങ്ങനെ ഷെഡ്യൂൾ ഉണ്ടാക്കിയത്. അതുകൊണ്ട് ഞാനങ്ങോട്ട് ചെന്നാൽ ശരിയാവില്ല. മദേഴ്സ് ഡേ ആഘോഷിക്കാതെ പറ്റുകയുമില്ല. ചേട്ടനും ഇളയ അവളും കഴിഞ്ഞ പ്രാവശ്യം മദേഴ്സ് ഡേക്ക് കുറെ പോസ്റ്റുകളിട്ടു. ഇത്തവണ ഞാനവരെ കടത്തിവെട്ടും. താൻ ഇതിനൊരു ക്യാപ്ഷൻ പറഞ്ഞേ. ‘എന്റെ ദൈവമായ എന്റെ അമ്മയോടൊപ്പം’ അതെങ്ങനെ? ഞാനൊന്നു തിരുത്തി. ‘എന്റെ ഫെയ‌്സ്ബുക്ക് അമ്മയോടൊപ്പം’ അതല്ലേ കുറച്ചുകൂടി ട്രെന്റി. മറ്റേത് ക്ലീഷേ ആവില്ലേ?\nഏതായാലും മദേഴ്സ് ഡേ ദിനത്തിൽ ആഘോഷമായി തന്നെ ആശാന്റെ പോസ്റ്റ് ഉണ്ടായിരുന്നു. ഒറിജിനലായിട്ടാണെങ്കിൽ ഇത്രേം പെർഫക്ഷൻ ഉണ്ടാകുമായിരുന്നോ എന്ന് സംശയം. കിലോക്കണക്കിന് ലൈക്കും കമന്റുമാണ് അതിന് കിട്ടിയത്. ഒരു കമന്റ് ഇങ്ങനെയായിരുന്നു. “ഇങ്ങനെ ഒരു മകനെ കിട്ടിയത് ആ അമ്മയുടെ പുണ്യം’’.\nപറഞ്ഞുവരുന്നതെന്താണെന്നുവച്ചാൽ ഇപ്പോൾ ഏതാണ്ടെല്ലാ ആഘോഷങ്ങളും ഫെയ്സ്ബുക്ക് ആഘോഷങ്ങളാണ്. ജന്മദിനം, വിവാഹവാർഷികം തുടങ്ങിയ വിശേഷങ്ങളെല്ലാം ആഘോഷിക്കുന്നത് ഫെയ‌്സ്ബുക്കിലാണ്. ലാഭമെന്താണെന്നുവച്ചാൽ നമുക്കൊരു ആഘോഷം ആഘോഷിക്കുകയും ചെയ്യാം. എന്നാൽ വലിയ മുതൽമുടക്കും വേണ്ട. കുറച്ചു ഫോട്ടോ മാത്രം മതി.\nഫെയ്സ്ബുക്ക് ആഘോഷങ്ങളിൽ ഒന്നാംറാങ്ക് അടിച്ചുനിൽക്കുന്നത് വെഡ്ഡിങ് ആനിവേഴ്സറികളാണെന്നാണ് എനിക്ക് തോന്നുന്നത്. കല്യാണദിവസത്തെ ഫോട്ടോയും 20 വർഷം കഴിഞ്ഞ‌് ഇപ്പോഴുള്ള പ്രസന്റ് ഫോട്ടോയുംകൂടി മിക്സ് ചെയ്താണ് മിക്കവാറും പോസ്റ്റ് .‘‘കല്ലും മുള്ളും നിറഞ്ഞ ഈ ജീവിതയാത്രയിൽ എന്നെ സഹിച്ചും ക്ഷമിച്ചും എന്നോടൊപ്പം യാത്ര ചെയ്യുന്ന”എന്നോ “യു ആർ മൈ സ്റ്റാർ വിച്ച് ഷൈൻസ് ഇൻ മൈ ഹാർട്ട്’’ എന്നൊക്കെ ഇംഗ്ലീഷിലോ ഒക്കെ ആകും വാർഷികാഘോഷ സാഹിത്യങ്ങൾ. ഫെയ്സ്ബുക്കിലെ ദാമ്പത്യപ്പൊരുത്തം കണ്ടാൽ ആരുടെ കണ്ണാണ് സന്തോഷംകൊണ്ട് നിറഞ്ഞുപോകാത്തത്. ചുറ്റുപാടുകളിൽനിന്നും പ്രചോദനം ഉൾക്കൊണ്ട് ഞാനും ഇട്ടു സാർ, രണ്ടും കൽപ്പിച്ച‌് ഒരു വിവാഹവാർഷിക പോസ്റ്റ്. “എന്നെപ്പോലെ ഒരു മുരടനെ സഹിച്ച് ക്ഷമിച്ച്... എന്റെ വാശികളും ശാഠ്യങ്ങളും നിശബ്ദം അംഗീകരിച്ച് എന്റെ ജീവിതത്തെ പ്രകാശിപ്പിച്ചുകൊണ്ട് എന്നോടൊപ്പം ജീവിക്കുന്ന മാലാഖക്കുട്ടീ...’’ എന്നൊക്കെ ഡെൻസിറ്റി മാക്സിമം കയറ്റിത്തന്നെ പോസ്റ്റിട്ടു. അതു വലിയ അബദ്ധമായി പോയെന്ന് പിന്നീട് മനസ്സിലായി. ഭാര്യ ആ പോസ്റ്റിന്റെ സ്ക്രീൻ ഷോട്ട് എടുത്ത് സേവ് ചെയ്തു. പിന്നീട് ഒരു ഭീഷണിയും. ‘ഇതു മതി. ഇനി എന്നോട് വഴക്കുണ്ടാക്കാൻ വന്നാലുണ്ടല്ലോ, ഞാനിത് വനിതാ കമീഷനെ കാണിക്കും. എന്നെ മാനസികമായി പീഡിപ്പിക്കുന്നൂന്ന‌് ഈ പോസ്റ്റിൽനിന്ന് വ്യക്തമാവും. ങാഹാ കളി എന്നോടോ...’’ അതുകൊണ്ട് ഭാര്യമാരായാലും ശരി ഭർത്താക്കന്മാരായാലും ശരി, ഒരു മൂന്നുവട്ടം ആലോചിച്ചുവേണം വാചകങ്ങൾ ഫൈനലൈസ് ചെയ്യാൻ, ഡിജിറ്റൽ തെളിവ് വലിയ തെളിവാണ്. ആലങ്കാരികമായി പറഞ്ഞതാണെന്നൊന്നും പറഞ്ഞിട്ട് കാര്യമില്ല.\nജന്മദിനാഘോഷങ്ങൾ ഇപ്പോൾ ഫെയ‌്സ്ബുക്കിലാണ് നടക്കുന്നത്. ഇതിനുമാത്രം ജന്മദിനങ്ങൾ എവിടെ കിടക്കുന്നു എന്ന് നമ്മൾ അന്തംവിട്ടുപോകും. ഫെയ്സ്ബുക്ക് ജന്മദിനാഘോഷം സജീവമായതോടെ ബർത്ഡേ പാർടികളിലൂടെ വരുമാനമുണ്ടാക്കിയിരുന്ന ഹോട്ടലുകളിൽ ബിസിനസ് മാന്ദ്യമാണെന്നുവരെ റിപ്പോർട്ടുകളുണ്ട്. ഫെയ‌്സ്ബുക്ക് സെറ്റിങ‌്സിലൂടെ നമ്മുടെ ബർത്ഡേ ഇന്ന ദിവസമാണെന്ന് ഫെയ്സ്ബുക്ക് ലോകത്തെ അറിയിക്കും. പിന്നെയതാ കേക്കുകളുടെയും ആശംസാ ബലൂണുകളുടെയും ആശംസകളുടെയും വരവ്. വിവിധതരം കേക്കുകളുടെ പടങ്ങൾ ഫെയ‌്സ്ബുക്ക് ഗ്യാലറിയിലുണ്ട്. ഏത് വലിപ്പത്തിലുള്ളത് വേണമെന്ന് തീരുമാനിച്ച് തൊട്ടാൽ മതി. കഴിഞ്ഞ ബർത്്ഡേയ്ക്ക് എനിക്ക് ഫെയ്സ്ബുക്കിലൂടെ കിട്ടിയ അത്രയും കേക്കുകൾ നേരിട്ടാണ് കിട്ടിയിരുന്നതെങ്കിൽ അതുമാത്രം വിറ്റ് ഞാൻ മില്യനർ ആയേനെ. ഹാപ്പി ബർത്ഡേ റ്റു യു, മെനി മെനി ഹാപ്പി റിട്ടേൺസ് ഓഫ് ദ ഡേ എന്നിങ്ങനെ പരമ്പരാഗത വാചകങ്ങളായിരിക്കും അധികവും. തിരക്കുകൾ കാരണം ‘ഹാപ്പി ബർത്ഡേ’ എന്ന് പൂർണമായും ടൈപ്പ് ചെയ്യാനുള്ള അവകാശമില്ലാത്തതിനാൽ എച്ച്ബിഡി എന്ന് ചുരുക്കുന്നവരും ധാരാളമുണ്ട്. ജന്മദിനം ആശംസിക്കാത്തവർ നമ്മുടെ ഹിറ്റ്ലിസ്റ്റിൽ കയറപ്പെടും. മുമ്പൊക്കെ ജന്മദിനത്തിന് രാവിലെ കുളിച്ച് റെഡിയാകുമെങ്കിൽ ഇപ്പോൾ ജന്മദിനാശംസയ്ക്ക് മറുപടി അയച്ചുതീരുമ്പോൾ ഏകദേശം ഉച്ചകഴിയുമെന്നതിനാൽ കുളി വൈകുന്നേരമാണ്.\nയാത്ര ചെയ്യൽ ഇപ്പോൾ പലരും ഫെയ‌്സ്ബുക്ക് ആഘോഷമാക്കാറുണ്ട്്. ഫെയ്സ്ബുക്കിൽ നോക്കുമ്പോൾ നമ്മൾ കാണുന്നു “രവികുമാർ ട്രാവലിങ് ഫ്രം ദുബായ് എയർപോർട്ട് ടു ന്യൂയോർക്ക്’’ കൂടെ ഒരു മാപ്പിന്റെ ചിത്രവും. അതിൽ ചുവന്ന പുള്ളികൊണ്ട് ദുബായ്യും ന്യൂയോർക്കും മാർക്ക് ചെയ്തിട്ടുമുണ്ടാകും. “ശ്ശെടാ ഇവൻ ന്യൂയോർക്കിൽ പോകുന്നോ’’ എന്ന് നമ്മുടെ ഹൃദയം അസൂയയാൽ വിഷാദഭരിതമാകും. നമ്മളോ സിറ്റിവരെ ഒന്നുപോകാൻ ഓട്ടോയ്ക്ക് അറുപതു രൂപയാകും. അതിന്റെ കാശില്ല. ബസിലാണെങ്കിൽ വൻ തിരക്കും. അങ്ങനെ നിൽക്കുമ്പോഴാണ‌് ഓരോരുത്തർ ഗോവയിൽനിന്ന‌് ബാംഗ്ലൂരിലേക്കും മെൽബണിൽനിന്ന‌് മോസ‌്കോയിലേക്കും ആംസ്റ്റർഡാമിൽനിന്ന് അന്റാർട്ടിക്കയിലേക്കുമൊക്കെ പോകുന്നത് ഫെയ്സ്ബുക്കിൽ കാണുന്നത്. ഉറക്കം നഷ്ടപ്പെടാതിരിക്കുമോ. എന്റെ അടുത്തൊരു പരിചയക്കാരന്റെ പോസ്റ്റ‌് കണ്ടു. ഗൂഗിൾ മാപ്പൊക്കെയിട്ട് ട്രാവലിങ് ഫ്രം ക്യാനഡാ ടു സ്വിറ്റ്സർലൻഡ‌്. പിന്നീട് അവനെ കണ്ടപ്പോൾ ക്യാനഡയിൽ എപ്പോൾ പോയി എന്നു ചോദിച്ചു. “എന്തു ക്യാനഡ. ഇവിടെ കപ്പലണ്ടി വാങ്ങാൻ കാശില്ല. അപ്പോഴാണ് ക്യാനഡ. ഞാൻ എന്റെ ചില വിരോധികൾക്ക് ഒരു പണി കൊടുത്തതാ. ഞാനൊരു സെറ്റപ്പിലായെന്നറിഞ്ഞ് അവരൊന്നു മൂഡൗട്ടാകട്ടെ. ഫെയ്സ്ബുക്കുകൊണ്ടുള്ള ഓരോ ഉപകാരങ്ങളേ...’’\nഭക്ഷണം കഴിക്കലും ഇപ്പോൾ ലോകത്തെ അറിയിച്ചുനടത്തേണ്ട ഒരു ആഘോഷമായി മാറിക്കഴിഞ്ഞു. ലൊക്കേഷൻ മാപ്പൊക്കെ ഇട്ട് ഈറ്റിങ‌് ഡിന്നർ അറ്റ‌് സിറ്റി റസ‌്റ്റോറന്റ‌് എന്ന് നമ്മളെ അറിയിക്കും. റസ്റ്റോറന്റിൽ ഇരിക്കുന്ന ഫോട്ടോകളും ഉണ്ടാകും. മുന്നിലെ ഭക്ഷണപദാർഥങ്ങൾ ഹൈലൈറ്റ് ആകത്തക്കവിധത്തിലാണ് ഫോട്ടോ. നമ്മൾ “ഹൊ ഇന്നും രാത്രി ഗോതമ്പുദോശയും അച്ചാറും തന്നെയാണോ’’ എന്ന് വീട്ടിൽ കലാപം അഴിച്ചുവിടുന്ന സന്ദർഭത്തിലാണ്. ചില്ലിയും പനീറും ഡ്രൈയും ഗ്രേവിയും ഇന്ത്യൻ പറാത്തയും ഫലൂഡയും ഫ്രൈഡ് റൈസും കരിമീൻ ഇലയിൽ പൊതിഞ്ഞതും ചിക്കൻ വാരിക്കെട്ടിയതും റൊട്ടിയും നാനും നീയുമൊക്കെയായുള്ള വിഭവങ്ങൾ കാണുന്നത്. സഹിക്കുകയല്ലാതെ എന്തുചെയ്യാൻ. മൊബൈൽ ഫോൺ നമ്മുടേതായിപ്പോയില്ലേ.\n(പത്രാധിപർ: താങ്കൾക്ക് ആ ഫെയ്സ്ബുക്കിലൊന്നും താൽപ്പര്യമില്ലേ..?\nലേഖകൻ: ബെസ്റ്റ് സാറെ ഭൂമിയിൽ ഓക്സിജൻ നിലയ‌്ക്കാൻ പോകുന്നുവെന്നു പറഞ്ഞോളൂ. ഞാൻ എങ്ങനേം ജീവിക്കും. പക്ഷേ എഫ്ബി ഇല്ലാതെ പറ്റില്ല സാറെ. ദാ കണ്ടോ ഞാൻ സെൽഫി എഴുതുന്നതിനിടയിൽ ഇടതുകൈയിൽ മൊബൈലു പിടിച്ച് ഫസ്റ്റ് ഷോ സിനിമയ്ക്ക് ടിക്കറ്റ് ബുക്ക് ചെയ്തത് ടിക്കറ്റിന്റെ പടത്തോടൊപ്പം പോസ്റ്റു ചെയ്യുകയാണ്. പത്രാധിപരുടെ ജന്മദിനത്തിന് ഞാൻ ഇത്തവണ അഞ്ച് കേക്കുകളാണ് അയക്കാൻ പോകുന്നത്. ആ ഒരു പരിഗണന ഇങ്ങോട്ടും വേണം കേട്ടോ സാർ’’).\nഅമ്മ അറിയാന്, അമ്മയെ അറിയാന്\nമീന് മുള്ളും ആപ്പിളും പിന്നെ ഇലക്ട്രിക് നൂലും\nഹൃദയം കൊണ്ടെഴുതിയ കത്ത്\nഎന്റെ ഹീറോയിസമല്ലേ ഹീറോയിസം